দহগ্রাম কড়িডোরে ফ্লাইওভার নির্মাণ নিয়ে আলোচনা হবে\nঢাকা, সোমবার, ১৮ জানুয়ারি ২০২১, ৪ মাঘ ১৪২৭ আপডেট : ৩ মিনিট আগে English\n১৯ প্রতিবন্ধী পেল সেলাই মেশিন\nট্রেনের পাওয়ার কারের বগিতে আগুন\nগৃহহীনরা প্রধানমন্ত্রীর উপহার ঘর পাচ্ছেন ২০ জানুয়ারি\nআনোয়ার খান মডার্ণ ব্রেস্ট কেয়ার ইউনিটের যাত্রা শুরু\nভাইয়ের স্ত্রীকে খুন করার ৭ বছর পর গ্রেপ্তার\nনৌকায় ভোট চেয়ে আওয়ামী লীগের প্রবীণ নেতাদের গণসংযোগ\nআটকে গেছে প্রাথমিকের যে কার্যক্রম\nবগুড়ায় অর্ধগলিত যুবকের লাশ উদ্ধার\nমেদিনীতে লড়বেন মমতা বন্দ্যোপাধ্যায়\nএনটিআরসিএ নিয়োগপ্রত্যাশীদের কপাল পুড়লো\nবিদায় বেলায় জনপ্রিয়তার তলানিতে মেলানিয়া\nপ্রকাশ : ১৪ জানুয়ারি ২০২১, ২১:৩৮\nস্থানীয় সরকার, পল্লী উন্নয়ন ও সমবায় মন্ত্রণালয় মন্ত্রী তাজুল ইসলাম বলেছেন, সাবেক ছিটমহল দহগ্রাম আঙ্গোরপোতাবাসীর নির্বিঘ্নে চলাচলের জন্য দহগ্রাম কড়িডোর গেটে ফ্লাইওভার নির্মাণের বিষয়টি উচ্চ মহলে আলোচনা করা হবে।\nমুক্তিযোদ্ধা যাচাই-বাছাই তালিকায় বীর প্রতীক ও গণপরিষদের সদস্য!\nবৃহস্পতিবার বিকেলে লালমনিরহাটের পাটগ্রাম উপজেলার সাবেক ছিটমহলের উন্নয়নমূলক কর্মকাণ্ড পরিদর্শন শেষে সাংবাদিকদের প্রশ্নের জবাবে তিনি এ কথা বলেন।\nমন্ত্রী বলেন, ভারত ও বাংলাদেশ উভয় দেশের সীমান্তরক্ষী বাহিনীর কর্মকর্তরাও কড়িডোর গেটে ফ্লাইওভারের বিষয়ে কথা বলেছেন। বিষয়টি আগে জানা ছিল না। আজ পরিদর্শন করে জনগণ ও প্রশাসনের কর্মকর্তাদের দাবির বিষয়টি উচ্চ মহলে আলোচনা করে সিদ্ধান্ত নেয়া হবে। সাবেক ছিটমহলের অভূতপূর্ব উন্নয়ন হয়েছে। উন্নয়ন একটি চলমান প্রক্রিয়া। যা আগামী দিনেও অব্যহত থাকবে।\nসাবেক ছিটমহল বাঁশকাটা কমিউনিটি সেন্টারে স্থানীয়দের সাথে মতবিনিময় সভায় তাজুল ইসলাম বলেন, বঙ্গবন্ধুকে হত্যার কারণে ছিটমহল বিনিময়ে বিলম্ব হয়েছে। এরপরও সেই বঙ্গবন্ধুর কন্যা প্রধানমন্ত্রী শেখ হাসিনার হাত ধরেই ছিটমহলবাসী দীর্ঘ অবরুদ্ধ থেকে মুক্তি পেয়েছেন। শুধু মুক্তিই করেননি, প্রধানমন্ত্রী আপনাদের (সাবেক ছিটমহলবাসী) ৬৮ বছরের উন্নয়ন মাত্র ৩ বছরেই করে দিয়েছেন। বিদ্যুৎ, ব্রীজ, কালভার্ট, কমিউনিটি সেন্টারসহ নানান প্রকল্প বাস্তবায়ন করা হয়েছে। সাবেক ছিটমহলের উন্নয়নে ২২৫ কোটির টাকার উন্নয়নমূলক কাজ বাস্তবায়ন করা হয়েছে। তাই আগামি দিনেও শেখ হাসিনার নেতৃত্বের আওয়ামী লীগের পক্ষে থাকার আহবান জানান তিনি।\nমন্ত্রী আরও বলেন, বঙ্গবন্ধুর হাতে গড়া সংগঠন আওয়ামী লীগের নেতৃত্বে এ দেশ স্বাধীন হয়েছে। সেই আওয়ামী লীগের হাত ধরে দেশে ক্ষুধা, দারিদ্রতা, অন্যায়-অবিচার অনেকাংশে লাঘব হয়েছে। আমি বিশ্বাস করি, শেখ হাসিনার নেতৃত্বে বাংলাদেশ আওয়ামী লীগ আগামি দিনে রাষ্ট্রক্ষমতায় থাকলে আপনাদের অনেক সমস্যার সমাধান হবে। আপনাদের স্বপ্ন অবশ্যই পূরণ হবে।\nএসময় লালমনিরহাট ১ আসনের সংসদ সদস্য মোতাহার হোসেন, স্থানীয় সরকার বিভাগের সিনিয়র সচিব হেলালুদ্দীন আহমেদ, এলজিইডি’র প্রধান প্রকৌশলী আব্দুর রশিদ খান, জনস্বাস্থ্যের প্রধান প্রকৌশলী সাইফুর রহমান, লালমনিরহাট জেলা প্রশাসক আবু জাফর, জেলা পরিষদ চেয়ারমান অ্যাডভোকেট মতিয়ার রহমান, পুলিশ সুপার আবিদা সুলতানা প্রমুখ।\nআরও পড়ুন- পিকে হালদারের হাজার কোটি টাকা ফ্রিজ\nশুকনা বীজতলা পদ্ধতিতে ঠাকুরগাঁওয়ে কৃষকের স্বস্তি\nমাউশি’র প্রকল্পে নিয়োগ বিজ্ঞপ্তি প্রকাশ\nহামলার শঙ্কায় ২৫ হাজার গার্ড মোতায়েন\nসড়কে নিহত বাবা-মা, জানে না ৩ বছরের আফরা\nওসি শেখ কামালের সৃজনশীলতায় বদলে গেছে থানা\nচীনে খনিতে আটকা ১২ শ্রমিকের সন্ধান\nস্বাস্থ্যবিধি মেনে শিক্ষাপ্রতিষ্ঠান খোলার দাবি\nপলিটেকনিক ইনিষ্টিটিউটের শিক্ষার্থীদের ৪ দফা দাবি\nবিবস্ত্র করে নির্যাতন, গ্রেপ্তার ৫\nইন্টারন্যাশনাল স্ট্যান্ডার্ড ইউনিভার্সিটি ও যমুনা ব্যাংকের চুক্তি স্বাক্ষর\nওটিটি নীতিমালা তিন মাসের মধ্যে করার নির্দেশ\nবিদায়ের আগে শতাধিক ক্ষমার প্রস্তুতি\nগোপালগঞ্জে বেড়েছে শীতের তীব্রতা, বৃষ্টির সম্ভাবনা\nইট দিয়ে আওয়ামী লীগ কর্মীকে পিটিয়ে হত্যার অভিযোগ\nধলেশ্বরীতে ট্রলার ডুবি, নিখোঁজ ১\nঅবশেষে দেখা মিললো নুসরাতের স্বামীর\nপিকআপের ধাক্কায় ব্র্যাক কর্মী নিহত\nদোয়া মাহফিলের নামে ষড়যন্ত্রের নেপথ্যে কারা?\nকোটি অভিবাসীকে নাগরিকত্ব দেওয়ার পরিকল্পনা\nপরীক্ষায় সময় ও নম্বর কমেছে পলিটেকনিকে\nকরোনাকালে দুর্নীতি হয়েছে, কিন্তু ছাড় দেইনি\nইসরায়েলে উড়ে গেল মার্কিন বোমারু বিমান


বুকের হাড় এবং পা না কেটে বাংলাদেশে প্রথম বাইপাস সার্জারি করলেন ডা. সিয়াম – Team Asraf Sium:\nNews / বুকের হাড় এবং পা না কেটে বাংলাদেশে প্রথম বাইপাস সার্জারি করলেন ডা. সিয়াম /\nবুকের হাড় এবং পা না কেটে বাংলাদেশে প্রথম বাইপাস সার্জারি করলেন ডা. সিয়াম\nএই অপারেশন সম্পর্কে বিভাগীয় প্রধান প্রফেসর ডা: রামপদ সরকার বলেন, এই প্রথম বাংলাদেশে এ ধরনের অপারেশন জাতীয় হৃদরোগ ইনস্টিটিউট ও হাসাপাতালে সরকারি ব্যবস্থাপনায় হল। এটা কার্ডিয়াক সার্জারির জন্য অত্যন্ত সুসংবাদ। এর ফলে এ দেশের রোগীদের বিদেশে যাওয়া প্রবণতা কমবে। সোর্সঃ বিডি প্রতিদিন ২৬ সেপ্টেম্বর, ২০১৯\nবুকের হাড় এবং পা না কেটে বাংলাদেশে এই প্রথম বাইপাস সার্জারি করা হলো জাতীয় হৃদরোগ ইনস্টিটিউট ও হাসপাতালে। বুধবার জাতীয় হৃদরোগ হাসপাতালে ডা: আশ্রাফুল হক সিয়ামের নেতৃত্বে একদল তরুণ চিকিৎসক এই প্রথম বুকের হাড় এবং পা না কেটে বাইপাস সার্জারি করতে সক্ষম হয়েছেন।\nজানা যায়, ঢাকার ধামরাইয়ের আলামিন (৫০) গত ১২ সেপ্টেম্বর হার্টের দুইটি ব্লক নিয়ে জাতীয় হৃদরোগ হাসপাতালে সহকারী অধ্যাপক ডা: আশ্রাফুল হক সিয়ামের অধীনে সার্জারি বিভাগে ভর্তি হন।\nসাধারণত বাইপাস সার্জারিতে বাইপাস করার জন্য পা কেটে শিরা নেওয়া হয় এবং তা বুক কেটে হার্টে গ্রাফট দেওয়া হয়। কিন্তু এই ক্ষেত্রে বুকের হাড় এবং পা না কেটে MICS-CABG Ges EVH পদ্ধতিতে এই কাজটি করা হয়েছে।\nডা: আশ্রাফুল হক সিয়াম বলেন, MICS-CABG Ges EVH দুইটি আলাদা আলাদা পদ্ধতি। সাধারণত বাইপাস সার্জারীতে পায়ের গোড়ালি থেকে থাই পর্যন্ত পা কেটে শিরা নিয়ে বাইপাস করা হয়। কিন্তু EVH এর মাধ্যমে পা না কেটে ছোট একটা ছিদ্র করে এন্ডোসকপির মাধ্যমে এই শিরা তুলা হয়। এটা একটি নতুন পদ্ধতি এর ফলে পায়ের কাটা ছিড়া কম হয়, ব্যথা কম থাকে, ক্ষত স্থানে দাগ থাকে না, ইনফেকশন হওয়ার সম্ভাবনা কম থাকে এবং রোগী দ্রুত হাঁটা চলা করতে পারে।\nMICS-CABG এর মাধ্যমে বুকের হাড় না কেটে বাইপাস সার্জারি করার ফলে রোগীর হাড় জোড়া লাগার কোন ব্যাপার থাকে না, রক্তক্ষরণ কম হয়, ব্যথা কম হয়, ইনফেকশন হওয়ার সম্ভাবনা কম থাকে, আইসিইইউ এবং হাসপাতালে থাকার সময় কমে যায় এবং রোগী দ্রুত সুস্থ হয়ে বাড়িতে যেতে পারে এবং খরচও কমে যায়। এর আগেও MICS-CABG পদ্ধতিতে ডা: সিয়াম এই হাসপাতালে বুকের হাড় না কেটে কিন্তু পা কেটে বাইপাস সার্জারি করেছেন। তবে এবার এই বুক এবং পা দুটিই না কেটে ছোট ছিদ্রের মাধ্যমে বাইপাস করা হল।\nডা: সিয়াম বলেন, আলামিন সুস্থ আছেন, আজকে স্বাভাবিক খাওয়া-দাওয়া করেছেন, ব্যথাও কম আছে সবকিছু ঠিক থাকলে আগামী শনিবার তাকে হাসপাতাল থেকে রিলিজ দেওয়া হবে। ডা: সিয়াম প্রধানমন্ত্রী শেখ হাসিনাকে ধন্যবাদ জানিয়ে বলেন, প্রধানমন্ত্রীর বিশেষ বরাদ্দের জন্য এই যন্ত্রপাতি ক্রয় করা সম্ভব হয়েছে এবং গরীব রোগীদের সেবা প্রদান করা সম্ভব হচ্ছে।\nএই অপারেশন সম্পর্কে বিভাগীয় প্রধান প্রফেসর ডা: রামপদ সরকার বলেন, এই প্রথম বাংলাদেশে এ ধরনের অপারেশন জাতীয় হৃদরোগ ইনস্টিটিউট ও হাসাপাতালে সরকারি ব্যবস্থাপনায় হল। এটা কার্ডিয়াক সার্জারির জন্য অত্যন্ত সুসংবাদ। এর ফলে এ দেশের রোগীদের বিদেশে যাওয়া প্রবণতা কমবে।\nউল্লেখ্য, জাতীয় হৃদরোগ হাসপাতালে গত ২৫ আগস্ট বুকের হাড় না কেটে প্রথম ওপেন হার্ট সার্জারি করা হয়। এরই ধারাবাহিকতায় এবার বুকের হাড় এবং পা না কেটে বাংলাদেশে এই প্রথম বাইপাস সার্জারি করা সম্ভব হলো।\nসোর্সঃ বিডি প্রতিদিন\nprevious2nd successful MICS bypass surgery at NICVD\nnextFirst invasive cardiac surgery conducted at govt hospital


প্রতিরোধের লড়াইতে হতাশার কোনও স্থান নেই – ৪ নম্বর প্ল্যাটফর্ম\nপুলক রায় চৌধুরী\nগভীর অসুখ যেন। ফুটে বেরোচ্ছে সমস্ত লক্ষণ। শিক্ষাব্যবস্থা, শিক্ষা-প্রশাসন, শিক্ষাপ্রতিষ্ঠান, শিক্ষকসমাজ— কোনওকিছুই বাদ নেই!\nস্থায়ী চিকিৎসার ব্যবস্থা নেই। হুঁশ নেই। আক্ষেপজনিত জনরোল নেই। অন্ধদের রাজ্যে এ যেন ফিরি হওয়া খানকতক চটকদার আয়না। উপর উপর ব্যালট-মুখী কিছু প্রকল্প। ‘হাতের বাইরে যাওয়া’ শিক্ষক-বিক্ষোভ পরিস্থিতিতে মন্ত্রীমশাইয়ের কিছু ‘রেটরিক’ আশ্বাস। আর শিক্ষক আন্দোলনের উপর বারবার নেমে আসা লাঠি-জলকামানের চাইতেও ভয়ঙ্কর, শাসকের ‘অশ্লীল’ আঘাত!\nসমাজে শৈশবের সুরক্ষাকারী (একদা ‘সমাজ তৈরির কারিগর’!) শিক্ষক-শিক্ষিকাদের পার্টি-ক্যাডার হিসাবে দেগে দিয়ে, পড়ুয়াদের নানা স্কিমের টার্গেট বেনিফিসিয়ারি বানিয়ে, শিক্ষাপ্রতিষ্ঠানগুলিতে আজ ধুলোর পাহাড়-ই জমছে।\nশিক্ষার প্রকৃত দাবীগুলি, হাজার হাজার পার্শ্বশিক্ষক-শিক্ষাসহায়িকাদের আর্থিক সুরক্ষার দাবীগুলি চাপা পড়ে যাচ্ছে জনকল্যাণের বগবগিয়ে ধোঁয়া-ওঠা ইঞ্জিনের নিচে। চাপা পড়ে যাচ্ছে পড়ুয়া, শিক্ষক, ভবিষ্যৎ!\nমুখ খুললেই দ্বীপান্তর! ৮০০ কিলোমিটার দূরে বদলির তুঘলকি-ফরমান নেমে আসে ২০২১-এও? এখন কি তবে পরাধীন ভারতের কালো আইন ‘কার্লাইল অ্যাক্ট’-এর পুনর্নবীকরণ ঘটেছে?\nদলীয় রাজনীতির অঙ্গুলিহেলন ছাড়া যেন পাতা নড়াও নিষেধ। বাংলার কৃষ্টি শিক্ষা সংস্কৃতির জয়গান ঘোষণাকারী ‘বিশ্ববাংলা’-য় শিক্ষকের ওপর ধেয়ে আসছে পুলিশের লাঠি-জলকামান। তাতেও ক্ষান্ত হয় না! আন্দোলনকারী শিক্ষিকাদের ‘বিজেপি-ক্যাডার’ তকমা দিয়ে রাজনৈতিকভাবে বিচ্ছিন্ন করার উগ্র চেষ্টাটাই আরও প্রকট হয়ে ওঠে মাননীয় শিক্ষামন্ত্রীর ভার্চুয়াল দেওয়ালের অভিভাষণে!\nপাঁচের দশকে কিংবদন্তী শিক্ষক নেতা সত্যপ্রিয় রায়-অনিলা দেবীদের নেতৃত্বে বামমনস্ক শিক্ষকেরা সরকারবিরোধী নানা আন্দোলনে পথে নেমেছিলেন। সেই সময় শিক্ষকদের বেতন মহাকরণের পিওনদের থেকেও একশো টাকা কম ছিল। তৎকালীন শিক্ষাসচিব ডি এম সেন আন্দোলনরত শিক্ষকদের বলেছিলেন, “ওই বেতনে যদি শিক্ষকদের না পোষায়, তাহলে তারা রাইটার্সের পিওনের চাকরিতে যোগ দিলেই পারে।” মাস্টারমশাইরা সেদিন এসপ্লানেড ইস্টে দিনরাত এক করে অবস্থানে বসেছিলেন। শিক্ষকদের আন্দোলন সেদিন আমজনতার আন্দোলনের চেহারা পেয়েছিল।\nবাংলার প্রগতিপন্থী শিক্ষকরা ‘একদিনের কর্মবিরতি পালন’ করে জেলে পর্যন্ত গিয়েছিলেন এই বাংলায়। জেলে টানা ৫২ দিনের অনশন আন্দোলনে থাকা শিক্ষক নেত্রী অনিলা দেবী, পরবর্তীতে, ১৯৭৯ সালে, উচ্চমাধ্যমিক শিক্ষা সংসদের সভাপতি নির্বাচিত হন। ৯ বছর ছিলেন ওই পদে। ‘পার্টি-ক্যাডার’ হিসাবে তাঁর সেদিনের আন্দোলনকে দমাতে পারেনি শাসক। পুলিশের উদ্যত লাঠিকে সংযত হওয়ার স্লোগান তুলেছিলেন তাঁরা শিক্ষকোচিত স্পর্ধায়— “পুলিশ তুমি যতই মারো/বেতন তোমার একশো বারো”।\nশিক্ষকরা ধর্মঘটে অংশগ্রহণ করবে কিনা, মিছিল করবে কিনা, দাবী সংবলিত পোস্টার লাগাবে কিনা— এই দ্বন্দ্বের অবসান হয়েছিল সেদিন। বর্ধমানের প্রবাদপ্রতিম শিক্ষক-নেতা বলেছিলেন, “শিক্ষকই হোন আর শ্রমজীবীই হোন— সর্বস্তরে বঞ্চিত মানুষের বাঁচার লড়াই একটি সূত্রে বাঁধা।” আর শিক্ষক নেত্রী অনিলা দেবী বলেছিলেন, “প্রতিরোধের লড়াইতে হতাশার কোনও স্থান নেই!”\nতাহলে সেদিন পাঁচ শিক্ষিকা জ্যোৎস্না টুডু, শিখা দাস, পুতুল জানা মন্ডল প্রমুখরা ‘দক্ষিণ ২৪ পরগণা জেলা থেকে কোচবিহার দিনহাটায় বদলির প্রতিবাদে’ শিক্ষাদপ্তরের রাজ্য কার্যালয়ের সামনে বিষ খেয়ে আত্মহত্যার চেষ্টা করলেন কেন? শিক্ষক আন্দোলনে কেন এই সীমাহীন হতাশা?\nশিক্ষক-সমাজকে জনসমাজ থেকে বিচ্ছিন্ন করার অত্যন্ত সুচারু পরিকল্পনা যদি পার্টি অফিস থেকেই বসে নেওয়া হয়, তবু, শিক্ষক আন্দোলনের জন-বিচ্ছিন্নতার দায় শিক্ষকেরাও কি এড়াতে পারেন? প্রতিরোধের লড়াইতে হতাশার সত্যি কি কোনও স্থান আছে?\nশিক্ষক নিয়োগের অভাবে ধুঁকতে থাকা হাজার হাজার স্কুল, শিক্ষক নিয়োগের চাকরিতে দুর্নীতির অভিযোগ, পার্শ্বশিক্ষক, মাদ্রাসা শিক্ষক, শিক্ষাসহায়িকাদের চূড়ান্ত বেতন-বৈষম্য নিয়ে যে কটি শিক্ষক আন্দোলন বিগত দশকে মাথা তুলে দাঁড়িয়েছিল— সবকটিকে মাটিতে আছড়ে ফেলার যাবতীয় আয়োজন ছিল। রাজনৈতিকভাবে বিচ্ছিন্ন করে শিক্ষক আন্দোলনকে ‘খেলো’ করার অভিসন্ধি ছিল। সেইসঙ্গে শিক্ষক আন্দোলনের নেতৃত্বের দূরদর্শিতার অভাবও কম ছিল না সে আন্দোলনে!\nরোগ হাতের বাইরে চলে গেলে, হাতুড়ে ডাক্তারবাবুরা রুগীকে বড় হাসপাতালে রেফার করেন বলে একটা অভিযোগ আছে। সেসময় না ডাক্তার, না রুগীর বাড়ির লোকজনের হাতে অবশিষ্ট কিছু থাকে। রোগগ্রস্ত শিক্ষাব্যবস্থার হাল সেদিকেই গড়াচ্ছে। প্রাইভেট কোম্পানিগুলি মুখিয়ে আছে সরকারি শিক্ষাব্যবস্থা মৃত ঘোষণার অপেক্ষায়। এই ‘প্রায় হাতের বাইরে চলে যাওয়া সরকারি শিক্ষাব্যবস্থা’-কে যথার্থ শিক্ষক আন্দোলনই বিশল্যকরণী এনে দিতে পারে। তার জন্য, প্রকাশ্যে বিষ পান করার আবশ্যকতা নেই। বরং যা আছে— শিক্ষক আন্দোলনকে জন-আন্দোলন করে এগিয়ে নিয়ে যাওয়ার ধারাবাহিক প্রচেষ্টা।\nশিক্ষকের মানসিক দৃঢ়তা, দূরদর্শিতাই পারে, শিক্ষকদের প্রতি রাষ্ট্রের ঘোষিত অশ্লীল, অবমাননাকর, তুঘলকি আক্রমণের শিক্ষকোচিত প্রতিরোধ গড়ে তুলতে। মানুষের স্বার্থে, শিশুদের শিক্ষার অধিকারের প্রশ্নে, শিক্ষকের বেতন চাকরির সুরক্ষার ন্যায্য দাবীতে শিক্ষক আন্দোলনকে শাণিত করার ভাবনা যতদিন শিক্ষকসমাজে তৈরি হবে না, ততদিন এভাবেই, অমর্যাদার হানাদারি নেমে আসবে সমাজ গড়ার কারিগরের মাথায়। ভূলুণ্ঠিত হবে শিক্ষা।


ছাড়পত্র পেলেন স্মিথ-ওয়ার্নার! - Protissobi\nপ্রচ্ছদ > খেলাধুলা > ছাড়পত্র পেলেন স্মিথ-ওয়ার্নার!\nবল টেম্পারিং কেলেংকারির দায়ে সব ধরনের ক্রিকেট থেকে নিষিদ্ধ করা হয়েছিল স্টিভ স্মিথ ও ডেভিড ওয়ার্নারকে। কিন্তু শেষ পর্যন্ত ঘরোয়া ক্রিকেটে খেলার ছাড়পত্র পেলেন অস্ট্রেলিয়ার এই দুই ক্রিকেটার।\nসম্প্রতি স্মিথ ও ওয়ার্নারকে এক বছর করে নিষিদ্ধ করে ক্রিকেট অস্ট্রেলিয়া (সিএ)। আর ক্যামেরন ব্যানক্রফটের ওপর ৯ মাসের নিষেধাজ্ঞা দেওয়া হয়। তিনজনকে সেসময় সব ধরনের ক্রিকেটে নিষিদ্ধ করা হলেও এখন ঘরোয়া ক্রিকেটে খেলার ছাড়পত্র দেওয়া হলো স্মিথ-ওয়ার্নারকে।\nনিউ সাউথ ওয়েলস ক্রিকেট অ্যাসোসিয়েশন জানিয়েছে, চলতি মৌসুমে নিজ নিজ ক্লাবের হয়ে খেলতে পারবেন তারা। যথাক্রমে সাদারল্যান্ড ও র‌্যান্ডউইক-পিটারশ্যামের হয়ে খেলেন এ দুজন। তবে শর্তও জুড়ে দেয়া হয়েছে, কোনও ক্লাবের হয়েই অধিনায়কত্ব করতে পারবেন না এ জুটি।\nস্মিথ-ওয়ার্নারের ভাগ্য খুললেও ঝুলে আছেন ব্যানক্রফট। ক্লাব ক্রিকেটে তিনি খেলতে পারবেন কিনা- সে বিষয়ে এখনও সিদ্ধান্ত জানায়নি ওয়েস্টার্ন অস্ট্রেলিয়া ডিস্ট্রিক ক্রিকেট কাউন্সিল। আগামী সোমবার তার ব্যাপারে চূড়ান্ত সিদ্ধান্ত পাওয়া যাবে।


দুই কোরিয়ার ঐতিহাসিক বৈঠক - CoxsbazarNEWS.Com - কক্সবাজারনিউজ সিবিএনCoxsbazarNEWS.Com – কক্সবাজারনিউজ সিবিএন\nসোমবার, ২২শে এপ্রিল, ২০১৯ ইং\t। দুপুর ২:৫৭। [email protected]\nদুই কোরিয়ার ঐতিহাসিক বৈঠক\nপ্রকাশঃ ২৭-০৪-২০১৮, ৫:৫৫ অপরাহ্ণ\nবিবিসি : উত্তর আর দক্ষিণ কোরিয়ার দুই নেতার মধ্যে যখন ঐতিহাসিক বৈঠক হচ্ছে – তখন একটা প্রশ্ন অনেকেই তুলেছেন – এটা যে শেষ পর্যন্ত সম্ভব হলো – তার কৃতিত্ব আসলে কার?\nকেউ কেউ দাবি করছেন, ডোনাল্ড ট্রাম্প এবং দক্ষিণ কোরিয়ান প্রেসিডেন্ট দুজনেই একমত যে – উত্তর কোরিয়ার সাথে শান্তি আলোচনার কৃতিত্ব ডোনাল্ড ট্রাম্পেরই প্রাপ্য।\nতবে ডোনাল্ড ট্রাম্প নিজে কোরিয়া উপদ্বীপে পরিবর্তনের আভাসের কৃতিত্ব নেবার আভাস দেন অনেক আগেই।\nএ বছরই জানুয়ারি মাসের ৪ তারিখ ডোনাল্ড ট্রাম্প টুইট করেছিলেন, ‘ব্যর্থ ‘বিশেষজ্ঞ’-রা এ নিয়ে নানা কথা বলছে। কিন্তু আমি যদি শক্ত অবস্থান না নিতাম এবং উত্তর কোরিয়ার বিরুদ্ধে সর্বশক্তি প্রয়োগের অঙ্গীকারের কথা প্রকাশ না করতাম – তাহলে এ সংলাপ-আলোচনা হতো এমন কথা কি কেউ বিশ্বাস করবে?’\nদক্ষিণ কোরিয়ার প্রেসিডেন্ট মুন জায়ে-ইনও এ কথা প্রকাশ্যেই বলেছেন, যে উত্তরের সাথে এই শান্তি আলোচনা হবার পেছনে প্রেসিডেন্ট ট্রাম্পে বড় কৃতিত্ব পাওনা আছে।\nতার কথায় ‘মার্কিন-নেতৃত্বাধীন নিষেধাজ্ঞা ও চাপের ফলেই’ এটা সম্ভব হয়েছে।\nএ বছরই মে বা জুন মাসে ডোনাল্ড ট্রাম্পের সাথে উত্তর কোরিয়ার নেতা কিম জং-আনের বৈঠক হবে বলে আশা করা হচ্ছে – যা হবে উত্তর কোরিয়ার কোন নেতার সাথে ক্ষমতাসীন কোন মার্কিন প্রেসিডেন্টের প্রথম বৈঠক।\nহয়তো এ আলোচনা কোরিয়া উপদ্বীপে উত্তেজনা কমিয়ে আনবে, ৬৮ বছরের পুরোনো কোরিয়া যুদ্ধের সমাপ্তি ঘটাতে একটি শান্তি চুক্তিও হতে পারে।\nউত্তর কোরিয়া ২০০৬ সালে তাদের প্রথম পরীক্ষামূলক পারমাণবিক বিস্ফোরণ ঘটায়।\nতার পর থেকে জাতিসংঘ উত্তর কোরিয়ার ওপর বহু বাণিজ্য নিষেধাজ্ঞা আরোপ করেছে – যার অনেকগুলোই মার্কিন প্রস্তাবে। এর পর দিন দিন এসব নিষেধাজ্ঞা আরো কঠোর থেকে কঠোরতর হয়েছে।\nকিন্তু যা উত্তর কোরিয়াকে সবচেয়ে বেশি আঘাত করেছে তা হলো চীনের অবস্থান পরিবর্তন – কারণ উত্তর কোরিয়ার বাণিজ্যের ৯০ শতাংশই হয় চীনের সাথে।\nএর আগে জাতিসংঘের নিষেধাজ্ঞাগুলো চীন খুব কমই প্রয়োগ করতো। কিন্তু গত বছর থেকে চীন এসব নিষেধাজ্ঞা প্রয়োগ করতে শুরু করে বলে মনে করা হয়।\nএবছর ২রা জানুয়ারি প্রেসিডেন্ট ট্রাম্প টুইট করেন, কিম জং আন যে তার ডেস্কে সর্বক্ষণ পারমাণবিক বোতাম থাকার কথা বলেন, এই খেতে-না পাওয়া দেশটির শাসককে কি কেউ জানিয়ে দেবেন যে আমারও একটা পারমাণবিক বোতাম আছে যা আরো অনেক বড়, আরো ক্ষমতাশালী।\nমি. ট্রাম্পের আগে দুই প্রেসিডেন্ট বারাক ওবামা এবং জর্জ বুশও অবশ্য উত্তর কোরিয়ার বিরুদ্ধে সামরিক পদক্ষেপের কথা বলেছেন। অন্যদিকে দক্ষিণ কোরিয়ার পূর্বতন প্রেসিডেন্টদের কেউ কেউ উত্তর কোরিয়ার বিরুদ্ধে কড়া নীতির কথা এবং অন্যরা আলোচনা কথা বলেছেন। দুজন দক্ষিণ কোরিয়ান প্রেসিডেন্ট উত্তরের নেতার সাথে বৈঠক করেছেন।\nবর্তমান প্রেসিডেন্ট মুন জায়ে-ইনের সময় এবার শীতকালীন অলিম্পিকে উত্তর কোরিয়ার ক্রীড়াবিদদের আসা এবং এক পতাকার নিচে প্যারেড করাটা ছিল এক উল্লেখযোগ্য ঘটনা।\nতাহলে দক্ষিণ কোরিয়া কেন প্রেসিডেন্ট ট্রাম্পকে এর কৃতিত্ব দিচ্ছে?\nএ্যাস্টন বিশ্ববিদ্যালয়ের ড. ভার্জিনি গ্রেলচিক বলছেন, দক্ষিণ কোরিয়া কৌশলগতভাবে কাজ করেছে।\nতারা আমেরিকানদের একটা সংলাপের জাগায় আনতে চেয়েছে, কারণ দুই কোরিয়ায় একটা পর্যায়ে আমেরিকার নীতি দেখে কিছুটা ধাঁধায় পড়ে গেছে এবং উদ্বিগ্ন বোধ করেছে।


শিরোনাম: কুমিল্লায় আরও ৮৬ জনের করোনা শনাক্ত: মৃত্যু ২ দেবিদ্বারে ট্রাক-সিএনজি মুখোমুখি সংঘর্ষে নিহত দুই ব্রাহ্মণপাড়ায় মস্তক বিহীন যুবকের লাশ উদ্ধার করোনায় মারা গেলেন অভিনেতা স্বপন সিদ্দিকী কয়েক মাসের মধ্যেই আসছে ভ্যাকসিন, দাবি ফাইজারের সরকারের ব্যর্থতায় দেশ বিব্রতকর পরিস্থিতিতে পড়েছে : রিজভী লিগ শুরুর আগে কোন পারিশ্রমিক পাবেন না ক্রিকেটাররা!\nPublished : Saturday, 11 July, 2020 at 12:00 AM, Update: 11.07.2020 3:44:13 AM\nবিশেষ প্রতিবেদক: কুমিল্লা জেলায় ২৪ ঘন্টায় আরও ৮৬ জনের করোনা শনাক্ত হয়েছে। এসময় করোনায় আক্রান্ত হয়ে মৃত্যুবরণ করেছেন ২ জন। জেলায় এ পর্যন্ত করোনায় আক্রান্ত হয়েছেন ৪,৩১০ জন। তাদের মধ্যে মৃত্যুবরণ করেছেন ১২১ জন। সুস্থ হয়েছেন ২,২১৭ জন। এখনো হোম আইসলোশান ও হাসপাতালে চিকিৎসাধীন ২,০৯৩ জন।\nজেলা সিভিল সার্জন কার্যালয় সূত্রে জানা যায়, শুক্রবার (১০ জুলাই) কুমিল্লা জেলায় ২৮৪টি নমুনা রিপোর্ট আসে। তাদের মধ্যে ৮৬ জন পজিটিভ ও ১৯৮টি রিপোর্ট নেগেটিভ। আক্রান্তদের মধ্যে কুমিল্লা সিটি কর্পোরেশন ৩১ জন, চৌদ্দগ্রাম ১১ জন, লাকসাম ১০ জন, বরুড়া ৮ জন, নাঙ্গলকোট ৬ জন, ব্রাহ্মণপাড়া ৬ জন, লালমাই ৬ জন, আদর্শ সদর ৫ জন ও হোমনা উপজেলায় ৩ জন। নতুন ৮৬ জনসহ সর্বমোট আক্রান্তের সংখ্যা ৪,৩১০ জন।\nজেলায় ২৪ ঘন্টায় করোনায় আক্রান্ত হয়ে মৃত্যুবরণ করেছেন ২ জন। তাদের মধ্যে আদর্শ সদর ১ জন ও চৌদ্দগ্রাম উপজেলায় ১ জন। নতুন ২ জনসহ মৃতের সংখ্যা দাঁড়ালো ১২১ জন।\nগত কয়েকদিনে কুমিল্লায় বিপুল সংখ্যক করোনা আক্রান্ত ব্যক্তি সুস্থ হলেও গত ২৪ ঘন্টায় নতুন করে কেউ সুস্থ হননি। জেলায় এ পর্যন্ত সুস্থ হয়েছেন ২,২১৭ জন। হোম আইসলোশান ও হাসপাতালে চিকিৎসাধীন ২,০৯৩ জন।\nজানা যায়, কুমিল্লা জেলায় শুক্রবার ২৮ জনের নমুনা সংগ্রহ হয়। যা গত কয়েকদিনের মধ্যে ২৪ ঘন্টায় নমুনা সংগ্রহের সর্বনি¤œ সংখ্যা। জেলায় এ পর্যন্ত সর্বমোট নমুনা সংগ্রহ হয়েছে ২১,২৯৫টি। রিপোর্ট এসেছে ২০,৯০৯টি। রিপোর্ট প্রক্রিয়াধীন ৩৮৬টি।\nকুমিল্লা জেলা সিভিল সার্জন ডা. নিয়াতুজ্জামান বলেন, করোনা সংক্রমণ থেকে রক্ষা পেতে হলে স্বাস্থ্যবিধি মেনে চলার বিকল্প নেই। নিজের ও পরিবারের সুরক্ষায় তিনি সকলকে স্বাস্থ্যবিধি মেনে চলার পরামর্শ দেন।


বিহারে ভোটের আগে মোক্ষম চাল চিরাগের! বিজেপির ঘরেই সিঁধ কাটলেন পুরোনো বন্ধু, সাসপেন্ড ছয় নেতা » The Kharagpur Post\nHome এখন খবর বিহারে ভোটের আগে মোক্ষম চাল চিরাগের! বিজেপির ঘরেই সিঁধ কাটলেন পুরোনো বন্ধু,...\nবিহারে ভোটের আগে মোক্ষম চাল চিরাগের! বিজেপির ঘরেই সিঁধ কাটলেন পুরোনো বন্ধু, সাসপেন্ড ছয় নেতা\nওয়েব ডেস্ক- করোনা পরিস্থিতির মধ্যেই বিহারে ভোটের দামামা বেজে উঠেছে। গোটা দেশের নজর গো বলয়ের এই রাজ্যের ভোটের ওপর। গত বিধানসভা নির্বাচনে বিজেপিকে ধাক্কা দিয়েও নীতিশ কুমার আবার ফিরে এসেছিলেন বিজেপির কাছেই। এই নির্বাচনের আগে সেই নীতিশ কুমারকে হাতে রাখতেই পুরোনো বন্ধু তথা বিহারের রাজনীতিতে আবহাওয়া বিজ্ঞানী বলে পরিচিত রামবিলাস পাসওয়ানের দলকেও দূরে ঠেলে দেয় বিজেপি নেতৃত্ব। এবার সেই রামবিলাস পুত্র চিরাগ মোক্ষম ধাক্কা দিলেন বিজেপি নেতৃত্বকে।\nরামবিলাস পাসওয়ান প্রয়াত হবার আগেই বেশ কিছুদিন ধরেই অসুস্থ থাকায় এলজেপি দলের হাল ধরেছিলেন ছেলে চিরাগ। বিহারে বিজেপি, জেডিইউ জোটের সাথে আসন নিয়ে রফা করার দায়িত্বে ছিলেন সেই চিরাগই। তবে জেডিইউ নিজেদের কোটা থেকে আসন ছাড়তে না চাওয়ায় চিরাগ একলা চলার বার্তা দিয়েছিলেন এবং তারপরই জেডিইউ-বিজেপি চিরাগকে বাদ দিয়েই আসন রফা করেন। চিরাগও ঘোষণা করেন রাজ্যের সবগুলি আসনেই জেডিইউ এর বিরুদ্ধে প্রার্থী দেবেন তিনি। আশ্চর্যজনক ভাবে বিজেপির বিরুদ্ধে প্রার্থী না দেওয়া এবং কেন্দ্রীয় সরকার ছেড়ে না আসায় এমন একটা বার্তা যাচ্ছিল যে বিজেপিই চিরাগকে তলায় তলায় মদত দিচ্ছে যাতে জেডিইউ এর ভোট কাটতে পারে।\nতবে প্রথম দফায় প্রার্থী ঘোষণার পরই বিজেপিকে মোক্ষম ধাক্কা দিলেন চিরাগ। একধাক্কায় নজন বিজেপি নেতাকে টিকিট দিলেন তিনি যার মধ্যে একজন চলতি বিধানসভার বিধায়ক পর্যন্ত রয়েছেন। তবে বিজেপিও থেমে থাকেনি। প্রার্থী তালিকায় বিজেপির নেতাদের নাম দেখেই বিজেপি মনোনয়ন প্রত্যাহারের জন্য চাপ দেয় এবং অন্যথায় বহিষ্কারের ঘোষণাও করে। আজ বারো তারিখ পর্যন্ত সময় দিয়েছিল বিজেপি। তাঁরা মনোনয়ন প্রত্যাহার না করায় প্রত্যেককেই ছয় বছরের জন্য বহিস্কার করে বিজেপি।\nতবে এখানেই থেমে থাকেননি চিরাগ, তিনিও ঘোষণা করেন পরবর্তী প্রার্থী তালিকা প্রকাশের পর আরো বড় ধাক্কা খাবে বিজেপি বলে তাঁর দলের সূত্রে কানাঘুষো শোনা যাচ্ছে। তবে বহিস্কার করেও মোটেই অস্বস্তি লুকোতে পারছেনা বিজেপি। আবহাওয়া বিজ্ঞানী বলে পরিচিত রামবিলাসের পুত্র বেশ ভালোই ঝড়ের আশঙ্কা দিয়ে রাখলেন আগামী দিনে।\nPrevious articleপূর্ব মেদিনীপুরে পুলিশের মারে যুবকের মৃত্যুর অভিযোগ, অভিযোগ অস্বীকার পুলিশের\nNext articleদলেই আছি,লড়াই চলবে! দল থেকে বহিষ্কৃত হয়ে বললেন তৃণমূল নেতা


অশ্লীল নয়, কমার্শিয়াল কাজ করেছি: পলি - আগামির সময়\nঅশ্লীল নয়, কমার্শিয়াল কাজ করেছি: পলি\nএকসময়ের আলোচিত নায়িকা পলি, যার নামে রয়েছে চলচ্চিত্রে অশ্লীলতার অভিযোগ। সম্প্রতি আলাপকালে তিনি জানালেন, কোনো অশ্লীলতা তিনি করেননি, যা করেছেন তা ছিল কমার্শিয়াল কাজ। নিজেকে উপস্থাপন করার মতো ছবি পেলে আবারও চলচ্চিত্রে ফিরবেন বলেও জানান পলি।\nছবিতে অশ্লীলতা প্রসঙ্গে পলি বলেন, “আমি কোনো অশ্লীলতা করিনি। যা করেছি তা কমার্শিয়াল কাজ। আর কমার্শিয়াল ছবি সব সময়ই এমনটা ছিল। শাবানা আপারাও ‘ও দরিয়ার পানি তোর মতলব জানি’ গানের সঙ্গে সমুদ্রের পাড়ে নেচেছেন। মাঝে আমরা করেছি।\nএখন যাঁরা করছেন, তাঁরাও কি করছেন না? তবে হ্যাঁ, আমাদের সময়টা ছিল একটু ভিন্ন। আমার মনে হয়, এটা সময়ের চাহিদা। যখন যেমন, তখন তেমন। আর আমি নিজে কোনো ছবি পরিচালনা বা প্রযোজনা করিনি, শুধু অভিনয় করেছি। যাঁরা করিয়েছেন, তাঁরা জানেন কেন করিয়েছেন।’\nনিজের সময়ে মুক্তিপ্রাপ্ত প্রায় সব ছবিই হিট হতো বলে দাবি করেন পলি। তিনি বলেন, ‘তখনকার সময়ে কিন্তু ছবি হিট ছিল, এখনকার মতো অবস্থা ছিল না। আমাদের সময় ছবি মুক্তি পেত ১২০টি, প্রায় প্রতিটি ছবিই ছিল হিট। আর এখন বছরে ৪০টা ছবি মুক্তি পায়, চারটা ছবিও হিট হয় না। এমন যদি অবস্থা হয়, তা হলে তো আমাদের সময়টাই ভালো ছিল।’\nঅশ্লীলতার কারণে দর্শক ছবি থেকে মুখ ফিরিয়ে নিয়েছিল, এরপর আর ছবি ব্যবসা সফল হয়নি—এমন কথার পরিপ্রেক্ষিতে পলি বলেন, “যাঁরা পারেন না, তাঁরা এমন অভিযোগ করছেন। কারণ, আমি চলচ্চিত্র থেকে দূরে চলে যাওয়ার পর এফ আই মানিক স্যারের ‘কোটি টাকার কাবিন’, ‘দাদিমা’, ‘চাচ্চু’ এই ছবিগুলো কিন্তু ব্যবসাসফল হয়েছিল। সেই সময়ের অনেক ছবিই হিট, সুপারহিট ছিল। আমাদের ওপর দোষ চাপিয়ে লাভ আছে? আসলে সময়ের সঙ্গে চলতে না পরলে সে তো পিছিয়ে যাবেই।’\nসুযোগ পেলে আবারও চলচ্চিত্রে কাজ করবেন বলে জানান পলি। তিনি বলেন, ‘এখন আর ছবি করার কোনো সে রকম ইচ্ছা নেই। ছবি করলে তো হিট পলি, ফ্লপ হয়ে যাবে। কারণ, এখন কোনো ছবিই আগের মতো ব্যবসা করতে পারে না। তারপরও কাজ করার ইচ্ছা আছে। যদি আমাকে নিয়ে কোনো গল্প লেখা হয়, ছবি নির্মাণের পরিকল্পনা করা হয়, তা হলে চিন্তা করব কাজ করা যায় কি না।’\n২০০৩ সালে ‘ফায়ার’ ছবি দিয়ে চলচ্চিত্রে যাত্রা শুরু করেন পলি। প্রথম ছবিতেই পলির নায়ক ছিলেন মান্না। এর পর একে একে ১১৩টি ছবিতে কাজ করেছেন পলি। তাঁর সর্বশেষ ছবি ‘এক নম্বর আসামী’ মুক্তি পায় ২০১২ সালে। পলির বিপরীতে সেই ছবিতে অভিনয় করেছিলেন নায়ক রুবেল।\nPrevious : মুক্তির অপেক্ষায় ‘একটি সিনেমার গল্প’\nNext : মদের সঙ্গে ৫৫টি চুমু খেলেন রাখি\nসারার প্রেমে ‘সৎ মা’ কারিনার আপত্তি!\nবিচ্ছেদের আগের রাতে কী ঘটেছিল, জানালেন মালাইকা\n‘উরু উরু মন’ গানে জুটি বাঁধলেন এরফান মৌমিতা


পদ্মশ্রী পদক পাচ্ছেন দুই বাংলাদেশি ।। উত্তরকাল\nপদ্মশ্রী পদক পাচ্ছেন দুই বাংলাদেশি\nভারত সরকারের চতুর্থ সর্বোচ্চ বেসামরিক সম্মাননা ‘পদ্মশ্রী-২০২১’ খেতাব পাচ্ছেন বাংলাদেশের সাংস্কৃতিক অঙ্গনের অন্যতম ব্যক্তিত্ব সনজীদা খাতুন এবং মুক্তিযুদ্ধের অন্যতম সংগঠক বীর মুক্তিযোদ্ধা লেফটেন্যান্ট কর্নেল (অব.) কাজী সাজ্জাদ আলী জহির, বীরপ্রতীক।\nসোমবার (২৫ জানুয়ারি) সন্ধ্যায় ঢাকায় ভারতীয় হাইকমিশন সূত্রে এই তথ্য নিশ্চিত হওয়া গেছে।\nউল্লেখ্যে, ভারত সরকার শিল্পকলা, শিক্ষা, বাণিজ্য, সাহিত্য, বিজ্ঞান, খেলাধুলা, সমাজসেবা ও সরকারি ক্ষেত্রে বিশেষ অবদানের জন্য এই সম্মান প্রদান করেন।\nসনজীদা খাতুন একাধারে রবীন্দ্রসঙ্গীত শিল্পী, লেখক, গবেষক, সংগঠক, সঙ্গীতজ্ঞ এবং শিক্ষক। তিনি বাংলাদেশের অন্যতম শীর্ষস্থানীয় সাংস্কৃতিক প্রতিষ্ঠান ছায়ানটের প্রতিষ্ঠাতা সদস্য এবং বর্তমানে সভাপতি। এছাড়া তিনি জাতীয় রবীন্দ্রসঙ্গীত সম্মিলন পরিষদেরও প্রতিষ্ঠাতা সদস্য। প্রচলিত ধারার বাইরে ভিন্নধর্মী একটি শিশু শিক্ষাপ্রতিষ্ঠান নালন্দা-র সভাপতি। সনজীদা খাতুন ১৯৫৪ সালে ঢাকা বিশ্ববিদ্যালয় থেকে বাংলা ভাষা ও সাহিত্যে সম্মানসহ স্নাতক এবং ১৯৫৫ সালে ভারতের বিশ্বভারতী বিশ্ববিদ্যালয়, শান্তিনিকেতন থেকে স্নাতকোত্তর ডিগ্রি লাভ করেন। পরে ১৯৭৮ সালে একই বিশ্ববিদ্যালয় থেকে পিএইচডি ডিগ্রি লাভ করেন।\nলেফটেন্যান্ট কর্নেল (অব.) কাজী সাজ্জাদ আলী জহির বাংলাদেশের মুক্তিযুদ্ধে ৪ নম্বর সেক্টরের অধীনে দ্বিতীয় গোলন্দাজ বাহিনীকে সংগঠিত করেন। যুদ্ধে তার সাহসিকতার জন্য বাংলাদেশ সরকার তাকে বীরপ্রতীক খেতাব দেয়। তার জন্ম ১৯৫১ সালের ১১ এপ্রিল কুমিল্লা জেলার দাউদকান্দি উপজেলার চৌসই গ্রামে। সাজ্জাদ আলী জহির ১৯৬৯ সালের শেষে পাকিস্তান সেনাবাহিনীতে ক্যাডেট হিসেবে যোগ দিয়ে ১৯৭১ সালে পাকিস্তানের সামরিক একাডেমিতে সিনিয়র ক্যাডেট হিসেবে প্রশিক্ষণ নেন। ১৯৭১-এর আগস্টে পাকিস্তান সেনাবাহিনীর আর্টিলারি কোরে কমিশন লাভ করেন। এর পরপরই আগস্টের শেষে তিনি পাকিস্তান থেকে পালিয়ে এসে যুদ্ধে যোগ দেন।


GOURANGA CHATTERJEE: MAMATA CHEATS MINORITIES - ‘সাফল্য’ মানে অনুমোদিত প্রকল্পের সংখ্যা বৃদ্ধি। কিন্তু কাজ? গত সাড়ে চার বছরে সংখ্যালঘু উন্নয়নে বামফ্রন্টের তুলনায় প্রায় কিছুই করে উঠতে পারেনি তৃণমূল কংগ্রেস।\nMAMATA CHEATS MINORITIES - ‘সাফল্য’ মানে অনুমোদিত প্রকল্পের সংখ্যা বৃদ্ধি। কিন্তু কাজ? গত সাড়ে চার বছরে সংখ্যালঘু উন্নয়নে বামফ্রন্টের তুলনায় প্রায় কিছুই করে উঠতে পারেনি তৃণমূল কংগ্রেস।\nPosted by Gouranga Chatterjee at 6:21 PM


ইসলাম সমাজনির্ভর জীবনব্যবস্থা | sarailnews24.com\nএক্সক্লসিভ সংবাদ, ধর্ম, শিক্ষা, সর্বশেষ সংবাদ, সাহিত্য\nপ্রকাশিত: ৫:০৩ অপরাহ্ণ , ১৫ এপ্রিল ২০১৭, শনিবার , পোষ্ট করা হয়েছে5years আগে\nধর্ম শব্দটির অর্থ হচ্ছে ১. বিভিন্ন সম্প্রদায়ের শাস্ত্রনির্দিষ্ট বিধিবিধান। যেমন ইসলাম ধর্ম; খ্রিষ্ট ধর্ম; ইহুদি ধর্ম; বৌদ্ধ ধর্ম; সনাতন ধর্ম; শিখ ধর্ম ইত্যাদি। ২. সৎকর্ম; পুণ্যকর্ম; সদাচার; কর্তব্যকর্ম। ৩. স্বভাব; প্রকৃতি; গুণ ইত্যাদি। অভিধান মতে, ধর্ম শব্দটি স্বভাব অর্থেও ব্যবহার হয় যেমন- আগুনের ধর্ম। মানব ধর্ম (সন্ত্রাসীদের ধর্মই এমন) ইত্যাদি। নীতি অর্থেও ধর্ম তার অর্থ প্রকাশ করে ( এই তোর ধর্ম; এসব করা কী তোর ধর্মে শোভা পেল?)। তবে পবিত্র কুরআন এবং হাদিসের কোথাও ধর্ম শব্দটির উল্লেখ করা হয়নি। এটি কুরআন হাদিসের ভাষাও নয়। শব্দটি সংস্কৃত ভাষার শব্দ। অর্থাৎ ধর্ম হচ্ছে সংস্কৃত শব্দ; এর অর্থ, শাস্ত্রের বিধিনিষেধ। শব্দটি বাংলা ভাষার শব্দ হিসেবে পরিচিতি পেয়েছে। আরবি ভাষার ‘দ্বীন’ শব্দের প্রতি শব্দ হিসেবে ধর্ম শব্দটি বাংলা ভাষাভাষীদের কাছে ব্যবহার হয়ে থাকে। পবিত্র কুরআনে বলা হয়েছে, ‘নিশ্চয় ইসলাম হচ্ছে আল্লাহর নিকট মনোনীত দ্বীন।’ আরবি ভাষায় ‘দ্বীন’ শব্দের প্রতিশব্দ হচ্ছে ‘শরিয়াত, তাবিয়াত, খাসিলত; এগুলোও আরবি শব্দ। ‘শরিয়াত’ শব্দের অর্থ হচ্ছে নিয়ম, নীতি, বিধিবিধান। তবিয়াত; খাসিলাত; অর্থ হচ্ছে স্বভাব, গুণ, বৈশিষ্ট্য ইত্যাদি। তাহলে কুরআনে বর্ণিত দ্বীন শব্দের অর্থ দ্বারা বুঝা যাচ্ছে মানুষের স্বভাব, গুণ, বৈশিষ্ট্য যা ইসলাম অনুযায়ী গঠিত হবে অর্থাৎ মানুষের স্বভাব, গুণ, বৈশিষ্টের সামগ্রীক রূপ হচ্ছে জীবনব্যবস্থা এবং এই জীবনব্যবস্থাকেই আল্লাহ পছন্দ করেন। মুসলিমগণ সেই শরিয়াত তবিয়াতের অনুসারী। পৃথিবীর অন্যসব মানুষ তাদের নিজ নিজ পছন্দ অনুযায়ী ধর্ম বেছে নেন এবং অনুসরণ করেন। হজরত আদম আ: থেকে হজরত মুহাম্মদ সা: পর্যন্ত সব নবীরাসূলের পছন্দের জীবনব্যবস্থা ছিল ইসলাম। সর্বশেষ জীবনব্যবস্থা হিসেবে ইসলামধর্মে মানুষের প্রয়োজনীয় মৌলিক বিষয়গুলোর প্রতি গুরুত্বারোপ করা হয়েছে সবচেয়ে বেশি। অন্যান্য ধর্মেও ব্যক্তি মানুষকে কিভাবে সামাজিক মানুষে পরিণত করা যায় সে শিক্ষাই দেয়া হয়েছে। ধর্মের অনেক বিধিবিধান রয়েছে যেগুলো ব্যক্তি ইচ্ছে করলেও একা একা পরিপূর্ণ করতে পারে না; অন্যান্য মানুষেরও সংশ্লিষ্টতা সেখানে থাকে। অর্থাৎ ধর্মের বিধিবিধান অধিকাংশ সময় টিমওয়ার্কের মাধ্যমে অর্থাৎ পরস্পরে মিলে সম্পন্ন করতে হয়। কাজেই ধর্ম ব্যক্তিগত কোনো বিষয় কিনা তা ভাবার যথেষ্ট অবকাশ রয়েছে।\nবাংলাদেশের সমাজব্যবস্থায় মানুষের চিন্তাতে ধর্মকে ব্যক্তিগত বিষয় হিসেবে প্রতিষ্ঠিত করার প্রবণতা লক্ষ করা গেছে। মানুষকে বোঝানোর চেষ্টা করা হচ্ছে যে, ধর্ম একটি ব্যক্তিগত ব্যাপারস্যাপার; এটি নিয়ে সামাজিক আন্দোলন গড়ে তোলবার কোনো প্রয়োজনই পড়ে না। মসজিদে যাও মন্দিরে যাও তুমি নিজে নিজে যাও; এতে এত হাঁকডাক করার কী আছে। পারলে চুপচাপ ধর্মকর্ম করো আর না পারো তো যেমন চলছ তেমন করেই চলতে থাক। এ রকম তত্ত্ব পরিবেশিত হতে থাকলে ধর্ম নিয়ে বিভ্রান্তিতে পড়ার সম্ভাবনা থেকে যায় এবং মানুষের উপলব্ধিতে জীবন ধারণের ক্ষেত্রে ধর্ম অতি সামান্য বিষয় হিসেবে পরিজ্ঞাত হতে পারে। যারা ধর্মকে ব্যক্তিগত বিষয় হিসেবে আবদ্ধ করার তদবিরে ন্যস্ত তারা এমন ধারণাটিই সমাজে প্রতিষ্ঠিত করার ইচ্ছা পোষণ করে থাকতে পারেন।\nধর্ম বা ধর্মের বিষয়াবলি ব্যক্তিগত নয় কিন্তু ধর্মে বিশ্বাস স্থাপন করার ব্যাপারটি ব্যক্তিগত হতে পারে। কোনো মানুষ কোনো একটি বিষয়ে বিশ্বাস স্থাপন করবেন কিনা সেটি সে মানুষের একান্ত ব্যক্তিগত ব্যাপার। কিন্তু যখনই কোনো মানুষ ধর্মের প্রতি বিশ্বাস ও আস্থা স্থাপন করে, তখনই তার প্রতি ধর্মের বিধিবিধান মোতাবেক সামাজিক দায়িত্ব ও কর্তব্য পালন অত্যাবশ্যক হয়ে পড়ে। ধর্মে বিশ্বাসী মানুষ যদি ধর্মের নির্ধারিত বিধিবিধান মোতাবেক না চলেন তবে তার ধর্মে বিশ্বাস করা আর না করা সমান হয়ে যায়। যদি ধর্মে বিশ্বাসী লোক বিধিবিধান মেনে চলেন তাহলে ব্যক্তি সেই বিধান দ্বারা নিজে প্রভাবিত হবেন এবং সমাজও প্রভাবিত হবে। অর্থাৎ ধার্মিক মানুষের জন্য তখন আর ধর্ম পালন ব্যক্তিগত পর্যায়ে থাকে না; ধর্ম এবং ধার্মিক সামাজিক বিষয় হয়ে ওঠে। ধর্মে বিশ্বাসীকে বলা হয় আস্তিক আর ধর্মে বিশ্বাস রাখে না এমন ব্যক্তিকে বলা হয় নাস্তিক। ধর্ম সামাজিক হলে আস্তিকও সামাজিক হবেন আর নাস্তিকের অসামাজিক হওয়ার সম্ভাবনা থেকে যেতে পারে।\nইসলামধর্মের মৌলিক বিষয় বা স্তম্ভ হচ্ছে পাঁচটি। যথা- তাওহীদ বা আল্লাহর একত্ববাদে বিশ্বাস স্থাপন করা; নামাজ প্রতিষ্ঠিত করা; জাকাত প্রদান করা; বায়তুল্লাহ তাওয়াফ (হজ) করা এবং রমজান মাসের র্ফজ রোজা পালন করা । এগুলোর ওপর বিশ্বাস স্থাপন করে জীবনে বাস্তবায়িত করার নামই ধর্ম। এ সবে কোনো মানুষ বিশ্বাস করবেন কিনা সেটা সে মানুষের ব্যক্তিগত বিষয়। যখনই কোনো মানুষ এসবে বিশ্বাস স্থাপন করবেন তখনই এসব পরিপূর্ণ পালন করার জন্য মানবসমাজকে প্রয়োজন পড়বে। ধর্ম যদি ব্যক্তিগত হয় তাহলে নিজ বাড়িতে ঘরের কোনায় কাবাঘর তৈরি করে হজ পালন করতে হবে। জাকাতের অর্থকে নিজের জামাকাপড় কেনার জন্য ব্যবহার করতে হবে। নামাজ যদি ব্যক্তিগত হয় তাহলে আপনি নামাজ পড়বেন কিনা সেটাও ব্যক্তিগত হয়ে যায়। কিন্তু নামাজকে যখন যেভাবে যে সময়ে পড়ার নির্দেশ রয়েছে সেভাবেই সে সময়ে পড়তে হবে। নামাজ ব্যক্তিগত নয় বলেই ইচ্ছামতো পড়া যায় না।


চলমান পরিস্থিতিতে আন্দোলনের কৌশল খুঁজছে বিএনপি। দু’দফায় টানা ৫ দিন হরতালের ‘মারণাস্ত্র’ ব্যবহারের পর আপাতত এ পথে আর হাঁটছে না। নতুন ধরনের কি কর্মসূচি দেয়া যায় ভাবছে। হরতাল, ধ্বংসাত্মক রাজনীতির বিপক্ষে কথা বলেছেন হিলারি ক্লিনটন। শিক্ষার্থী, অভিভাবক, খেটে খাওয়া মানুষ, ব্যবসায়ীসহ বিভিন্ন স্তরের মানুষের মধ্যে হরতালবিরোধী মনোভাব তীব্রতর হয়েছে। অবশ্য বিরোধী দলের ইলিয়াস ইস্যুকেন্দ্রিক আন্দোলনে মানুষের সহানুভূতি রয়েছে। অভ্যন্তরীণ এবং আন্তর্জাতিক প্রতিক্রিয়া বিবেচনায় নিয়ে বিএনপি আপাতত হরতাল না দিয়ে গণঅনশনে যাওয়ার প্রস্তাব গুরুত্বের সঙ্গে বিবেচনা করছে। শীর্ষ নেতৃবৃন্দসহ সকল স্তরের নেতা-কর্মীরা এ অনশনে অংশ নেবেন। গণসংযোগ, গণমিছিল, গণঅবস্থান কর্মসূচি নিয়েও ভাবা হচ্ছে। শান্তিপূর্ণ এসব কর্মসূচির মাধ্যমে জনমত নিরঙ্কুশভাবে পক্ষে টানা যাবে বলেই বিএনপির নেতৃবৃন্দ আস্থাশীল।\nকেন্দ্রীয় নেতা ইলিয়াস আলী নিখোঁজ ইস্যুতে হঠাৎ করেই উত্তপ্ত হয়ে উঠেছিল রাজনৈতিক অঙ্গন। তাকে ফিরিয়ে দেয়ার দাবিতে দু’দফায় টানা ৫ দিন হরতাল করেছে বিরোধী দল। ফলে ইলিয়াস ইস্যুতে গৌণ হয়ে পড়ে তত্ত্বাবধায়ক ইস্যুতে সরকারকে দেয়া মধ্য জুনের আলটিমেটাম। তখন বিক্ষোভে ফেটে পড়ে সারা দেশের বিএনপিসহ ১৮দলীয় জোটের নেতাকর্মীরা। রাজনৈতিক নেতা গুমের ঘটনায় উদ্বেগ প্রকাশ করে সুশীল সমাজসহ আন্তর্জাতিক মহল। আতঙ্কিত জনগণও বিএনপির সে আন্দোলনে নৈতিক সমর্থন দেয়। কিন্তু হঠাৎ করেই সে আন্দোলনে পিছুটান দেয় বিরোধী দল। হরতালে গাড়ি ভাঙচুর ও ককটেল বিস্ফোরণের দু’টি মামলায় আত্মগোপনে চলে যান নেতারা। এ নিয়ে সমালোচনার ঝড় বয়ে যায় রাজনৈতিক মহলে। নেতা-কর্মীদের মধ্যে নেমে আসে হতাশা। কিন্তু পুরো বিষয়টিকেই রাজনৈতিক কৌশল হিসেবে দেখছে বিরোধী দল। আন্দোলনকে ফের চাঙা করতে অনশন, গণসংযোগ ও সমাবেশসহ নতুন ধারার কর্মসূচি প্রণয়নে নিজেদের মধ্যে আলোচনা চালাচ্ছেন জোটের শরিকদলগুলো।\nবিএনপি নেতারা জানান, চলমান উত্তপ্ত পরিস্থিতির মধ্যেই বাংলাদেশ সফরে এসেছেন গুরুত্বপূর্ণ তিন বিদেশী অতিথি। মার্কিন পররাষ্ট্রমন্ত্রী হিলারি ক্লিনটন, ভারতের অর্থমন্ত্রী প্রণব মুখোপাধ্যায় ও জাপানের উপ-প্রধানমন্ত্রী কাৎসুইয়া ওকাদা। কড়া কর্মসূচির ঘেরাটোপে থেকে তাদের আগমনে বিব্রতকর পরিস্থিতির সৃষ্টি করতে চায়নি বিরোধী দল। এছাড়া উচ্চ আদালতের ওপর ভরসা রাখতে চেয়েছেন তারা। কিন্তু কাঙ্ক্ষিত বিচার পাওয়া যায়নি। ফলে খালেদা জিয়ার সঙ্গে সফররত এ তিন গুরুত্বপূর্ণ বিদেশী নেতার বৈঠকে অংশ নিতে পারেননি বিএনপির সিনিয়র নেতারা। এতে বিদেশী অতিথিরা সরকারের বিরোধী দল দমন ও উচ্চ আদালতের আচরণ প্রত্যক্ষ করে গেছেন। তাতে বাংলাদেশের সার্বিক পরিস্থিতি সম্পর্কে তারা স্বচ্ছ ধারণা পেয়েছেন। এটা সরকারের বিপক্ষে গেছে।\nএদিকে নেতাদের মামলা জটিলতার কারণে কিছুটা আড়ালে চলে গেছে ইলিয়াস ইস্যু। সপ্তাহখানেক ধরে এ ইস্যুকে ছাড়িয়ে মুখ্য হয়ে উঠেছে নেতাদের মামলা ইস্যু। তবে উচ্চ আদালত থেকে এক সপ্তাহের অন্তর্বর্তীকালীন জামিন পেয়েই ইলিয়াস ইস্যুতে আন্দোলন অব্যাহত রাখার প্রত্যয় ব্যক্ত করেছেন বিএনপির ভারপ্রাপ্ত মহাসচিব মির্জা ফখরুল ইসলাম আলমগীর। কিন্তু সার্বিক পরিস্থিতি এখন অনেকটাই জটিল হয়ে পড়েছে। ঝিমিয়ে পড়া ইস্যুতে আন্দোলন চাঙা করা এখন বিরোধীদলের সামনে বড় একটি চ্যালেঞ্জ। পাশাপাশি সামপ্রতিক ঘটনাপ্রবাহে দলের নানা পর্যায়ে সৃষ্ট সন্দেহ-অবিশ্বাসকে দূর করারও বড় একটি বিষয়। বিএনপি নেতারা এসব নিয়ে ভাবছেন না। তাদের মতে, দলের গুরুত্বপূর্ণ সিদ্ধান্ত আসে নীতিনির্ধারণী ফোরাম থেকেই। কার্যকর কর্মসূচির মাধ্যমে আন্দোলনকে আবারও ট্র্যাকে ফিরিয়ে আনা কঠিন হবে না।\nএদিকে আন্দোলন কর্মসূচি প্রণয়নে একটি জটিলতার মধ্যে পড়েছে বিরোধী দল। রাজনীতিতে কড়া কর্মসূচি হিসেবে খ্যাত হরতালের সর্বোচ্চ ব্যবহার করেছে তারা। দু’দফায় টানা ৫ দিন হরতাল করেছে ১৮ দলীয় জোট। এ হরতালকে কেন্দ্র করে জাতীয় জীবনে ব্যাহত হয়েছে টানা ১০টি কর্মদিবস। হরতালে বিক্ষুব্ধ কর্মীদের সঙ্গে পুলিশি সংঘর্ষে জানমালের ব্যাপক ক্ষয়ক্ষতিও হয়েছে। কিন্তু যে ইস্যুতে আন্দোলন তার কোন হদিস করতে পারেনি সরকার। এমনকি উল্টো নৈরাজ্যের দায় চাপিয়েছে বিরোধী দলের ওপর। হরতালের সময় দ্রুত বিচার আইনে বিএনপিসহ বিরোধী জোটের প্রথম সারির ৬৪ জন নেতার বিরুদ্ধে মামলা হওয়ায় তারা এখন আইনি জটিলতা থেকে রেহাই পেতে ব্যস্ত। নিম্ন আদালতের দিকে তাকিয়ে আছেন সবাই। এমন পরিস্থিতিতে নতুন কর্মসূচি ও আন্দোলনের কৌশল খুঁজছে বিরোধী দল। কেন্দ্রীয় নেতারা কঠোর কর্মসূচির হুমকি দিলেও বাস্তবে সমঝোতার পথ খুঁজছে দলটি। বিএনপির একাধিক সূত্র নিশ্চিত করেছে, ইলিয়াস ইস্যুকে সঙ্গে রেখে ফের তত্ত্বাবধায়কের এক দফা আন্দোলনে নামবে বিএনপি। এর অংশ হিসেবে হঠাৎ করেই ১২ই মে গাজীপুরের কাপাসিয়ায় কৃষক-জনতার সমাবেশের আয়োজন করেছে স্থানীয় বিএনপি। সেখানে প্রধান অতিথি হিসেবে অংশ নেবেন বিরোধী নেতা খালেদা জিয়া। এছাড়াও রাজবাড়ীর বাতিল হওয়া সমাবেশটি ও মুন্সীগঞ্জে চলতি মাসে আরও দু’টি সমাবেশ আয়োজনের প্রস্তুতি চলছে। সেখানেও খালেদা জিয়া অংশ নেবেন। বিশেষ করে তিন বন্ধু রাষ্ট্রের তিন গুরুত্বপূর্ণ মন্ত্রীর বাংলাদেশ সফর শেষে বিএনপির কেন্দ্রীয় নেতৃত্বের মনোভাবে এ পরিবর্তন ঘটেছে। বিএনপির সূত্র জানায়, টানা হরতালে দেশবাসীকে ব্যাপক দুর্ভোগ পোহাতে হয়েছে। তাই নৈতিক সমর্থন দিলেও জনগণের সমস্যার কথা মাথায় রেখে আপাতত হরতালের মতো কর্মসূচি থেকে বিরত থাকতে চাইছেন তারা। সে সঙ্গে উচ্চ আদালতের অন্তর্বর্তীকালীন জামিনের প্রেক্ষিতে নিম্ন আদালতের রায়ের বিষয়টিও পর্যবেক্ষণ করতে চায় বিরোধী দল। নিম্ন আদালতের সিদ্ধান্তের পরই নতুন কর্মসূচি দেবে বিএনপি। এদিকে কর্মসূচি প্রণয়ন নিয়ে পরস্পরের মধ্যে আলোচনা করছেন দলের নীতিনির্ধারণী ফোরামের সদস্য ও জোটের নেতারা। দলীয় সূত্র জানায়, কাছাকাছি সময়ে একটি অনশন কর্মসূচি দেয়ার ব্যাপারে মতামত দিয়েছে ১৮ দলীয় জোট। তবে এখন দিনক্ষণ এবং স্থান চূড়ান্ত হয়নি। বিএনপি’র ভারপ্রাপ্ত মহাসচিব নিজেও এ কর্মসূচিতে নিজের সমর্থন দিয়েছেন। এছাড়া ইলিয়াসের সন্ধান, তত্ত্বাবধায়ক সরকার, নেতাদের মামলা প্রত্যাহারের দাবিতে এবং ১০ই জুন আলটিমেটামের প্রস্তুতি উপলক্ষে সারা দেশে গণসংযোগ, গণমিছিল ও গণঅবস্থান কর্মসূচি দেয়ার আলোচনা চলছে। এর অংশ হিসেবে সারা দেশে গণসংযোগ কর্মসূচি ঘোষণা করেছে জোটের শরিক দল জামায়াত। এ ব্যাপারে দলের স্থায়ী কমিটির সদস্য ড. খন্দকার মোশাররফ হোসেন বলেন, আন্দোলন ঝিমিয়ে পড়েনি একটা বাঁক বদল ঘটেছে। শিগগিরই কার্যকর কর্মসূচির মাধ্যমে আন্দোলনকে ফের চাঙা করবে বিএনপি। স্থায়ী কমিটির আরেক সদস্য ব্যারিস্টার মওদুদ আহমদ বলেন, দেশের মানুষ সরকারের ওপর থেকে আস্থা তুলে নিয়েছে। বিএনপির হরতালে সেটা প্রমাণ হয়েছে। তাই জনমত বিবেচনা করে শিগগিরই নতুন কর্মসূচি দেয়া হবে।\n১৪ই মে ঢাকায় গণমিছিল: নিখোঁজ ইলিয়াস আলীর সন্ধান দাবি এবং নেতাদের বিরুদ্ধে মামলার প্রতিবাদে আগামী ১৪ই মে ঢাকায় গণমিছিল করবে বিএনপি। ঢাকায় গণমিছিলের আগের দিন সারা দেশের জেলা ও মহানগরীগুলোতে বিক্ষোভ করবে দলটি। গণমিছিলে অংশ নেবে ১৮ দলীয় জোটের শরিকদলগুলো। নয়া পল্টন কেন্দ্রীয় কার্যালয়ে সামনে আয়োজিত বিক্ষোভ সমাবেশে এ কর্মসূচি ঘোষণা করেন দলের ভারপ্রাপ্ত মহাসচিব মির্জা ফখরুল ইসলাম আলমগীর। একই দাবিতে গতকালও সারা দেশে বিক্ষোভ কর্মসূচি পালন করেছে বিএনপি। উল্লেখ্য, ইলিয়াসের সন্ধান দাবিতে দু’দফায় টানা ৫ দিন হরতালের পর তিন দফায় বিক্ষোভ করেছে বিএনপির নেতৃত্বাধীন ১৮ দলীয় জোট। এদিকে নয়া পল্টনের বিক্ষোভ সমাবেশে যান হরতালে ককটেল বিস্ফোরণ ও গাড়ি পোড়ানোর মামলায় জামিন পাওয়া বেশির ভাগ নেতা। বিক্ষোভ সমাবেশকে কেন্দ্র করে দুপুরের পর থেকেই বিভিন্ন দিক থেকে খণ্ড খণ্ড মিছিল নিয়ে নেতা-কর্মীরা জমায়েত হয় নয়া পল্টনে। বিকাল গড়ানোর সঙ্গে সঙ্গে নেতা-কর্মীদের পদচারণায় মুখরিত হয়ে ওঠে নয়া পল্টন। সমাবেশে বক্তব্য দেন দলের স্থায়ী কমিটির সদস্য ড. খন্দকার মোশাররফ হোসেন, ব্যারিস্টার মওদুদ আহমদ, মির্জা আব্বাস, গয়েশ্বর চন্দ্র রায়, নজরুল ইসলাম খান, ভাইস চেয়ারম্যান আবদুল্লাহ আল নোমান প্রমুখ।\nসোহেল তাজের পদত্যাগপত্র গ্রহণ করেননি স্পিকার


ডাস্টবিনে বসে বই পড়ে বিশ্বকে নাড়িয়ে দিল শিশু হুসাইন! - বাংলা একাত্তর ডাস্টবিনে বসে বই পড়ে বিশ্বকে নাড়িয়ে দিল শিশু হুসাইন! - বাংলা একাত্তর\nবই মানুষের মনের অন্ধকার দূর করে। বই পড়ে কিংবা কিনে কেউ দেউলিয়া হয়েছে এমন কোন রেকর্ডও নেই। বইকে বলা হয় মানুষের জীবনের সবচেয়ে ভালো বন্ধু। মানুষের জ্ঞানের ভান্ডারকে সমৃদ্ধ করে বই। এমনকি বই ভালো মানুষ হতেও সহায়ক ভূমিকা পালন করে।সিরিয়ান শি’শু হুসাইন। বয়স মাত্র ১০। শরণার্থী হয়ে থাকছে লেবাননে। সম্প্রতি তার একটি ছবি সামাজিক যোগাযোগ মাধ্যমের কল্যাণে বিশ্বকে নাড়িয়ে দিয়েছে।\nছবিতে দেখা যাচ্ছে- হুসাইন একটি ময়লার ডাস্টবিনে বসে খুব মনোযোগী হয়ে বই পড়ছে। তার চ’মৎকার এ মুহূর্তের ছবিটি ক্যামেরাবন্দী করেছেন লেবাননের তরুণ প্রকৌশলী ও বিশ্ববিদ্যালয় শিক্ষক রডারিক ম্যাগামাস। তিনি বৈরুতে তার অফিসের পাশে হুসাইনকে দেখেন পাশে থাকা এক ময়লার ভাগাড়ে বসে বই পড়ছে সে।\nরডারিক আলআরাবিয়া ডটনেট’কে বলেন, ‘আমি অন্তত সাত মিনিট দাঁড়িয়ে দেখেছি সে খুব যত্ন ও আবেগ দিয়ে বইয়ের পাতাগুলো উল্টাচ্ছে। তবে সে যে বইটি পড়ছিল তা বাচ্চাদের বই ছিল না। তার সাথে কথা বলে আমি যা বুঝলাম সে খুব মেধাবী।’\nরডারিক জানান, হুসাইন প্রতিদিন সকালে স্কুলে যায় ঠিকই কিন্তু দুপুরে স্কুল থেকে ফিরে জীবন সংগ্রামে নামতে হয় তার। চার বোন ও অ’সুস্থ বাবাকে সহযোগিতা করতে স্কুল থেকে ফিরেই নেমে পড়ে ‘টোকাই’য়ের কাজে।\n‘আমি একটি সমিতিকে সাথে নিয়ে ইতোমধ্যেই হুসাইন এবং তার পরিবারের সহায়তা করতে একটি আর্থিক ফান্ড সংগ্রহ শুরু করেছি। এজন্য যে তার যেন আর ‘টোকাই’য়ের কাজ করতে না হয় এবং নিজের পড়াশোনার জন্য সম্পূর্ণ স্বাধীনতা পায়।’ বলছিলেন রডারিক ম্যাগামাস।তিনি জানান, হুসাইনের ছবিটি ভাই’রাল হওয়ার পর অনেক মানুষই তাকে সহায়তার পদ্ধতি খুঁজছেন।


রেল লাইনের ওপর বড় নারকেল রেখে বেঁ-ধে দিলেন যুবক, ট্রেন আসতেই ঘটলো বি-প’ত্তি, ভাইরাল ভিডিও! – OnlineCityNews\nHome / অন্যান্য / রেল লাইনের ওপর বড় নারকেল রেখে বেঁ-ধে দিলেন যুবক, ট্রেন আসতেই ঘটলো বি-প’ত্তি, ভাইরাল ভিডিও!\nadmin2weeks ago\tঅন্যান্য 71 Views\nআম'রা আমা’দের দৈনন্দিন জীবনে শিক্ষা গ্রহণের জন্য যাবতীয় কাজকর্ম করে থাকি । তার পাশাপাশি প্রতিনিয়ত বিভিন্ন পরীক্ষা-নিরীক্ষা করে থাকি । এবং কখনো কখনো সেই পরীক্ষা থেকে এমন কিছু ফল বের হয় যা আমা’দেরকে অ-বাক ক-রে তোলেব।\nঅজানা সেই সমস্ত তথ্য গুলো যখন আম'রা জানতে পারি তখন আমা’দের জ্ঞানের সঞ্চার ও প্রসার অনেকখানি বেড়ে যায় । এই ঘটনা ঠিক সেরকম। কিন্তু পৃথিবীর সবথেকে উন্নত জীব মানুষ কখনো কখনো এমন কিছু ধরনের পরীক্ষা দ্বারস্থ হয় যা ডে-কে আ-নতে পারে বড়সড় বি-পদ ।\nএমনকি মুহূর্তের মধ্যে চ-লে যে-তে পা-রে কয়েক হাজার মা-নুষের প্রা-ণ । এই ধরনের ঘটনা প্রমাণ আম'রা বহুবার পেয়েছি । যেমন ধরুন রেললাইনের উপর গ্যাসের সিলিন্ডার রেখে পরীক্ষা করা যে প্রতিক্রিয়া কেমন হয় ।\nএমনটা খুব স্বাভাবিক যে ট্রে-নের ধা-ক্কায় গ্যাসের সিলিন্ডারের লাইন থেকে ছি-টকে চ-লে যা-বে । কিন্তু কোন কারণে যদি গ্যাস সিলিন্ডার বাস্ট করে বা ট্রে-ন লাইন-চ্যু-ত হয়ে যায় তাহলে কিন্তু ঘ-টে যে-তে পা-রে ব-ড় বি-পদ ।\nএবার ঠিক সেরকমই এক পরীক্ষা দ্বারস্থ হলো কয়েক ব্যক্তি। সম্প্রতি ইউটিউবে যে ভিডিওটি ভাইরাল হয়েছে সেখানে দেখা যাচ্ছে যে কয়েকজন ব্যক্তি একটি নারকেল মধ্যে দুটো ফুটো করেছে এবং তার মধ্যে দুইটি সরু লোহার তার যুক্ত করেছেন ।\nএরপর সে নারকেল টিকে একই রেললাইনের উপর ভালো করে শ-ক্ত ক-রে বেঁ-ধে দিয়েছে । তারপর তার অপেক্ষা করছে ট্রেন আসার জন্য এবং ট্রেনের চাকা সাথে নারকেলের সং-ঘর্ষ হলে কী ঘটবে সেটি দেখার জন্য তারা সেখানে একটি ক্যামেরা রেখেছে।\nযখন ট্রেনটি নারকেলের উপর দিয়ে পেরিয়ে গেল তখন দেখা গেল যে নারকেল টি ভে-ঙ্গে চুর-মার হয়ে গেল এবং এদিক-ওদিক ছড়িয়ে-ছি-টিয়ে গে-ল । এত বড় এবং ভারী একটা জিনিস ছোট জিনিসের উপর চা-পা প-ড়লে সে জিনিসটি ভে-ঙে যা-বে এমনটা খুবই স্বাভাবিক ।\nকিন্তু এই ধরনের কাজকর্ম করতে গিয়ে যদি কোনো কারণে ট্রে-ন লা-ই-নচ্যু-ত হয়ে যেত তাহলে কিন্তু ব-ড় বি-পদ হ-তে পা-রত । ইতিমধ্যেই ভিডিওটি ঘিরে নি-ন্দার ঝ-ড় উঠেছে । তার পাশাপাশি এই ধরনের কাজকর্ম ভবিষ্যতে না করার পরামর্শ দিয়েছেন অনেকে।\nAdvertisement Advertisement সোশ্যাল মিডিয়ায় দিন প্রতিদিন অনেক কিছুই ভাইরাল হতে দেখা যায়। যার মধ্যে অন্যতম …


BEANIBAZARBARTA24.COMশাবি শিক্ষক সমিতির সভাপতি ড. রাশেদ, সম্পাদক ড. জহির\nশাবি শিক্ষক সমিতির সভাপতি ড. রাশেদ, সম্পাদক ড. জহির\nBeanibazarBarta24.com | Published on: February 12, 2020 at: 1:12 am\nশাবিপ্রবি: শাহজালাল বিজ্ঞান ও প্রযুক্তি বিশ্ববিদ্যালয়ে (শাবিপ্রবি) কর্মরত শিক্ষকদের সংগঠন ‘শাহজালাল বিশ্ববিদ্যালয় শিক্ষক সমিতি’র সভাপতি পদে গণিত বিভাগের অধ্যাপক ড. রাশেদ তালুকদার ও সাধারণ সম্পাদক পদে সিভিল এন্ড এনভায়রনমেন্টাল ইঞ্জিনিয়ারিং বিভাগের অধ্যাপক ড. জহির বিন আলম নির্বাচিত হয়েছেন।\nনির্বাচিত অন্যান্য সদস্যরা হলেন, সহ-সভাপতি পদে রসায়ন বিভাগের অধ্যাপক ড. আশরাফুল আলম, কোষাধ্যক্ষ পদে পলিটিক্যাল স্টাডিজ বিভাগের অধ্যাপক ড. জায়েদা শারমিন, যুগ্ম-সম্পাদক পদে সিভিল এন্ড এনভায়রনমেন্টাল ইঞ্জিনিয়ারিং বিভাগের সহকারী অধ্যাপক সৌরভ রায়।


November 14, 2020, 02:41 PM\nকৃষিমন্ত্রী ড. মো. আব্দুর রাজ্জাক বলেছেন, দেশে ভুট্টা চাষের অপার সম্ভাবনা রয়েছে।\nতিনি বলেন, ‘উন্নতজাত উদ্ভাবন হয়েছে, অনুকূল কৃষিজলবায়ু ও কৃষকদের আধুনিক প্রযুক্তিগত সহায়তা প্রদান করা হচ্ছে যার ফলে ভুট্টার উৎপাদন বহুগুণে বাড়ানো সম্ভব। অন্যদিকে, দেশে বিদেশে ভুট্টার প্রচুর চাহিদা রয়েছে। দেশে মৎস্য ও প্রাণিসম্পদের খাদ্য হিসেবে ভুট্টা ব্যাপকভাবে ব্যবহার হচ্ছে। সেজন্য, ভুট্টার উৎপাদন আরও বাড়াতে উদ্যোগ গ্রহণ করা হয়েছে। ’\nআন্তর্জাতিক ভুট্টা ও গম উন্নয়ন কেন্দ্র (সিমিট) এবং বাংলাদেশ গম ও ভুট্টা গবেষণা ইনস্টিটিউট আয়োজিত শুক্রবার রাতে ভার্চুয়াল সভায় তিনি এসব কথা বলেন।\nকৃষিমন্ত্রী বলেন, ‘খাদ্যাভ্যাস পরিবর্তনের ফলে বাংলাদেশে গমের চাহিদা ক্রমশ বাড়ছে, অথচ উৎপাদন খুবই কম। কিন্তু বাংলাদেশের কৃষিজলবায়ু গম চাষের খুব অনুকূল না হওয়ায় গমে স্বয়ংসম্পূর্ণতা অর্জন সম্ভব নয়। তবে এ দেশের উপযোগী আরও উন্নত ও উৎপাদনশীল জাত নিয়ে আসতে পারলে গমের উৎপাদন বাড়ানোর সুযোগ রয়েছে। চাহিদার পুরোটা না হলেও অন্তত অর্ধেক উৎপাদন করা সম্ভব।’ এসময় মন্ত্রী সিমিট এবং বাংলাদেশ গম ও ভুট্টা গবেষণা ইনস্টিটিউটকে এ ব্যাপারে উদ্যোগ গ্রহণের আহ্বান জানান।\nভার্চুয়াল সভায় বিশেষ অতিথি হিসেবে কৃষিসচিব মো. মেসবাহুল ইসলাম উপস্থিত ছিলেন ।\nসিমিটের মহাপরিচালক মার্টিন ক্রোফের সভাপতিত্বে বাংলাদেশ কৃষি গবেষণা কাউন্সিলের নির্বাহী চেয়ারম্যান শেখ মোহাম্মদ বখতিয়ার, বাংলাদেশ গম ও ভুট্টা গবেষণা ইনস্টিটিউটের মহাপরিচালক মো. এছরাইল হোসেন, সিমিটের বাংলাদেশ প্রতিনিধি টিমোথি জে. ক্রুপনিক প্রমুখ বক্তব্য দেন।\nবাংলাদেশ গম ও ভুট্টা গবেষণা ইনস্টিটিউটের হিসাব অনুযায়ী, দেশে ভুট্টার উৎপাদন ২০০৯ সালে ছিল সাত লাখ ৫০ হাজার মেট্রিক টন, ২০২০ সালে যা বেড়ে হয়েছে ৫৪ লাখ মেট্রিক টন। অন্যদিকে, ভুট্টার চাহিদা বছরে ৬৫-৭০ লাখ টন। আর দেশে ২০২০ সালে গম উৎপাদন হয়েছে ১২ লাখ ৫০ হাজার মেট্রিক টন।\nনতুন সম্ভাবনা নিয়ে আসছে বিনা উদ্ভাবিত ‘শেখ রাসেল’ ধান\nজৈব সার ব্যবহারে উদ্বুদ্ধ করতে কুষ্টিয়ায় ঐতিহ্যবাহী পুতুল নাচ


আমিও ত্বকী হত্যার বিচার চাই : খোকন সাহা\nপ্রকাশিত:২১:১১, ১৪ সেপ্টেম্বর ২০২১\nমহানগর আওয়ামীলীগের সাধারণ সম্পাদক এড. খোকন সাহা বলেছেন, মারাত্মক অসুস্থ হয়েও দলের টানে আমাদের হুমায়ান কবির মৃধা ভাই কর্মী সভায় এসেছে। রক্তের চেয়ে আদর্শ সম্পর্ক গুরুত্ব অনেক বেশী। দল কিভাবে করতে হয় নেতেৃত্ব কিভাবে দিতে হয় বন্দরে নেতাকর্মীরা হুমায়ন ভাইয়ের কাছ থেকে শিখে নিবেন।\nনারায়ণগঞ্জ মেয়রের উপদেষ্টা তিনি সব সময় প্রধানমন্ত্রীকে গালাগালি করেন। আমিও ত্বকী হত্যার বিচার চাই। আমি চাই মামলাটি সুষ্ঠ ও সঠিক ভাবে তদন্ত হোক। ত্বকী হত্যার তদন্ত হচ্ছে উচ্চ পর্যায়ে। আরেকজন পিছন দিকে থেকে কলকাঠি নাড়ছেন। তাদেরকে রিমান্ডে আনেন। তারা কিভাবে জানে ওসমান পরিবার ত্বকী হত্যাকান্ডে জড়িত। দল করতে বিপত্তী, উন্নয়ন করতে বিপত্তী।\nমঙ্গলবার (১৪ সেপ্টেম্বর) বিকেল ৪টায় বন্দরের কদম রসুলমোড়স্থ ২৩ নং ওয়ার্ড আওয়ামীলীগ ও অঙ্গ সংগঠন কর্তৃক আয়োজিত কর্মী সভায় প্রধান অতিথির বক্তব্যে তিনি এ কথা বলেন।\nএসময় এড. খোকন সাহা আরো বলেন, শামীম ওসমান কর্মী তৈরির ইন্সটিউটি। শামীম ওসমান নিজে নেতা হয়নি। তাকে কয়েকবার মন্ত্রী হওয়ার জন্য অফার দিয়েছে। কিন্তু শামীম ভাই মন্ত্রী হয়নি। শামীম ওসমানের সুযোগ্য ছেলে অয়ন ওসমান রাজনীতিতে আসেনি।\nশামীম ওসমানের মেধাবী ছেলে ওয়ন ওসমান সে মেধাবী ছাত্রদের দিয়ে ছাত্রলীগ পরিচালনা করে আসছে। দল গুছাতে হবে। নেত্রীর কথা বলতে হবে। এই রাস্তার অবদান প্রধানমন্ত্রী শেখ হাসিনার। অনেকে বলেন এই রাস্তা আমি করে দিলাম।\nএ আমিত্ব ভাব ছেড়ে দিন। উন্নয়ন করতে হলে সেলিম ভাই ও শামমি ওসমানকে অনুসরন করুন। মহানগর সেচ্ছাসেবকলীগ ও ছাত্রলীগের মত আওয়ামী লীগকে শক্তিশালী করতে হবে।\nমহানগর সেচ্ছাসেবকলীগের সাধারন সম্পাদক ও ২৩ নং ওয়ার্ড কাউন্সিলর সাইফুদ্দিন আহাম্মেদ দুলার প্রধানের সভাপতিত্বে সাবেক ছাত্রীলগ নেতা মাইকেল বাবুর সঞ্চালনায় কর্মী সভায় বক্তব্য রাখেন মহানগর আওয়ামীলীগের যুব ও ক্রীড়া বিষয়ক সম্পাদক হুমায়ান কবির মৃধা, মহানগর সেচ্ছাসেবকলীগের সভাপতি জুয়েল হোসেন, মহানগর ছাত্রলীগের সভাপতি হাবিবুর রহমান রিয়াদ, মহানগর সেচ্ছাসেবকলীগের যুগ্ম সম্পাদক মাহাবুবুর রহমান কমল, মহানগর মহিলা আওয়ামীলীগের নেত্রী ইশরাত জাহান খান স্মৃতি, সাবেক কাউন্সিলর আনোয়ার হোসেন আনু প্রমুখ। কর্মী সভায় উপস্থিত ছিলেন শ্রমিক নেতা জাকির প্রধান, ছাত্রলীগ নেতা ানিক তালুকদার অপু, ফারুক প্রধানসহ স্তানীয় আওয়ামীলীগ ও অঙ্গ সংগঠনের নেতৃবৃন্দ।


kolkata news News :  এ বার থেকে নিজেদের আইনজীবী ঠিক করে নেবে সরকারি দপ্তরগুলি - mamta order to stop creat panel by lawyer. | Eisamay\nmamta order to stop creat panel by lawyer.\n এ বার থেকে নিজেদের আইনজীবী ঠিক করে নেবে সরকারি দপ্তরগুলি\nEiSamay.Com | Updated: 30 Aug 2016, 01:38:00 PM\nসরকারি আইনজীবীদের প্যানেল তৈরির ক্ষমতা লিগাল রিমেমব্রানসারের (এলআর ) হাত থেকে কেড়ে নিলেন৷\nএকের পর এক সরকারি মামলায় হার৷ আর তাতে বিরক্ত মুখ্যমন্ত্রী মমতা বন্দ্যোপাধ্যায় এ বার সরকারি আইনজীবীদের প্যানেল তৈরির ক্ষমতা লিগাল রিমেমব্রানসারের (এলআর ) হাত থেকে কেড়ে নিলেন৷ তাদের মামলা কোন আইনজীবী লড়বেন , এ বার থেকে তা ঠিক করবে সংশ্লিষ্ট দপ্তরগুলিকে৷ এ জন্য দন্তরগুলিকে চিঠি দিয়ে নিজস্ব আইনজীবীদের প্যানেল তৈরি করতে বলা হয়েছে৷ যদিও রাজ্যের জিপি অভ্রতোষ মজুমদার এই সিদ্ধান্তের কথা জানেন না বলে দাবি করেছেন৷ প্রশাসনিক মহলের একাংশের ধারণা , রাজ্যের প্রাক্তন আইনমন্ত্রী চন্দ্রিমা ভট্টাচার্য এবং সাংসদ কল্যাণ বন্দ্যোপাধ্যায়ের তৈরি সরকারি আইনজীবীদের প্যানেল বাতিল করতেই বর্তমান আইনমন্ত্রী মলয় ঘটক এই কৌশল নিয়েছেন৷ এমন ধারণার কারণ কী ? একের পর এক মামলায় সরকারের পরাজয়ের খবর তিনিই বিভিন্ন ভাবে মুখ্যমন্ত্রীর নজরে আনেন৷ এই পরাজয়ের কারণ হিসেবে বিভিন্ন সূত্র থেকে মুখ্যমন্ত্রীর কাছে সরকারি প্যানেলের আইনজীবীদের দায়ী করা হয়৷\nএর পরেই মুখ্যমন্ত্রী সরকারি মামলার জন্য কেন্দ্রীয় ভাবে আইনজীবীদের প্যানেল বাতিলের সিদ্ধান্ত নেন৷ মন্ত্রী হলেও এই প্যানেলে মলয়বাবুর কোনও নিয়ন্ত্রণ ছিল না৷ কারণ সবটাই তৈরি হয়েছে প্রাক্তন আইনমন্ত্রীর আমলে৷ এত দিন লিগাল রিমেমব্রান্সারের থেকে আইনজীবীদের প্যানেল তৈরি হত৷ রাজ্য সরকারের বিভিন্ন দন্তর তাদের মামলার জন্য এলআর -এর কাছে আইনজীবী চাইলে , প্যানেল থেকে আইনজীবী নিয়োগ করা হত৷ প্যানেলের বাইরে কোনও আইনজীবী নিয়োগ করতে হলে সংশ্লিষ্ট দন্তরকে কারণ জানিয়ে এলআর -এর অনুমতি নেওয়া ছিল বাধ্যতামূলক৷ অনুমতি দেওয়ার ক্ষেত্রে আইনমন্ত্রী একটা ফ্যাক্টর হয়ে দাঁড়াতেন৷ গভর্নমেন্ট প্লিডার (জিপি ) অফিসেও এই প্যানেল থাকে৷ তারাও প্রয়োজনমতো নির্দিষ্ট মামলায় প্যানেলের আইনজীবীদের দায়িত্ব দেয়৷\nগত মাসে এলআর প্রতিটি দপ্তরকে চিঠি দিয়ে জানিয়ে দিয়েছে , মুখ্যমন্ত্রী চান , এখন থেকে দন্তরগুলি নিজেদের মামলা লড়ার জন্য বার -অ্যাট -ল ও আইনজীবীদের প্যানেল তৈরি করবে৷ সেইমতো আইনমন্ত্রীর নির্দেশে এই চিঠি দেওয়া হচ্ছে৷ কলকাতা হাইকোর্ট, স্যাট , ল্যান্ড ট্রাইব্যুন্যাল , গ্রিন ট্রাইব্যুন্যাল ও অন্যান্য লিগাল ফোরামে মামলা চালানোর জন্য রাজ্য সরকারের আইনজীবী নিয়োগের জন্য কেন্দ্রীয় প্যানেল থাকবে না৷ যে দন্তরের মামলা , সেই দন্তরকেই পছন্দমতো আইনজীবী নিয়োগ করতে হবে৷ এ ক্ষেত্রে এলআর থেকে সংশ্লিষ্ট দপ্তরকে কোনও অনুমতি নিতে হবে না৷ শুধু দন্তরই নয় , বিভিন্ন ডিরেক্টরেট ও পর্ষদও একই ভাবে নিজেদের মামলা লড়ার জন্য পছন্দমতো আইনজীবী নিয়োগ করতে পারবে৷ এ জন্য দন্তরগুলিকে দ্রুত নিজস্ব আইনজীবীদের প্যানেল তৈরি করতে বলা হয়েছে৷ এলআর জানিয়েছে , সরাসরি অথবা আইনমন্ত্রীর মাধ্যমে মুখ্যমন্ত্রীর কাছে এই প্যানেল পেশ করতে হবে৷ জিপি অভ্রতোষ মজুমদারকে এলআর -এর চিঠি নিয়ে প্রশ্ন করা হলে তিনি বলেন ,‘এ বিষয়ে আমার কিছু জানা নেই৷ ’\n প্রত্যেক মহিলাকর্মীর তথ্যতালাশের জন্য ডেটাব্যাঙ্ক গড়ে তুলছে তৃণমূলপরের খবর\nWeb Title : mamta order to stop creat panel by lawyer.


ঈদে বাস ট্রেন চলাচলের বিষয়ে যা জানা গেল! - Bhabisyat Bangladesh\nপ্রায় পাঁচ মাস হলো করোনায় বিপর্যস্ত বাংলাদেশ। এই প্রাণঘাতী মহামারির ফলে রঙ হারিয়েছে ধর্মীয় উৎসব থেকে শুরু করে দেশীয় সকল উৎসব। মুসলমানদের বছরে দুটি উৎসব, আর এবার সেই দুই উৎসবের আনন্দ থেকে বঞ্চিত হয়েছে অসংখ্য নাগরিক।\nযানবাহনের সঙ্কট এবং স্বাস্থ্য ঝুঁকি- দুই মিলে পরিবারের সাথে রোজার ঈদ ভাগাভাগি করতে পারেনি অনেক মানুষ। তবে আশা ছিল কোরবানিতে নাড়ির টানে ঘরে ফিরবেন তারা। কিন্তু এখানেও জেগেছে সন্দেহ! জনপ্রশাসন প্রতিমন্ত্রী ফরহাদ হোসেন বলেন, এখনও পরিকল্পনা আমাদের তৈরি হয়নি।\nসময় আছে, নিশ্চয়ই প্রধানমন্ত্রী আমাদের আগে জানাবেন। এই ব্যাপারে স্পষ্ট সিদ্ধান্তের জন্য অপেক্ষা করতে হবে। পরিবহণ মালিক সমিতি বলছে ঈদে বাসের সংখ্যা না বাড়ালে স্বাস্থ্যবিধি মেনে যাত্রী পরিবহন কঠিন হবে।\nবাংলাদেশ সড়ক পরিবহন মালিক সমিতির মহাসচিব খন্দকার এনায়েত উল্লাহ বলেন, এখন যে নির্দেশনা আছে, পঞ্চাশ শতাংশ যাত্রী নিয়ে চলাচল করার জন্য তখনও এই নির্দেশনা থাকলে আমরা পঞ্চাশ শতাংশ যাত্রী নিয়ে চলাচল করবো।\nআমাদের পর্যাপ্ত গাড়ি মজুদ রয়েছে। তিনি আরও জানান, ঈদে তো বেশি ভিড় হবেই। সরকার যদি বলে ঈদের মধ্যে এই পঞ্চাশ শতাংশের বেশি যাত্রী পরিবহন করা যাবে না। আমরা সেটা করবো না। লঞ্চ মালিকরা বলছেন ইতোমধ্যেই\nদক্ষিণাঞ্চলের বহু মানুষ ঢাকা ছাড়ায় ঈদ মৌসুমেও তারা পাবেন না কাঙ্ক্ষিত যাত্রী। আর লঞ্চের সংখ্যা যত বাড়বে আর্থিক ক্ষতির পরিমাণও তত বেশী হবে। লঞ্চ মালিক সমিতির গোলাম কিবরিয়া টিপু উপদেষ্টা বলেন, এবার ঈদের লোক কম হবে ভিড় হওয়ার সম্ভাবনা নেই।\nতবে আমাদের লোকশান হবে; দেশের পরিস্থিতি ঠিক না হওয়া পর্যন্ত আমাদের লোকসান অব্যাহত থাকবে। পরিবহণ মালিকরা বলছেন, তারা অপেক্ষায় আছেন সরকারি সিদ্ধান্তের। জনস্বাস্থ্যের গুরুত্বকে প্রাধান্য দিয়ে তারা প্রস্তুত যাত্রী পরিবহনে।


গডফাদার, নায়ক, ইন্ডিয়ানা জোনস, টাইটানিক, দিলওয়ালে দুলহানিয়া লে জায়েঙ্গে সহ বিখ্যাত সব সিনেমার এমন কিছু দৃশ্য আছে, যেগুলোর জন্ম স্ক্রিপ্ট থেকে নয়, বরং দুর্ঘটনা থেকে...\nসত্যজিৎ রায় এর বিখ্যাত 'নায়ক' সিনেমার এক দৃশ্যে ছিলো-পকেট থেকে কলম বের করে লিখবেন অরিন্দম (উত্তম কুমার)। কিন্তু শটটা নেয়ার সময়ে বিপত্তি ঘটে। লিখতে গিয়ে উত্তম কুমার টের পান, কলমের কালি শুকিয়ে গিয়েছে। এদিকে ক্যামেরা চলছে। ক্যামেরার পেছনে সত্যজিৎ রায়। এখন কী করা যায়? উত্তম কুমার তখন স্ক্রিপ্টের বাইরে গিয়ে এক কাণ্ড করলেন। টেবিলে থাকা গ্লাসের পানিতে কলম চুবিয়ে এরপর লেখা শুরু করলেন। উত্তম কুমারের এই ইম্প্রোভাইজড ট্যাকটিক্সে বেশ খুশি হয়েছিলেন সত্যজিৎ রায়। এই সিনটিকেও রাখা হয়েছিলো সিনেমার সাথে৷\nসত্যজিৎ এর 'নায়ক'\n'টাইটানিক' সিনেমার সেই আইকনিক দৃশ্যের কথা নিশ্চয়ই সবার মনে আছে, যেখানে লিওনার্দো ডিক্যাপ্রিও টাইটানিকের নাকের ডগায় দাঁড়িয়ে সোল্লাসে চিৎকার করছে-\nআই অ্যাম দ্য কিং অব দ্য ওয়ার্ল্ড\nএই কালজয়ী সিনের মূল আইডিয়া ছিলো লিওনার্দো ডিক্যাপ্রিও'র। যেটা পরে পরিচালক অনুমোদন দেন৷ বাকিটা হয়ে যায় ইতিহাস।\n'টাইটানিক' এর সেই বিখ্যাত দৃশ্য!\nবিখ্যাত ইন্ডিয়ানা জোনস সিরিজের 'রাইডার্স অব দ্য লস্ট আর্ক' সিনেমার স্ক্রিপ্টে ছিলো, ইন্ডিয়ানা জোনস ভিলেনের সাথে তলোয়ার-যুদ্ধে নামবে৷ কিন্তু শুটিং এর আগের রাতে ফুড পয়জনিং হয় নায়ক হ্যারিসন ফোর্ডের৷ ফলে, পরেরদিন দীর্ঘ শটের তলোয়ার-যুদ্ধ'র বদলে ইন্ডিয়ানা জোনস পিস্তল নিয়ে নামেন এবং শত্রুকে ঘায়েল করেন চোখের নিমেষে। এই মারাত্মক সিনটা সিনেমাপ্রেমীদের চোখে 'মাস্টারপিস' হিসেবে থেকে গিয়েছে। অথচ এক দূর্ঘটনা থেকেই দৃশ্যটির জন্ম।\nরাইডার্স অব দ্য লস্ট আর্ক!\n'দ্য গডফাদার' সিনেমায় একটা ডায়লগ আমরা সবাই শুনেছি ও দেখেছি-\nএই ডায়লগের দ্বিতীয় অংশটা স্ক্রিপ্টে ছিলো না। যার মুখ থেকে আমরা এই ডায়লগ শুনি, অর্থাৎ রিচার্ড এস ক্যাস্টেলানো, তিনি মূল ডায়লগ দেয়ার সময়ে হুট করেই বলে ফেলেন- Leave the gun, take the cannoli. দ্বিতীয় অংশ যুক্ত করার ফলেই পুরো বিষয়টি সারকাস্টিক হিউমারের এক দারুণ উদাহরণ হয়ে দাঁড়ায়৷ ফলশ্রুতিতে সিনটাও হয়ে যায় কালজয়ী। 'গডফাদার' নিয়ে কথা বলতে গেলে অবধারিতভাবেই এই ডায়লগটি চলে আসে আলোচনার টেবিলে।\nগডফাদার সিনেমার ইম্প্রোভাইজড সিন!\nবিখ্যাত 'দিলওয়ালে দুলহানিয়া লে জায়েঙ্গে' সিনেমায় একটি দৃশ্য আছে যেখানে শাহরুখ খান এবং অমরেশ পুরী কবুতরদের খাওয়াচ্ছিলেন৷ এই সিন দর্শকদের বেশ পছন্দও হয়েছিলো। মজার ব্যাপার হচ্ছে, এই ঘটনাটি মূল স্ক্রিপ্টে ছিলো না। সিনেমার সেট এ প্রচুর কবুতর আসতো। একদিন তাই শাহরুখ এবং অমরেশ পুরী মিলে এই কবুতরদের খাওয়ানো শুরু করেন। শুটিং ইউনিটের সবাই এই দৃশ্য বেশ পছন্দ করেছিলো। ফলে হুবহু সেই সিনটাই ঢুকে যায় সিনেমাতে। অদ্ভুত না!\n'ডিডিএলজে'র সেই কালজয়ী দৃশ্যে শাহরুখ ও অমরেশ পুরী\n'কন্ট্রাক্ট' ওয়েব সিরিজে চঞ্চল চৌধুরী ওরফে ব্ল্যাক রঞ্জুর পারফরম্যান্স তো সবাই দেখেছি আমরা। সেই ওয়েব সিরিজের এক দৃশ্যে সিআইডি'র সাথে এনকাউন্টারের পরে 'বাঘের বাচ্চা' বলে দানবীয় এক হাসি দিয়েছিলেন চঞ্চল চৌধুরী। যে হাসি ভাইরাল হয় নেটদুনিয়ায়। মজার ব্যাপার হলো, এই হাসি কিন্তু স্ক্রিপ্টে ছিলো না। চঞ্চল চৌধুরী নিজে থেকেই এই হাসিকে অ্যাড করেছিলেন অভিনয়ে। ফলাফল, তা পর্দাতেই দেখেছি সবাই৷\n'মরীচিকা' নামে এক ওয়েব সিরিজের ট্রেলারের কয়টি বিশেষ দৃশ্য নিয়ে সম্প্রতি প্রচুর আলোচনা দেখলাম চারপাশে। যার মধ্যে 'মিস মিস' ডায়লগটা নিয়ে কথাবার্তা সম্ভবত সবচেয়ে বেশি হয়েছে। ট্রেলারের এক দৃশ্যে দেখা যায়, নিশোর গায়ে গুলি করছে সিয়াম। কিন্তু একটা গুলিও লাগছে না নিশোর গায়ে। নিশো যে এই বিষয়টায় মজা পাচ্ছে, তা বোঝানোর জন্যে পরিচালক শিহাব শাহীন তাকে কিছু করতে বলেন। নিশো তখন 'মিস মিস' ডায়লগটা অ্যাড করে দেয় স্ক্রিপ্টের সাথে। বাকিটা হয়ে দাঁড়ায় দারুণ এক ইম্প্রোভাইজেশন।\n'মরীচিকা'র মিস মিস\nএই বিষয়গুলোর অবতারণা করলাম, একটা বিষয় বোঝানোর জন্যে। অনেক পরিচালকই আছেন, যারা মনে করেন, স্ক্রিপ্টে যা আছে, এটুকুই সংবিধান। অভিনেতাকে করতে হবে হুবহু এই অংশটুকুই৷ এর বাইরে আর কিছু করার অধিকার নেই তাদের! সমস্যা সেখানেই হয়। ভালো অভিনয় আর আসেনা। পোশাকি নাটুকেপনা হয় সেখানে। আর যেখানে পরিচালক ও অভিনেতাদের মধ্যে একটা সুস্থ মিথস্ক্রিয়া হয়, পারস্পরিক মতামতের এক সম্মানজনক আদানপ্রদান হয়, সেখানে ঘটনা-দূর্ঘটনা'বশত এরকম আইকনিক শটগুলোর জন্ম হয়। সিনেমাপ্রেমীরাও পায় কড়চার একেকটা শক্তপোক্ত খোরাক।\nআশার ব্যাপার হচ্ছে, আজকালকার পরিচালকেরা আগেকার সেই সংস্কারপন্থী মনোভাব ভাঙ্গছেন। কুশীলবদের মতামত নেয়া হচ্ছে নির্মাণের বিভিন্ন চলকে। আখেরে তাতে লাভ হচ্ছে নাটক, সিনেমা, সিরিজেরই। নির্মাণগুলোর সাম্যাবস্থাও বজায় থাকছে সে সাথে।\nআশা করা যায়, এই স্বাস্থ্যকর সংস্কৃতির নিয়মিত প্রয়োগই দেখাবেন সংশ্লিষ্ট মানুষজন। সেটাই প্রত্যাশা।\nনায়ক গডফাদার দিলওয়ালে দুলহানিয়া লে জায়েঙ্গে কন্ট্রাক্ট মরীচিকা ইন্ডিয়ানা জোনস


শীঘ্রই লঞ্চ হবে Poco X2! সামনে এল স্পেসিফিকেশন - Tech Foorti\nJanuary 21, 20200Comments 6\n2018 সালের অগাস্ট মাসে Poco ব্র্যান্ডের অধীনে স্মার্টফোন লঞ্চ করে টেক দুনিয়াকে চমকে দিয়েছিল Xiaomi। অবিশ্বাস্য দামে শক্তিশালী স্পেসিফিকেশনের জন্য সহজের গ্রাহকের মন জিতেছিল Poco ব্র্যান্ডের প্রথম ফোন Poco F1। যদিও এর পরে Poco ব্র্যান্ডের অধীনে অন্য কোন ফোন লঞ্চ করেনি চিনের কোম্পানিটি। Poco F1 এর দুর্দান্ত সাফল্যের পরে Poco ব্র্যান্ডের পরবর্তী স্মার্টফোন লঞ্চ ঘিরে জল্পনা তুঙ্গে। ইতিমধ্যেই একাধিক রিপোর্টে পরবর্তী Poco ফোন সম্পর্কে বিভিন্ন তথ্য সামনে এসেছিল। এবার Poco X2 ফোনের বিভিন্ন স্পেসিফিকেশন ফাঁস হয়ে গেল। সম্প্রতি জনপ্রিয় বেঞ্জমার্কিং ওয়েবসাইট Geekbench ওয়েবসাইটে Poco X2 ফোনের বিভিন্ন স্পেসিফিকেশন সামনে এসেছে। এই ফোন লঞ্চের সময় Android 10 অপারেটিং সিস্টেম চলবে।\nGeekbench ওয়েবসাইটে Poco X2 ফোনের বিভিন্ন স্পেসিফিকেশন সামনে এসেছে। এই ফোনে থাকবে একটি Qualcomm চিপসেট। ‘phoenixin’ ছদ্মনামে এই চিপসেট সামনে এসেছে। Qualcomm Snapdragon 730G চিপসেট সহ লঞ্চ হতে পারে Poco X2। সম্প্রতি Redmi K30 ফোনে একই চিপসেট ব্যবহার হয়েছিল।\nQualcomm চিপসেট ছাড়াও Poco X2 ফোনে থাকবে 8GB RAM। Geekbench ওয়েবসাইটে সিঙ্গেল কোরে এই ফোন 547 স্কোর করেছে। মাল্টি-কোর পারফর্মেন্সে Poco X2 পেয়েছে 1,767।\nএখনও Poco X2 লঞ্চ সম্পর্কে কোন মন্তব্য করেনি Xiaomi। সম্প্রতি চিনে লঞ্চ হয়েছিল Redmi K30। 4GB ও 5G ভেরিয়েন্টে এই ফোন সামনে এসেছিল। এই ফোনের নাম বদলে শীঘ্রই লঞ্চ হতে পারে Poco X2।\nইতিমধ্যেই Poco X2 লঞ্চ সম্পর্কে প্রশ্ন করা হলেও এই প্রতিবেদন লেখার সময় পর্যন্ত Xiaomi-র তরফ থেকে উত্তর পাওয়া যায়নি।\nসপ্তাহের শুরুতেই Poco F2 সম্পর্কে বিভিন্ন তথ্য সামনে এসেছিল। এবার Geekbench ওয়েবসাইটে Poco X2 ফোনের স্পেসিফিকেশন সামনে এল।\nপকেট-সই দামে ডুয়াল ক্যামেরা সহ হাজির হল Lava Z71\nএটাই নতুন Mi 10! প্রকাশ্যে এল প্রথম ছবি


ফুসফুসের ক্যান্সার : প্রকারভেদ, কারণ, ঝুঁকির কারণ, রোগ নির্ধারণ এবং চিকিৎসা\nফুসফুসের ক্যান্সার (ফুসফুস কার্সিনোমা) ফুসফুসের একটি মারাত্মক টিউমার। বেশিরভাগ ক্যান্সারের মতো, ফুসফুসের ক্যান্সারটি কাছের টিস্যু বা শরীরের অন্যান্য অংশে মেটাস্ট্যাসিস প্রক্রিয়া দ্বারা ফুসফুসের বাইরে ছড়িয়ে যেতে পারে। প্রাথমিক ফুসফুস ক্যান্সার হিসাবে পরিচিত ফুসফুসে শুরু হওয়া বেশিরভাগ ক্যান্সার হ’ল কার্সিনোমা।\nফুসফুসের ক্যান্সারের কারণ ও ঝুঁকির কারণগুলি\nধূমপান, সক্রিয় এবং নিষ্ক্রিয় ধূমপান উভয়ই।\nফুসফুসের ক্যান্সারের পারিবারিক ইতিহাস।\nরেডন গ্যাস, অ্যাসবেস্টস এবং অন্যান্য কার্সিনোজেনের সংস্পর্শে আসছেন যদি।\nফুসফুসের ক্যান্সারের সংকেত ও লক্ষণ\nকাশি যে ঠিক হয় না\nফুসফুসের ক্যান্সারের নির্ণয়\nবায়োপসি(Biopsy)- সন্দেহজনক অঞ্চল থেকে টিস্যুর নমুনা নেওয়া হয় এবং পরীক্ষার জন্য প্রেরণ করা হয়।\nপিইটি সিটি স্ক্যান(PET CT scan)- ক্যান্সারের বিস্তার দেখার জন্য এই পরীক্ষা করা হয়।\nস্পুটাম সাইটোলজি(Sputum cytology)- কাঁশির সময় উত্পাদিত কফ (শ্বাস নালীর শ্লেষ্মা ঝিল্লি দ্বারা লুকানো একটি ঘন সান্দ্র পদার্থ) পরীক্ষার জন্য প্রেরণ করা হয়।\nফুসফুসের ক্যান্সারের প্রকারগুলি\nদুটি ধরণের ফুসফুস ক্যান্সার রয়েছে, যা নিম্নলিখিত :\nক্ষুদ্র কোষের ফুসফুসের ক্যান্সার (Small cell lung cancer) – ক্ষুদ্র কোষের ফুসফুসের ক্যান্সার (SCLC) বেশিরভাগ ভারী ধূমপায়ীদের মধ্যে দেখা যায় এবং শরীরের অন্যান্য অংশে দ্রুত ছড়িয়ে পড়ে।\nনন-স্মল সেল ফুসফুসের ক্যান্সার (Non-small cell lung cancer) – নন-স্মল সেল ফুসফুস ক্যান্সার (NSCLC) ফুসফুস ক্যান্সারের সবচেয়ে সাধারণ ধরণ। এটি আরও3ধরণের শ্রেণিবদ্ধ করা হয়েছে:\nঅ্যাডেনোকার্সিনোমাস (Adenocarcinomas)- এই ধরনের ক্যান্সার গ্রন্থি কোষে ঘটে যা শ্বাসনালীগুলির আস্তরণে উপস্থিত থাকে এবং শ্লেষ্মা সৃষ্টি করে।\nস্কোয়ামাস সেল কার্সিনোমা (Squamous cell carcinoma)- স্কোয়ামাস সেল কার্সিনোমা হ’ল কোষগুলির মধ্যে হওয়া কার্সিনোমা যা শ্বাসনালীগুলির পৃষ্ঠকে আচ্ছাদন করে।\nবৃহত কোষ কার্সিনোমা (Large cell carcinoma)- এই ক্যান্সার কোষগুলি মাইক্রোস্কোপের নীচে বৃহত্তর এবং বৃত্তাকার দেখা দেয়।\nঅপ্রকাশিত অ-ক্ষুদ্র কোষের ফুসফুসের ক্যান্সার- এগুলি হ’ল অনুন্নত ক্যান্সার কোষ।\nফুসফুসের ক্যান্সারের পর্যায়গুলি\nপ্রথম পর্যায়: ক্যান্সার ফুসফুসে সীমাবদ্ধ।\nদ্বিতীয় পর্যায়: ক্যান্সার ফুসফুস এবং নিকটস্থ লিম্ফ নোডে উপস্থিত রয়েছে।\nতৃতীয় পর্যায়: ক্যান্সার লিম্ফ নোডে উপস্থিত থাকে এবং বুকের একদিকে উপস্থিত হতে পারে যেখানে ক্যান্সার বাড়তে শুরু করেছে বা বুকের বিপরীতেও উপস্থিত হতে পারে।\nস্টেজ চতুর্থ: ক্যান্সার উভয় ফুসফুসে এবং ফুসফুসের আশেপাশের অঞ্চলে ছড়িয়ে পড়েছে।\nফুসফুসের ক্যান্সারের চিকিত্সা\nফুসফুস ক্যান্সারে বিশেষত প্রাথমিক পর্যায়ে, যখন রোগ এখনও স্থানীয় থাকে তখন সার্জারি হস্তক্ষেপের পছন্দসই লাইন হিসাবে বিবেচিত হয়। সার্জারি নিম্নলিখিত হতে পারে-\nবেদানাশক নিরীক্ষণ (Wedge Resection)- স্বাস্থ্যকর টিস্যুগুলির একটি সামান্য মার্জিনের সাথে ক্যান্সারযুক্ত টিস্যুগুলি সরানো হয়।\nবিভাগীয় নিরীক্ষণ (Segmental Resection) – লবের(lobe) একটি বড় অংশ সরানো হয়।\nলোবেক্টমি (Lobectomy) – ফুসফুসের একটি সম্পূর্ণ লব (lobe) সরিয়ে ফেলা হয়।\nনিউমোনেক্টমি (Pneumonectomy) – পুরো ফুসফুস সরানো হয়।\nফুসফুস ছাড়াও ক্যান্সারের মেটাস্টেসিস (metastasis) পরীক্ষা করতে বুকের লিম্ফ নোডগুলিও সরানো যেতে পারে।\nযদি টিউমারটির আকার বড় হয়, তবে টিউমারটি কিছুটা সঙ্কুচিত করার জন্য টিউমার বিশেষজ্ঞরা চিকিত্সা করার আগে কেমোথেরাপি এবং রেডিয়েশন থেরাপি দেওয়ার সিদ্ধান্ত নিতে পারেন ( Neo-adjuvant Therapy)। একইভাবে, রেসিডুয়াল ক্যান্সার কোষগুলি (residual cancer cells) মারার জন্য সার্জারির পরে কেমো এবং রেডিয়েশন থেরাপি করা যেতে পারে (Adjuvant Chemotherapy)।\nকেমোথেরাপি হ’ল ক্যান্সারবিরোধী ওষুধের ব্যবহার যা ক্যান্সার সৃষ্টিকারী দ্রুত বিভাজনকারী কোষগুলির বৃদ্ধি ধীরগতিতে বা বন্ধ করতে সহায়তা করে। এটি বিভাজনকোষকে হত্যা করে দ্রুত বিভাজনকারী কোষগুলির বৃদ্ধি রোধ করে।\nএর পার্শ্ব প্রতিক্রিয়া সত্ত্বেও, কেমো এখনও সর্বাধিক ব্যবহৃত ক্যান্সার চিকিত্সার বিকল্প। রেডিয়েশন এবং সার্জারি থেকে পৃথক যা নির্দিষ্ট স্থানে ক্যান্সার কোষগুলির সাথে আচরণ করে, কেমোথেরাপির ওষুধগুলি শরীরের বিভিন্ন অঙ্গগুলিতে মেটাস্টেট (ছড়িয়ে পড়ে) থাকা ক্যান্সার কোষকে হত্যা করতে পারে।\nলক্ষ্যযুক্ত থেরাপি এক ধরণের ক্যান্সারের চিকিত্সা যা ক্যান্সারের ড্রাগগুলি ব্যবহার করে। তবে এটি প্রচলিত কেমোথেরাপির থেকে পৃথক, যা ক্যান্সার কোষগুলি মারতে ওষুধও ব্যবহার করে। টার্গেটেড থেরাপিতে ক্যান্সারের নির্দিষ্ট জিন, প্রোটিন বা ক্যান্সারের বৃদ্ধি ও বেঁচে থাকার জন্য অবদান রাখে এমন টিস্যু পরিবেশকে লক্ষ্য করা হয়। লক্ষ্যযুক্ত থেরাপিটি সাধারণত কেমোথেরাপি এবং অন্যান্য হস্তক্ষেপের সাথে ব্যবহৃত হয়।\nইমিউনোথেরাপি (বায়োলজিক থেরাপি নামেও পরিচিত) একটি নতুন ধরণের ক্যান্সারের চিকিত্সা যেখানে দেহের রোগ প্রতিরোধ ব্যবস্থা বাড়িয়ে তোলা হয় শরীরকে নিজেই ক্যান্সারের সাথে লড়াই করতে সহায়তা করার জন্য। ইমিউনোথেরাপি রোগ প্রতিরোধ ক্ষমতা সিস্টেমের কার্যকারিতা উন্নতি বা পুনরুদ্ধার করতে শরীর দ্বারা বা পরীক্ষাগারে তৈরি পদার্থ ব্যবহার করে।\nরেডিয়েশন থেরাপি এক ধরণের ক্যান্সারের চিকিত্সা যা টিউমারগুলি সঙ্কুচিত করার জন্য ক্যান্সার কোষগুলিকে মেরে ফেলতে উচ্চ মাত্রার রেডিয়েশন বীম ব্যবহার করে। রেডিয়েশন ডিএনএ(DNA) ধ্বংস করে ক্যান্সার কোষকে মেরে ফেলে। ক্ষতিগ্রস্থ ডিএনএ(DNA) যুক্ত ক্যান্সার কোষগুলি সংখ্যাবৃদ্ধি করতে ব্যর্থ হয় এবং মারা যায়। তারপরে এগুলি শরীরের প্রক্রিয়া দ্বারা সরানো হয়।\nস্টেরিট্যাকটিক রেডিওসোজারি (SRS) রেডিয়োসার্জারির একটি উন্নত রূপ যেখানে খুব উচ্চ মাত্রায় বিকিরণের ডোজগুলি মাল্টি ডাইমেনশনাল ইমেজিং ব্যবহার করে কোনও লক্ষ্য স্থানে বিকিরণ করা হয়। স্টিরিওট্যাকটিক রেডিওসার্জারি ক্যান্সার কোষগুলিকে ক্ষতিগ্রস্থ করতে সহায়তা করে যার সাথে আশপাশের স্বাস্থ্যকর টিস্যুগুলির সর্বনিম্ন বা কোনও ক্ষতি হয় না। সুপরিচিত এসআরএস বিকল্পগুলি হ’ল:\n1. লিনিয়ার এক্সিলারেটর মেশিনগুলি- সাইবার ছুরি(Cyber knife) বর্তমানে ব্যবহৃত সবচেয়ে জনপ্রিয় মেশিন এবং গামা ছুরি(Gamma Knife) আজকের সময়ে একটু কম সাধারণ।\n2. প্রোটন বিম থেরাপি- উন্নত হস্তক্ষেপ এবং বিশ্বব্যাপী নির্বাচিত হাসপাতালে উপলভ্য।\nস্টিরিওট্যাক্টিক রেডিওসার্জারি ছোট ফুসফুস ক্যান্সারের জন্য বিবেচিত হতে পারে, বা যেখানে ক্যান্সার মস্তিষ্কের মতো অন্যান্য অঙ্গগুলিতে ছড়িয়ে পড়েছে।\nপ্যালিয়েটিভ কেয়ার বা উপশমকারী\nপ্যালিয়েটিভ কেয়ার ক্যান্সারের মতো গুরুতর অসুস্থতার ব্যথা এবং অন্যান্য লক্ষণগুলি হ্রাস করার জন্য বিশেষ চিকিৎসা। কেমো, রেডিয়েশন ইত্যাদির মতো অন্যান্য আক্রমণাত্মক ব্যবস্থাগুলির পাশাপাশি উপশম যত্ন দেওয়া যেতে পারে। এটি ব্যথা হ্রাস করে এবং রোগীর জীবনমান উন্নত করে।\nফুসফুসের ক্যান্সারের চিকিৎসার জন্য ভারতের সেরা ডাক্তার ও হাসপাতাল


আপনি কী সরকারি চাকরির জন্য প্রতীক্ষা করছেন। তাহলে এই পোস্টটি হতে পারে আপনার জন্য... - %%The India News%%\nআপনি কী সরকারি চাকরির জন্য প্রতীক্ষা করছেন। তাহলে এই পোস্টটি হতে পারে আপনার জন্য…\nআপনি কী সরকারি চাকরির প্রতীক্ষায় সময় নষ্ট করছেন ? তাহলে আজ আমরা আপনার এই সমস্যার সমাধান নিয়ে চলে এসেছি। কেন্দ্রীয় Govt কম্পানি “coal India Ltd ” পক্ষ থেকে এক সুবর্ণ সুযোগ নিয়ে চলে এসেছি আপনাদের জন্য। কোল ইন্ডিয়া লিমিটেড ওয়েল্ডার ও ড্রাইভার পদে কর্মী নিয়োগের বিজ্ঞপ্তি জারি করেছে ।ফিল্ডার পদের জন্য ১৮ থেকে ৩০ বছর (১৫ নভেম্বর ২০১৮ হিসাবে)বয়স সীমা নির্ধারণ করা হয়েছে এবং ড্রাইভার পদের জন্য ২০ থেকে ৩৫ বছর বয়স সীমা নির্ধারণ করা হয়েছে ।\nআপনি যদি ST বা SC হয়ে থাকেন তাহলে পেয়ে যাবেন আরো ৫ বছর বয়সসীমার ছাড় এবং obc দের জন্য থাকবে ৩ বছর পর্যন্ত বয়স সীমার ছাড়। ড্রাইভার এবং বিল্ডার পদের জন্য আপনাকে নূন্যতম এইট পাস হলেই চলবে। Coal India পক্ষ থেকে জানা গিয়েছে মোট ৭৭ টি শূন্য পদ রয়েছে।এবার আপনি ভাবছেন কিভাবে আবেদন করবেন ? তাহলে আপনাদেরকে জানাই আবেদন করার পদ্ধতি,\nড্রাইভার পদের জন্য আবেদন পত্র , ড্রাইভিং লাইসেন্স সহ যোগ্যতার সার্টিফিকেট ‘Ministry of Information and broadcasting Kendriya Sadan, B wing ,III floor, Akurdi, Pune 411044’ এই ঠিকানায় ৩০/১১/১৮ মধ্যে পাঠাতে হবে।\nমৌখিক পরীক্ষা ও ড্রাইভিং পরীক্ষার মাধ্যমে সংশ্লিষ্ট আবেদনকারীকে নিয়োগ করা হবে। যেখানে পদ সংখ্যা রয়েছে ২টি ।ওয়েল্ডার পদের জন্য আপনাকে ,www.Centralcoalfields.in ওয়েবসাইট এর দ্বারা অনলাইনের মাধ্যমে ফর্ম ফিলাপ করতে হবে। কোল ইন্ডিয়া লিমিটেডের পক্ষ থেকে জানানো হয়েছে ওয়েল্ডার পদের জন্য মোট ৭৫ টি শূন্য পদ রয়েছে। আবেদনের পর আবেদনকারীকে ইন্টারভিউ ও লিখিত পরীক্ষার মাধ্যমে নিয়োগ করা হবে।


ঢাকায় কার বিয়েতে এলেন সানি লিওন? - Vikaspedia\nঢাকায় কার বিয়েতে এলেন সানি লিওন?\nবাংলাদেশের গায়ক-সুরকার-সংগীত পরিচালক ও গান বাংলা চ্যানেলের কর্ণধার কৌশিক হোসেন তাপসের মেয়ের বিয়েতে যোগ দিতে স্বামীসহ এসেছেন সানি লিওন। বিকেলে ঢাকায় পৌঁছেই রাতে উদ্দাম নেচেছেন তিনি।\nশনিবার বিকাল ৪টার দিকে ঢাকায় আসেন সানি লিওন ও তার স্বামী ড্যানিয়েলও এসেছেন। সূত্র বলছে, গান বাংলা চ্যানেলের কর্ণধার ও গীতিকার কৌশিক হোসেন তাপসের মেয়ের বিয়েতে পারফর্ম করতে ঢাকায় এসেছেন সানি লিওন।\nজানা গেছে, সানির ঢাকা সফর অনেকটাই পারিবারিক রেশ ধরে। এর আগে টিএম রেকর্ডসের ব্যানারে তাপস-মুন্নী দম্পতির উদ্যোগে দুটি মিউজিক ভিডিওতে কাজ করেছেন এই অভিনেত্রী। সেই সুবাদে তাদের মধ্যে দারুণ সম্পর্ক গড়ে ওঠেছে। এবার তার প্রমাণ মিলল।\nতাপসের মেয়ের বিয়ের হলুদ অনুষ্ঠানের একটি ভিডিও প্রকাশ্যে এসেছে। সেখানে চলতি প্রজন্মের জনপ্রিয় গায়িকা ফাতিমা তুয যাহরা ঐশীর ‘দুষ্টু পোলাপাইন’ গানে নাচতে দেখা যাচ্ছে বলিউডের আলোচিত আইটেম গার্ল সানি লিওনকে। তার আশেপাশে উপস্থিত সবাইকে নায়িকার সঙ্গে নাচতে দেখা যাচ্ছে।\nএর আগে টিএম রেকর্ডসের ব্যানারে ঐশীর কন্ঠে ‘দুষ্টু পোলাপাইন’গানের মিউজিক ভিডিওতে নেচে নজর কেড়েছিলেন সানি লিওন। বিপুল বাজেটের সেই গানটির ভিডিও নির্মাণ করেছেন বলিউডের বিখ্যাত কোরিওগ্রাফার ও নির্মাতা আদিল শেখ।


পর্ব- ১ঃ গবেষণা কি এবং যে কারনে গবেষণা করবেন - হতে চাই ক্ষুদে গবেষক\n- গবেষনা বলতে কি বুঝায়?\nগবেষণা বলতে আসলে এক কথায় বুঝায়, নতুন কিছু আবিষ্কারের নেশায় সেটার নাড়িনক্ষত্র পর্যবেক্ষণ করা। আমি এখানে কম্পিউটার সায়েন্সের গবেষনার ফিল্ডগুলো নিয়ে আলোচনা করছি। এছাড়া প্রায় প্রতিটি সেক্টরেই তাদের নিজস্ব গবেষনার ফিল্ড রয়েছে যেখানে সেই সেক্টরের উন্নতি এবং নতুন কিছু উদ্ভাবনা নিয়ে কাজ করা হয়। আর এটাই গবেষণার মূল উদ্দেশ্য।\nআপনারা যারা গ্রাজুয়েট বা আন্ডার-গ্রাজুয়েট প্রোগ্রামে আছেন, তাদের একাডেমিক ভাষায় গবেষণাকে অন্য শব্দেও চিনে থাকতে পারেন, যেমন- থিসিস, থিসিস বেজড প্রোজেক্ট, পেপার করা, পাবলিকেশন পাবলিশ করা বা জার্নাল আর্টিকেল। এই সবগুলোর মূল কাজই আসলে গবেষণা করা এবং একটি অর্গানাইজড উপায়ে নানান মানুষের কাছে উপস্থাপনা করা।\n- কেন করবো এই গবেষণা?\nকিছুদিন আগে ফেসবুক নিউজফিডে একটা লিংক অনেকেই শেয়ার করেছিল দেখেছিলাম। লিংকটিতে ছিল একটি পরিসংখ্যান মোতাবেগ গবেষনা খাতে বাংলাদেশের উন্নয়ন এবং পিছিয়ে থাকার গল্প। সেখান থেকে পাওয়া তথ্য- চীন, জাপান, জার্মান, রাশিয়া এবং আমেরিকার মত উন্নত দেশগুলো রয়েছে গবেষনা কাজের ক্ষেত্রে প্রথম দিকের সারিতে এবং বাংলাদেশের অবস্থান একদম শেষের দিকে।\nআমার জানামতে, প্রেসিডেন্ট ট্রাম্প ক্ষমতায় আসার কিছুদিন পরেই ইউএসএ'তে প্রায় ১.৩ ট্রিলিওন ডলার ঘোষণা করেন শুধুমাত্র গবেষনা খাতের জন্য। আসলে দেশ ও জাতির উন্নয়নে এবং যুগের সাথে তাল মিলিয়ে চলতে হলে নতুন উদ্ভাবনি তথা গবেষনার অনুরূপ কোনো বিকল্প নাই। সেটা উন্নত দেশগুলোর উন্নয়নের চাবিকাঠি পর্যবেক্ষণ করলে এবং অনুন্নত দেশগুলোর পিছিয়ে পরার গল্প শুনলেই বুঝা যায়।\nএছাড়া দেশ ও জাতির উন্নয়নের কথা চিন্তা না করলেও বিদেশে উচ্চশিক্ষা, একাডেমিয়ায় জব এবং পদোন্নতি, কোনো সেক্টরের কোর-কনসেপ্ট সম্পর্কে জানতে গবেষনা করাটা খুবই জরুরী একটা অবলম্বন।\nযারা বিদেশে উচ্চশিক্ষার স্বপ্ন দেখছেন, তাদের নামের পেছনে একটা পাবলিকেশনের অথরশিপ থাকলে স্বপ্ন পূরণ অনেকটা সহজ হয়ে যায়। আমি বিভিন্ন গ্রুপে উচ্চশিক্ষার জন্য যারা বিদেশ যেতে চান তাদের প্রোফাইল পর্যবেক্ষন করে খেয়াল করেছি, বাংলাদেশ থেকে যারা আমেরিকা, কনাডা বা উন্নত দেশে উচ্চ শিক্ষার জন্য যেতে চাচ্ছেন, তাদের ৯৫% মানুষেরই কোনো ইন্টারন্যাশনাল মানের পাবলিকেশন নাই।\nএর মানে গবেষনা করে একটি ইন্টারন্যাশনাল মানের পাবলিকেশন যদি আপনার লেখা হয়ে থাকে, তাহলে বাংলাদেশের মধ্যে উচ্চশিক্ষায় বিদেশ যাওয়ার ক্ষেত্রে আপনি ১০০ জনে মধ্যে ৯৫ জনের চেয়ে এগিয়ে আছেন। কেননা উন্নত দেশগুলোতে পড়তে যাওয়ার ক্ষেত্রে গবেষনা কাজ এবং গবেষনাপত্রের ভেলু অপরিসীম।


'করোনায় গোঁজামিল বাড়ছে আর্থিক প্রতিবেদনে'\n। ৫ জুলাই, ২০২০ ১০:৫৮ পূর্বাহ্ণ\nদেশের বেশির কোম্পানি মানসম্পন্ন আর্থিক প্রতিবেদন তৈরি করে না। এর মধ্যে নভেল করোনাভাইরাসজনিত (কভিড-১৯) পরিস্থিতিতে গোঁজামিল দেওয়ার প্রবণতা বাড়ছে হিসাববিবরণী ও আর্থিক প্রতিবেদনে।\nশনিবার সন্ধ্যায় ইনস্টিটিউট অব চার্টার্ড অ্যাকাউন্ট্যান্টস অব বাংলাদেশ (আইসিএবি) আয়োজিত আর্থিক প্রতিবেদন ও হিসাব নিরীক্ষার মান উন্নয়ন বিষয়ক ভার্চুয়াল কনফারেন্সে ফিন্যান্সিয়াল রিপোর্টিং কাউন্সিলের চেয়ারম্যান সিকিউকে মুসতাক আহমেদ এ কথা বলেছেন।\nঅনুষ্ঠানের প্রধান অতিথি সিকিউকে মুসতাক বলেন,করোনা পরিস্থিতিতে অনেক কোম্পানি ‘নানা কৌশলের’ আশ্রয় নিচ্ছে বলে শুনতে পাচ্ছি। উদ্ভুত পরিস্থিতে টিকে থাকার জন্যেই হয়তো তারা এসবের আশ্রয় নিচ্ছেন। কিন্তু আইন এগুলোর অনুমোদন দেয় না। তাই অবশ্যই প্রত্যেক কোম্পানিকে আইন মেনে চলতে হবে।আইনের সঙ্গে সামঞ্জস্যপূর্ণ ভাবে হিসাববিবরণী ও আর্থিক প্রতিবেদন তৈরি করতে হবে।\nকনফারেন্সে বিশেষ অতিথি ছিলেন বাংলাদেশ সিকিউরিটিজ অ্যান্ড এক্সচেঞ্জ কমিশনের (বিএসইসি) কমিশনার অধ্যাপক ড. শেখ শামসুদ্দিন আহমেদ। স্বাগত বক্তব্য রাখেন আইসিএবির প্রেসিডেন্ট মোহাম্মদ ফারুক। সেশন চেয়ারম্যান ছিলেন আইসিএবির সাবেক প্রেসিডেন্ট মোহাম্মদ ফরহাদ হোসেন। মূল প্রবন্ধ উপস্থাপন করেন আইসিএবির টেকনিক্যাল ডিরেক্টর মাহবুব আহমেদ সিদ্দিকী।\nএফআরসির চেয়ারম্যান সিকিউকে মুসতাক আহমেদ বলেন, কভিড-১৯-পরবর্তী সময়ে রাজনৈতিক, অর্থনৈতিক ও আর্থিক খাতে বৈপ্লবিক পরিবর্তন আসছে। সামনের দিনগুলোতে প্রকৃতপক্ষে কী হতে যাচ্ছে, সেটা আমরা কেউই বলতে পারছি না। তাই আমাদের সবাইকে কভিড পরবর্তী চ্যালেঞ্জ মোকাবেলায় তৈরি থাকতে হবে।\nএফআরসির চেয়ারম্যান বলেন, তালিকাভুক্ত কোম্পানির স্বাধীন পরিচালকরা মোটে‌ও স্বাধীন নয়।তাদের নির্বাচন প্রক্রিয়া কীভাবে হয়,সেটা আমাদের অজানা নয়। অথচ আর্থিক প্রতিবেদনের মানোন্নয়ন ও গুণগত নিরীক্ষা নিশ্চিতের ক্ষেত্রে স্বাধীন পরিচালকদের গুরুত্বপূর্ণ ভূমিকা রয়েছে।\nতিনি যে কোনো মূল্যে কোম্পানি সুশাসন নিশ্চিত করার তাগিদ দেন।\nআর্থিক প্রতিবেদনের মান উন্নয়নে এফআরসি বিভিন্ন ধরনের উদ্যোগ নিচ্ছে বলে জানান তিনি।\nবিএসইসির কমিশনার অধ্যাপক ড. শেখ শামসুদ্দিন আহমেদ বলেন, করোনা পরবর্তী অবস্থায় দেশকে কঠিন পরিস্থিতির মুখোমুখী হতে হতে। এই পরিস্থিতির উত্তরণে অ্যাকাউন্টেন্টদেরও গুরুত্বপূর্ণ ভূমিকা রাখতে হবে।\nতিনি বলেন,আর্থিক প্রতিবেদনের মান উন্নয়নে অনেক কিছুই করতে হবে। প্রয়োজনে আন্তর্জাতিক অডিট ফার্ম বা নিরীক্ষা প্রতিষ্ঠানকে এখানে কাজ করার সুযোগ দিতে হবে, যাতে প্রতিযোগিতার মাধ্যমে দক্ষতা ও মানের উন্নয়ন ঘটে।


এসএসসি পরীক্ষার ফল পাল্টে দেওয়ার ঘোষণা দিয়ে অর্থ আদায়, গ্রেফতার ৪ এসএসসি পরীক্ষার ফল পাল্টে দেওয়ার ঘোষণা দিয়ে অর্থ আদায়, গ্রেফতার ৪ – জগন্নাথপুর টুয়েন্টিফোর\nএসএসসি পরীক্ষার ফল পাল্টে দেওয়ার ঘোষণা দিয়ে অর্থ আদায়, গ্রেফতার ৪\nজগন্নাথপুর২৪ ডেস্ক:: মাধ্যমিক পরীক্ষার প্রশ্নপত্র দেওয়া এবং ফল পরিবর্তন করে দেওয়ার নাম করে টাকা হাতিয়ে নেওয়ার অভিযোগে একটি প্রতারক চক্রের চার সদস্যকে গ্রেফতার করেছে ঢাকা গোয়েন্দা পুলিশের (উত্তর) একটি দল।\nমঙ্গলবার রাতে রাজধানীর ফকিরাপুল এলাকা থেকে তাদের গ্রেফতার করা হয় বলে গোয়েন্দা পুলিশের অতিরিক্ত কমিশনার মো. আব্দুল বাতেন জানান। গ্রেপ্তারকৃতরা হলেন, মো. আব্দুল্লাহ ফাহিম (২০), মো. শামীম আহমেদ, সোহেল রানা (১৭) ও নবীন আলী (২২)।


কম্পিউটার - বেশতো\nকম্পিউটার নিয়ে কি ভাবছো?\nকম্পিউটার নিয়ে যতো পোস্ট লেখা হয়েছে\nLutfun Nessa: ১১০৭৯৯০৪০৫৬৯৬১৭১ কি ধরণের নাম্বার? আমার ইমোতে কয়দিন যাবৎ এই নাম্বারটি অনলাইন দেখাচ্ছে, কিন্তু আমি যখন কল করি বা এস এম এস দেই তখন একটি পরিচিত আইডিতে চলে যায় এবং পূর্বের সব এসএমএস দেখা যায় যে আইডিটি আমি ব্লক করে দিয়েছি! এই আইডিটা শত চেষ্টা করলেও ব্লক করতে পারিনা! কেউ দয়া করে জানালে উপকৃত হতাম:)\n*কম্পিউটার* *মোবাইল* *ইন্টারনেট*\nবর্তমানে বাংলাদেশে সক্রিয় ইন্টারনেট গ্রাহকের সংখ্যা কত?\n*ইন্টারনেট* *বাংলাদেশ* *কম্পিউটার*\nকম্পিউটারে ভাইরাস কিভাবে বিস্তার লাভ করে ? এর কার্যকারিতা কি ? কিভাবে কম্পিউটার ক্ষতিগ্রস্থ হয় ? ভাইরাস প্রতিরোধের উপায় কি? ভাইরাস আক্রান্ত হলে করণীয় কি?\nমো: কিরন আলী: একটি নতুন প্রশ্ন করেছে\n*বিসিএসপ্রস্তুতি* *চাকরিরপ্রস্তুতি* *সাধারণজ্ঞান* *কম্পিউটার* *তথ্যপ্রযুক্তি*\nকম্পিউটার টু কম্পিউটারের তথ্য আদান প্রদানের প্রযুক্তিকে কি বলা হয়?\nকোনো ই-মেইল ঠিকানায় নিচের কোন চিহ্নটি অবশ্যই থাকবে?\nLAN এর পূর্ণরুপ কি?\nমডেম এর মধ্যে কি থাকে?\nকত সালে মাইক্রোপ্রসেসর আবিষ্কৃত হয়?\nহার্ডডিস্ক মাপার একক কি?\nকম্পিটার বাগ কি?\nকোনটি একটি স্প্রেডশীট সফটওয়্যার?\nকোনটি একটি উন্মুক্ত অপারেটিং সিস্টেম?\n*বিসিএসপ্রস্তুতি* *চাকরিরপ্রস্তুতি* *কম্পিউটার* *তথ্যপ্রযুক্তি*\n৪১৫ টি পোস্ট আছে


যদি আপনার আইফোন পিসিতে প্রদর্শিত না হয় তবে এই সমাধানগুলি ব্যবহার করে দেখুন - আইওএস ফাইল পুনরুদ্ধারের টিপস\nআপনি যখন আপনার আইফোনটিকে আপনার কম্পিউটারের সাথে সংযুক্ত করেন, আপনি আপনার আইফোন ক্যামেরা রোল ফটো এবং ভিডিওগুলি পিসিতে দেখতে এবং স্থানান্তর করতে ফাইল এক্সপ্লোরারটি প্রবেশ করতে পারেন। আইফোন যদি পিসিতে প্রদর্শন না করে তবে এই পদ্ধতিগুলি যা অফার করে মিনিটুল সফটওয়্যার সমস্যা সমাধান করতে পারে।\nআপনার আইফোন পিসিতে কেন প্রদর্শিত হচ্ছে না?\nআপনি যখন কেবলমাত্র আপনার আইফোন ফটো এবং ভিডিওগুলি আপনার কম্পিউটারে স্থানান্তর করতে চান, আপনি আইওএস ডিভাইসটিকে আপনার পিসিতে সংযুক্ত করতে পারেন, যান উইন্ডোজ ফাইল এক্সপ্লোরার> অ্যাপল আইফোন> অভ্যন্তরীণ স্টোরেজ> ডিসিআইএম , এবং তারপরে আপনার কম্পিউটারে প্রয়োজনীয় আইটেমগুলি অনুলিপি করুন এবং আটকান।\nটিপ: আপনি যদি অ্যান্ড্রয়েড ডিভাইস ব্যবহার করেন তবে আপনার অ্যান্ড্রয়েড ফাইলগুলি আপনার কম্পিউটারে স্থানান্তর করতে আপনি এই পোস্টটি উল্লেখ করতে পারেন: অ্যান্ড্রয়েড থেকে পিসিতে কার্যকরভাবে ফাইল স্থানান্তর করবেন কীভাবে?\nএটি একটি সহজ উপায় এবং আপনার কোনও তৃতীয় পক্ষের আইফোন ডেটা স্থানান্তর সফ্টওয়্যার ব্যবহার করার দরকার নেই। তবে, যদি এই উপায়টি অনুপলব্ধ থাকে আইফোন পিসিতে প্রদর্শিত হচ্ছে না ।\nআপনার কম্পিউটার কেন আপনার আইফোনটিকে স্বীকৃতি দিচ্ছে না? এগুলি সম্ভাব্য কারণ:\nইউএসবি কেবলটি নষ্ট হয়ে গেছে, তবে আপনি জানেন না। উইন্ডোজ এক্সপ্লোরারে আইফোনটি প্রদর্শিত না হওয়ার এটিও সর্বাধিক সাধারণ কারণ।\nআপনি যে আইওএস সংস্করণটি চালাচ্ছেন তা পুরানো। বা আপনি একটি আসল ইউএসবি কেবল ব্যবহার করছেন না।\nআপনি যদি আপনার আইফোনে কম্পিউটারে বিশ্বাস না করেন তবে কম্পিউটারটি আপনার আইফোনটিকে সফলভাবে চিনতে পারবে না।\nআপনি কেবলমাত্র আপনার আইফোন ক্যামেরা রোল থেকে আপনার উইন্ডোজ কম্পিউটারে ফটো এবং ভিডিও স্থানান্তর করতে পারবেন। যদি আপনার আইফোন ক্যামেরা রোলটি খালি থাকে তবে অন্য ফোল্ডারে থাকা আপনার আইফোন ফটো এবং ভিডিওগুলি পিসিতে প্রদর্শিত হবে না। অর্থাৎ, ডিআইসিএম ফোল্ডারটি উইন্ডোজে খালি থাকবে।\nযদি ইউএসবি পোর্ট কাজ করছে না বা ভাঙা, আপনার আইফোন সফলভাবে কম্পিউটারের সাথে সংযুক্ত হবে না।\nঅবশ্যই, আরও কিছু কারণ রয়েছে যা পিসি ইস্যুতে আইফোনটি প্রদর্শন না করার কারণ হতে পারে। আমরা তাদের এখানে সমস্ত তালিকা করব না।\nএখন, জরুরি জিনিসটি হ'ল এই আইফোনটি পিসি / কম্পিউটারে প্রদর্শিত হচ্ছে না যা আইফোনের বিষয়টি স্বীকৃতি দেয় না এবং তারপরে আপনি আপনার আইফোন ফাইলগুলি পিসিতে স্বচ্ছলভাবে স্থানান্তর করতে পারেন।\nআমরা ইন্টারনেটে এই সমস্যাটি অনুসন্ধান করেছি এবং কিছু সমাধান সংগ্রহ করেছি। আমরা একে একে তাদের চেষ্টা করি। এই পোস্টে, আমরা আপনাকে কয়েকটি পদ্ধতি দেখাব যা কার্যকর হিসাবে প্রমাণিত হয়েছে। আপনি যদি পিসি ইস্যুতে আইফোনটি না দেখানোর সঠিক কারণটি না জানেন তবে আপনি যথাযথ উপায় না পাওয়া পর্যন্ত আপনি এই পদ্ধতিগুলি একে একে চেষ্টা করতে পারেন।\nএই সহজ টিপসটি আগেই ব্যবহার করে দেখুন\nনীচের টিপসগুলি যদি কাজ করে তবে পিসিতে আইফোনটি প্রদর্শন করা সহজ সমস্যা হতে পারে:\nআপনার আইফোনটি চালু আছে তা নিশ্চিত করুন।\nআপনার কম্পিউটারে ক্যামেরা রোলে ফটো এবং ভিডিও রয়েছে তা নিশ্চিত করুন।\nডিভাইসে কিছু সফ্টওয়্যার সমস্যা থেকে মুক্তি পেতে আপনার আইফোন এবং কম্পিউটারটি পুনরায় বুট করুন।\nআপনার আইফোনটি খুলুন এবং আনলক করুন। তারপরে, আলতো চাপুন এই কম্পিউটারকে বিশ্বাস করুন ডিভাইসের স্ক্রিনে যদি এমন কোনও বার্তা থাকে।\nনিশ্চিত হয়ে নিন যে আপনি একটি আসল অ্যাপল ইউএসবি কেবল ব্যবহার করছেন বা আপনি যে ইউএসবি কেবল ব্যবহার করছেন তার বিচ্ছিন্ন হয়ে যাওয়ার ক্ষেত্রে অন্য একটি আসল ইউএসবি কেবল ব্যবহার করার চেষ্টা করুন।\nইউএসবি পোর্টটি কাজ না করার সম্ভাবনাটি অস্বীকার করার জন্য, আপনি আপনার কম্পিউটারে অন্য ইউএসবি পোর্টগুলি চেষ্টা করতে পারেন আপনার আইফোনটি আপনার পিসিতে প্রদর্শিত হচ্ছে কিনা তা দেখতে।\nসেই যন্ত্রটি আপনার আইফোনটিকে চিনতে পারে কিনা তা দেখতে আপনার আইফোনটিকে অন্য কম্পিউটারে সংযুক্ত করুন।\nআপনি সর্বশেষতম আইওএস সংস্করণ ব্যবহার করছেন কিনা তা পরীক্ষা করতে যান। যদি না হয়, আপনার যেতে হবে সেটিংস> সাধারণ> আপডেট সফ্টওয়্যার আপনার আইফোনে এবং তারপরে আপনার আইওএসকে সর্বশেষতম সংস্করণে আপগ্রেড করার জন্য গাইডটি অনুসরণ করুন।\nসম্ভবত, আপনি আর একটি অনুরূপ ইস্যু দ্বারা বিরক্ত: আইটিউনস আপনার আইফোন স্বীকৃতি দেয় না। যদি তা হয় তবে উপরের সংশোধনগুলি ছাড়াও, আপনি আপনার আইটিউনসটি আইটিউনসে সফলভাবে প্রদর্শিত হচ্ছে কিনা তা দেখতে এটির সর্বশেষতম সংস্করণেও আপডেট করতে পারেন।\nটিপ: যদি আপনার আইফোন ফটো এবং ভিডিওগুলি ভুলক্রমে ক্যামেরা রোল থেকে হারিয়ে যায় তবে আপনি সেগুলি সরাসরি ডিভাইস থেকে উদ্ধার করতে পারবেন না। তবে, আরও কিছু উপায় রয়েছে যা সেগুলি ফিরে পেতে আপনাকে সহায়তা করতে পারে। আপনি এই পোস্টে এই পদ্ধতিগুলি শিখতে পারেন: আইফোন ফটো ক্যামেরা রোল থেকে গায়েব? এখনই তাদের পুনরুদ্ধার করুন!\nতবে, যদি আপনার আইফোনটি পিসিতে এখনও প্রদর্শিত না হয় বা উপরের পদ্ধতিগুলি চেষ্টা করার পরে আইটিউনস আপনার আইফোন সনাক্ত করছে না, আপনাকে আরও কিছু ব্যবস্থা নিতে হবে।\nনিম্নলিখিত বিষয়বস্তুগুলিতে, আমরা আপনাকে আরও দুটি উপলভ্য সমাধান দেখাব।\nআমার ল্যাপটপে আমার পর্দা কেন কালো হয়\n"অনুরোধ করা অপারেশনটির উচ্চতা প্রয়োজন"\nএই ক্রিয়াটি সম্পাদন করার জন্য আপনার অনুমতি দরকার\nআমার কম্পিউটারের স্মৃতি কেন কম?\nসময়ের সাথে শক্ত রাষ্ট্রের ড্রাইভের দাম


চট্টগ্রামে ফাঁস হওয়া প্রশ্নসহ মোবাইল ও উত্তরপত্র জব্দ – SylheterSomoy.com\nসিলেটের সময় ডট কম, প্রকাশিত হয়েছে : ১৩ ফেব্রুয়ারি ২০১৮, ৮:০১:২৮ পূর্বাহ্ণ\nচট্টগ্রাম মহানগরীর কোতোয়ালি থানাধীন বাংলাদেশ মহিলা সমিতি (বাওয়া) স্কুল অ্যান্ড কলেজ কেন্দ্রের বাইরে এসএসসি পদার্থ বিজ্ঞানের ফাঁস হওয়া আজকের প্রশ্নপত্র সম্বলিত কয়েকজন শিক্ষার্থীর মোবাইল ও উত্তরপত্র জব্দ করেছে প্রশাসন।\nপরীক্ষা শুরুর আগে পাওয়া প্রশ্নপত্রের সঙ্গে পরীক্ষা শুরুর পর দেওয়া মূল প্রশ্নপত্রের হুবহু মিল দেখা যায়। এ কেন্দ্রে বাওয়া স্কুলের শিক্ষার্থী ছাড়াও চট্টগ্রামের পটিয়া আইডিয়াল স্কুল এন্ড কলেজের শিক্ষার্থীরা পরীক্ষা দিতে আসে। পদার্থ বিজ্ঞান ছাড়াও অন্যান্য বিষয়ের পরীক্ষা ছিল আজ।\nচট্টগ্রাম অতিরিক্ত জেলা প্রশাসক মো. হাবিবুর রহমান জানান, আজ মঙ্গলবার সকালে পরীক্ষা শুরুর এক ঘণ্টা আগে একটি বাসের মধ্যে বসে শিক্ষার্থীরা ফাঁস হওয়া প্রশ্নের উত্তর শিখে নিচ্ছিল। খবর পেয়ে এ সময় ম্যাজিস্ট্রেট বাসটিতে তল্লাশি চালিয়ে শিক্ষার্থীর ব্যাগ থেকে প্রশ্ন সম্বলিত মোবাইল ফোন উদ্ধার করে।\nযাতে ফাঁস হওয়া প্রশ্ন ছিল। এ সময় উত্তরপত্রগুলোও জব্দ করা হয়।\nতিনি বলেন, পরীক্ষা শুরুর পর দেখা যায় মূল প্রশ্নপত্রের সঙ্গে ফাঁস হওয়া প্রশ্নপত্রের হুবহু মিল রয়েছে। ফলে মোবাইলে প্রশ্ন পাওয়া শিক্ষার্থীদের পুলিশ প্রহরায় পরীক্ষা নেওয়া হচ্ছে। এ বিষয়ে চট্টগ্রাম শিক্ষাবোর্ডে খবর দেওয়া হয়েছে। বোর্ডের টিম আসছে কেন্দ্রে। আলোচনা সাপেক্ষে পরবর্তী পদক্ষেপ নেওয়া হবে বলে জানান অতিরিক্ত জেলা প্রশাসক মো. হাবিবুর রহমান।\n‘ফুল ফুটুক আর নাই ফুটুক, আজ বসন্ত’


> মহানবী হযরত মুহাম্মদ (স:) এর জান্নাত সম্পর্কে ৪০টি কথা\n(02-24-2017, 10:10 AM ) Hasan [ 1 ]\nআমাদের প্রিয় নবী হযরত মুহাম্মদ (সাঃ) আমাদের জন্য জান্নাত সম্পর্কে ভবিষ্যত বাণী করে গিয়েছেন। আসুন জেনে নেই জান্নাত সম্পর্কে আমাদের প্রিয় নবী\nহযরত মুহাম্মদ (সাঃ) এর বাণীগুলিঃ\n১) রাসূল সাল্লাল্লাহু আলাইহি ওয়াসাল্লাম- এর\nউম্মতের মধ্য মধ্য থেকে ৭০ হাজার ব্যক্তি বিনা\nহিসেবে জান্নাতে যাবে।- [আহমদ, তিরমিজী,\nইবনে মাজাহ- আবু ওমামা (রা.)]\n২) যারা রাতে আরামের বিছানা থেকে নিজেদের\nপার্শ্বদেশকে দূরে রেখেছিল, এমন অল্প\nসংখ্যক লোক বিনা হিসেবে জান্নাতে প্রবেশ\nকরবে। অবশিষ্ট সকল মানুষ হতে হিসেব নেয়ার\nনির্দেশ করা হবে। [বায়হাকি- আসমা (রা.)]\n৩) জান্নাতে জান্নাতবাসীরা প্রতি জুমাবারে\nবাজারে মিলিত হবে এবং জান্নাতে\nজান্নাতবাসীদের রূপ-সৌন্দর্য বৃদ্ধি পাবে।\n[মুসলিম- আনাস রা.)]\n৪) জান্নাতের স্তর হবে ১০০টি এবং জান্নাতের\nসর্বোচ্চ স্তর জান্নাতুল ফেরদাউস। যখন\nতোমরা আল্লাহর কাছে জান্নাত চাইবে তখন\nজান্নাতুল ফেরদাউস চাইবে। [তিরমিজী ওবাই\nইবনে সামেত (রা.)]\n৫) জান্নাত সমস্ত পৃথিবী থেকে উত্তম।\n(মুয়াত্তা- আবু হুরাইরা (রা.)\n৬) জান্নাতবাসীনী কোন নারী (হুর) যদি\nপৃথিবীর দিকে উঁকি দেয়, তবে গোটা জগত\nআলোকিত হয়ে যাবে এবং আসমান জমীনের\nমধ্যবর্তী স্থান সুগন্ধিতে মোহিত হয়ে যাবে।\nতাদের মাথার উরনাও গোটা দুনিয়া ও তার সম্পদরাশি\nথেকে উত্তম। [বুখারী- আনাস (রা.)]\n৭) জান্নাতে একটি চাবুক রাখার পরিমাণ জায়গা গোটা\nদুনিয়া ও তার মধ্যে যা কিছু আছে তা থেকে\nউত্তম। [মুয়াত্তা- আবু হুরাইরা (রা.)]\n৮) জান্নাতের একটি গাছের নিচের ছায়ায় কোন\nসাওয়ারী যদি ১০০ বছরও সাওয়ার করে তবুও তার\nশেষ প্রান্ত পর্যন্ত পৌঁছতে পারবে না।\n[বুখারী, মুসলিম আবু হুরায়রা (রা.)]\n৯) জান্নাতে মুক্তা দিয়ে তৈরী ৬০ মাইল লম্বা\nএকটি তাঁবু থাকবে। জান্নাতের পাত্র ও সামগ্রী\nহবে সোনা ও রুপার। [বুখারী, মুসলিম আবু মুসা\n১০) পূর্ণিমা চাঁদের মতো রূপ ধারণ করে তারা\nজান্নাতে প্রবেশ করবে। (ক) তাদের অন্তরে\nকোন্দল ও হিংসা বিদ্বেষ থাকবে না। (খ) তারা\nকখনো রোগাক্রান্ত হবে না। (গ) তাদের\nপেশাব পায়খানা হবে না। (ঘ) তারা থুথু ফেলবে না।\n(ঙ) তাদের নাক দিয়ে ময়লা ঝরবে না। (চ)\nতাদের চিরুনী হবে সোনার চিরুনী। (ছ)\nতাদের ধুনীর জ্বালানী হবে আগরের। (জ)\nতাদের গায়ের গন্ধ হবে কস্তুরির মতো সুগন্ধি।\n(ঝ) তাদের স্বভাব হবে এক ব্যক্তির ন্যায়। (ঞ)\nতাদের শাররীক গঠন হবে (আদী পিতা) আদম\n(আ এর ন্যয়। [বুখারী, মুসলিম আবু হুরায়রা (রা.)]\n১১) জান্নাতীদের খাবারগুলো ঢেকুর এবং\nমিশকঘ্রাণযুক্ত ঘর্ম দ্বারা নি:শেষ হয়ে যাবে।\n[বুখারী, মুসলিমযাবির (রা.)]\n১২) জান্নাতীরা সুখে শান্তিতে স্বাচ্ছন্দ্যে\nডুবে থাকবে। হতাসা দুশ্চিন্তা ও দুর্ভাবনা থাকবে না।\nপোশাক পরিচ্ছেদ ময়লা হবে না, পুরাতন হবে না।\nতাদের যৌবনও নিঃশেষ হবে না। [মুসলিম আবু হুরায়রা\n১৩) জান্নাতবাসীরা সব সময় জীবিত থাকবে।\nকখনো মৃত্যুবরণ করবে না। সব সময় যুবক\nথাকবে বৃদ্ধ হবে না। [মুসলিম আবু সাঈদ (রা.)]\n১৪) জান্নাতে (এমন) এক দল প্রবেশ করবে,\nযাদের অন্তর হবে পাখিদের অন্তরের মতো।\n[মুসলিম আবু হুরায়রা (রা.)]\n১৫) জান্নাতবাসীদের প্রতি আল্লাহ বলবেন,\nআমি তোমাদের উপর সন্তুষ্টি দান করেছি,\nতোমাদের উপর আর কখনো অসন্তুষ্ট হবো\nনা। [বুখারী, মুসলিমআবু সাঈদ (রা.)]\n১৬) জান্নাতের নহরে পরিণত হবে- সায়হান,\nজায়হান, ফোরাত ও নীল নদী। [মুসলিম – আবু\n১৭) জান্নাতে বান্দার আশা আকাঙ্খার দ্বিগুণ দেয়া\nহবে। [মুসলিম – আবু হুরায়রা (রা.)]\n১৮) জান্নাতের দরওয়াজা ৪০ বছরের দুরত্বে\nসমান, এমন এক দিন আসবে যে তাও ভরপুর হয়ে\nযাবে। [মুসলিম-উতবা ইবনে খাজওয়ান (রা.)]\n১৯) জান্নাতের ইট স্বর্ণ ও রোপ্য দ্বারা তৈরী।\nকঙ্কর হলো মনি মুক্তা, আর মসল্লা হলো\nসুগন্ধীময় কস্তুরী। [তিরমিজী – আবু হুরায়রা\n২০) জান্নাতের সকল গাছের কা- হবে সোনার।\n[তিরমিজী – আবু হুরায়রা (রা.)]\n২১) জান্নাতের ১০০ টি স্তর আছে, দু’স্তরের\nমধ্যে ব্যবধান শত বছরের। [(তিরমিজী – আবু\n২২) জান্নাতের ১০০ স্তরের যে কোন এক\nস্তরে সারা বিশ্বের সকল লোক একত্রিত\nহলেও তা যথেষ্ট হবে। [তিরমিজী আবু সাঈদ\n২৩) জান্নাতের উচ্চ বিছানা (সুরুরুম মারফুআ) আসমান\nজমীনর মধ্যবর্তী ব্যবধানের পরিমাণ- ৫০০ শত\nবছরের পথ। [তিরমিজী আবু সাঈদ (রা.)]\n২৪) জান্নাত প্রত্যেক ব্যক্তিকে ১০০ পুরুষের\nশক্তি দান করা হবে। [(তিরমিজ – আবু হুরায়রা (রা.)]\n২৫) জান্নাতবাসীগণ কেশবিহীন দাড়িবিহীন\nহবে। তাদের চোক সুরমায়িত হবে। [তিরমিজ –\nআবু হুরায়রা (রা.)]\n২৬) জান্নাতবাসীগণ ৩০ বা ৩৩ বছর বয়সীর\nমতো জান্নাতে প্রবেশ করবে। [তিরমিজী,\nময়াজ ইবনে জাবাল (রা.)]\n২৭) জান্নাতে অবস্থিত কাওসার এর পানি দুধ\nঅপেক্ষা অধিক সাদা এবং মধুর চেয়েও মিষ্টি\nহবে। [তিরমিজীআসান (রা.)]\n২৮) জান্নাতবাসী উট ও ঘোড়া চাইলে দুটোই\nপাবে এবং তা ইচ্ছেমতো দ্রুত উড়িয়ে নিয়ে\nযাবে। তাতে তুমি সে সব জিনিস পাবে যা কিছু\nতোমার মন চাইবে এবং তোমার নয়ন জুড়াবে।\n[তিরমিজী-আবু বুরাইদা (রা.)]\n২৯) জান্নাতবাসীদের ১২০ কাতার হবে। তার\nমধ্যে ৮০ কাতার হবে এ উম্মতের। অবশিষ্ট ৪০\nকাতার হবে অন্যান্য উম্মতের। [তিরমিজী- বুরাইদা\n৩০) জান্নাতে একটি বাজার আছে সেখানে ক্রয়-\nবিক্রয় নেই। সেখানে নারী-পুরুষের\nআকৃতিসমূহ থাকবে। সুতরাং যখনই কেউ কোন\nআকৃতিকে পছন্দ করবে তখন সে সেই আকৃতি\nরূপান্তরিত হবে। [(তিরমিজী- আলী (রা.)]\n৩১) জান্নাতবাসীদের উপর এক খণ্ড মেঘ\nআচ্ছন্ন করে ফেলবে। তাদের উপর এমন\nসুগন্ধি বর্ষণ করবে যে, অনুরূপ সুগন্ধি তারা আর\nকখনো পায়নি। জান্নাতের বাজারে একজন\nআরেকজনের সাথে সাক্ষাত করবে এবং তার\nপোশাক পরিচ্ছদ দেখে আশ্চার্যান্নিত হবে।\nকিন্তু তার কথা শেষ হতে না হতেই সে অনুভব\nকরবে যে, তার পোশাক তার চেয়ে আরো\nউত্তম হয়ে গেছে। এটা এ জন্য যে,\nজান্নাতে দুশ্চিন্তার কোন স্থান নেই। তাদের\nস্ত্রীদের কাছে ফিরে আসলে তারা বলবে\nতুমি আগের চেয়ে সুন্দর হয়ে ফিরে এসেছ।\n[তিরমিজী, ইবনে মাজাহ- সাইধ ইবনে মুসায়েব\n৩২) নিম্নমানের জান্নাতবাসীর জন্যে ৮০ হাজার\nখাদেম ও ৭২ জন স্ত্রী হবে। ছোট্ট বয়সী\nবা বৃদ্ধ বয়সী লোক মারা গেলে জান্নাতে\nপ্রবেশের সময় ৩০ বছর বয়সী হয়ে\nজান্নাতে প্রবেশ করবে। এ বয়স কখনো বৃদ্ধি\nহবে না। জান্নাতবাসীগণ যখন সন্তান কামনা\nকরবে, তখন গর্ভ, প্রসব ও তার বয়স চাহিদা\nঅনুযায়ী মুহূর্তের মধ্যে সংঘটিত হয়ে যাবে।\n[তিরমিজী, ইবনে মাজাহ, আবু দাউদ- আবু সাঈদ\n৩৩) জান্নাতে হুরদের সমবেত সংগীত শুনা\nযাবে। এমন সুরে যা আগে কখনো শুনা যায় নি।\nআমরা সুখে আনন্দে থাকবো, কখনো দুঃখ\nদুশ্চিন্তা হবে না।\nআমরা সব সময় সন্তুষ্ট থাকবো, কখনো\nনাখোশ হবো না।\nসুতরাং তাকে ধন্যবাদ যার জন্যে আমরা এবং\nআমাদের জন্য যিনি। [তিরমিজী- আলী (রা.]\n৩৪) জান্নাতে রয়েছে, ১. পানির সমূদ্র ২. মধুর\nসমুদ্র ৩. দুধের সমুদ্র ৪. শরাবের সমুদ্র। তার পর\nতা থেকে আরো বহু নদী প্রবাহিত হবে।-\n[তিরমিজী- হাকিম ইবনে মুয়াবিয়া (রা.)]\n৩৫) জান্নাতে একজন কৃষি কাজ করতে চাইবে।\nতার পর সে বীজ বপণ করবে এবং চোখের\nপলকে অংকুরিত হবে, পোক্ত হবে এবং ফসল\nকাটা হবে। এমন কি পাহাড় পরিমাণ স্তুপ হয়ে যাবে।\nআল্লাহ বলবেন, হে আদম সন্তান! নিয়ে যাও,\nকোন কিছুতেই তোমার তৃপ্তি হয়না। [বুখারী –\n৩৬) জান্নাতে এক ব্যক্তি ৭০টি তাকিয়ায় হেলান\nদিয়ে বসবে। এ শুধু তারই স্থান নির্ধারিত থাকবে।\nএকজন মহিলা এসে সালাম দিয়ে বলবে, “আমি\nঅতিরিক্তের অন্তর্ভুক্ত” তার পরনে রং বেরং এর\n৭০ খানা শাড়ী পরিহিত থাকবে এবং তার ভিতর দিয়েই\nতার পায়ের নলার মজা দেখা যাবে। তার মাথার\nমুকুটের আলো পূর্ব থেকে পশ্চিম প্রান্তের\nমধ্যবর্তী স্থান রৌশনী করে দিবে। [আহমদ-\nআবু সাঈদ (রা.)]\n৩৭) জান্নাতবাসীগণ নিদ্রা যাবে না। নিদ্রাতো\nমৃত্যুর সহোদর আর জান্নাতবাসী মরবে না।\n[বায়হাকী- যাবের (রা.)]\n৩৮) আল্লাহ তায়ালা হিজাব বা পর্দা তোলে\nফেলবেন, তখন জান্নাতবাসীরা আল্লাহর দিদার বা\nদর্শন লাভ করবে। আল্লাহর দর্শন লাভ ও তার\nদিকে তাকিয়ে থাকার চেয়ে অধিকতর প্রিয়\nকোন বস্তুই এযাবত তাদেরকে প্রদান করা হয়নি।\n[মুসলিম- সুহায়ব (রা.)]\n৩৯) বারা বিন আযেব (রা.) হতে বর্ণিত, রাসূল (সা.)\nবলেছেন: কবরে মুমিন বান্দার কাছে দু‘জন\nফেরেশতা আসে তাকে উঠিয়ে বসাবেন। তার\nপর তাকে জিজ্ঞেস করবেন: তোমার রব\nকে? সে উত্তর দেয় আমার রব ‘আল্লাহ’। তারা\nজিজ্ঞেস করবেন, তোমার দ্বীন কি? সে\nউত্তর দেয়, আমার দ্বীন ‘ইসলাম’। তারা\nজিজ্ঞেস করবেন, তোমাদের মাঝে যিনি\nপ্রেরিত হয়েছিলেন তিনি কে? সে উত্তর\nদেয়, তারা উত্তর দেয়, তিনি হলেন ‘আল্লাহর\nরাসূল’। তারা জিজ্ঞেস করবেন, তুমি এসব কিভাবে\nজানলে? সে উত্তর দেয়, আমি আল্লাহর কিতাব\nপড়েছি, তাঁর উপর ঈমান এনেছি ও তাঁকে সমর্থন\nকরেছি। তখন আকাশ থেকে একজন\nঘোষণাকারী ঘোষণা করবেন- আমার বান্দা সত্য\nবলেছে, আমার বান্দার জন্য জান্নাতের একটি\nবিছানা বিছিয়ে দাও, তাকে জান্নাাতের পোশাক\nপরিয়ে দাও এবং তার জন্য জান্নাতের একটি দরজা\nখুলে দাও। তখন তা খুলে দেয়া হয়। রাসূল (সা.)\nবলেন: ফলে তার দিকে জান্নাতের স্নিগ্ধ বাতাস\nএবং সুগন্ধি আসতে থাকে। তার জন্য কবরের\nস্থানকে দৃষ্টিসীমা পর্যন্ত বিস্তৃত করা হয়।\n(আহমদ আবু দাউদ)\n৪০) যে ব্যক্তি কুরআন পড়েছে, তাকে\n(সমাজে কুরআনের বিধান) প্রতিষ্ঠার চেষ্টা\nকরেছে, কুরআনে বর্ণিত হালালসমূহকে হালাল\nজেনে মেনেছে, হারামগুলোকে হারাম মনে\nকরেছে। আল্লাহ তাকে জান্নাতে প্রবেশ\nকরাবেন এবং তার পরিবারের জাহান্নামযোগ্য ১০\nজনে বিষয়ে সুপারিশ করতে পারবেন। (তিরমিযী\nহযরত আলী হতে)\n[url=http://forums.likebd.com/showthread.php?tid=2314]মহানবী হযরত মুহাম্মদ (স:) এর জান্নাত সম্পর্কে ৪০টি কথা[/url]\nমহানবী হযরত মুহাম্মদ (স:) এর জান্নাত সম্পর্কে ৪০টি কথা free net tips, মহানবী হযরত মুহাম্মদ (স:) এর জান্নাত সম্পর্কে ৪০টি কথা Tips and Trick, মহানবী হযরত মুহাম্মদ (স:) এর জান্নাত সম্পর্কে ৪০টি কথা Free download, মহানবী হযরত মুহাম্মদ (স:) এর জান্নাত সম্পর্কে ৪০টি কথা jokes koutuk, মহানবী হযরত মুহাম্মদ (স:) এর জান্নাত সম্পর্কে ৪০টি কথা hasir golpo, Funny golpo story 2015 2016 207, মহানবী হযরত মুহাম্মদ (স:) এর জান্নাত সম্পর্কে ৪০টি কথা New tips, মহানবী হযরত মুহাম্মদ (স:) এর জান্নাত সম্পর্কে ৪০টি কথা all Golpo story fun jokes,মহানবী হযরত মুহাম্মদ (স:) এর জান্নাত সম্পর্কে ৪০টি কথা wapka wml xhtml code css


একটি দুর্ঘটনা এবং দু’টি মৃত্যুকে কেন্দ্র করে জাহাঙ্গীরনগর বিশ্ববিদ্যালয় আবার আলোচনায় এসেছে। এই আলোচনা আমাদের শিক্ষাঙ্গণের দুরাবস্থার চিত্রটি দৃশ্যমানভাবে ফুটিয়ে তুলেছে। অভিভাবকরা সন্তানদের বিশ্ববিদ্যালয়ে পড়তে পাঠাচ্ছেন। বিশ্ববিদ্যালয়ের শিক্ষকরাই শিক্ষার্থীদের অভিভাবক। শিক্ষার্থীরা অন্যায় করলে শাসন করবেন শিক্ষকরা। শিক্ষার্থীদের দেখে রাখবেন শিক্ষকরা। দেখবেন শিক্ষার্থীদের প্রতি যেন কোনও অন্যায় বা অবিচার না হয়। বাস্তবে অভিভাবকরূপী শিক্ষকেরা কী করছেন? শিক্ষার্থীরা শিক্ষকদের কাছে কতটা নিরাপদ বা আদৌ নিরাপদ কিনা, জাহাঙ্গীরনগর এবং ঢাকা বিশ্ববিদ্যালয়ের দু’একটি ঘটনা তুলে ধরছি।\n১. সম্ভবত বাংলাদেশের সবচেয়ে অনিরাপদ ঢাকা-আরিচা সড়ক। জাহাঙ্গীরনগর বিশ্ববিদ্যালয়ের শিক্ষার্থীদের মাঝেমধ্যেই বাস-ট্রাক চাপায় জীবন হারাতে হয়। সম্প্রতি দু’জন শিক্ষার্থীর জীবন হারানোকে কেন্দ্র করে ঘটে গেলো বেশ কিছু ঘটনা।\nদু’জন শিক্ষার্থীর মৃত্যুর পর শিক্ষার্থীরা ঢাকা-আরিচা সড়ক অবরোধ করে রাখে। বলা হচ্ছে, কেন তারা রাস্তা অবরোধ করবে? এতে সাধারণ মানুষের ভোগান্তি হয়। দুর্ঘটনা ঘটানোর জন্যে তো আর সাধারণ মানুষ দায়ী নয়। খুবই গ্রহণযোগ্য বক্তব্য। আমি নিজেও এই অবরোধ সমর্থন করতে চাই না। এই রাস্তা দিয়ে আসার সময় ভোগান্তির শিকার যারা হয়েছেন, তার মধ্যে আমিও একজন। এখন প্রশ্ন হলো, শিক্ষার্থীরা কী করবেন?\nবহু বছর ধরে দাবি জানানো হচ্ছে, জাহাঙ্গীরনগর বিশ্ববিদ্যালয়ের পাশের এই সড়কটি নিরাপদ করা হোক। সরকার বা বিশ্ববিদ্যালয় প্রশাসন কার্যকর কোনও উদ্যোগ কখনও নেয়নি। উদ্যোগ বলতে ‘স্পিড ব্রেকার’ বসানো হয়। এটা কোনও উদ্যোগ নয়। বিশ্ববিদ্যালয়ের শুরু থেকে শেষ পর্যন্ত সড়কের এই অংশটুকু ফ্লাইওভার নির্মাণ করা খুব কঠিন কোনও কাজ নয়। বিশ্ববিদ্যালয় প্রশাসন এমন দাবি নিয়ে সড়ক ও জনপথ বিভাগের সঙ্গে আলোচনা করে না। শিক্ষার্থীদের মৃত্যুর পর এক ধরনের লোক দেখানো উদ্যোগ বা কথা বলা হয়। ফলে শিক্ষার্থীদের ভেতরে এক ধরনের বিক্ষুব্ধতা বহু বছর ধরে জিইয়ে রাখা হয়েছে। একটি দুর্ঘটনার পর যার প্রকাশ ঘটতে দেখা যায়। সরলভাবে ‘কেন করবে’ এই প্রশ্ন করার আগে, এই প্রশ্ন করা দরকার ‘কেন শিক্ষার্থীদের জীবন রক্ষার উদ্যোগ নেওয়া হয় না’?\n২. এবারের অবরোধ চলাকালীন উপাচার্য শিক্ষার্থীদের কাছে গিয়ে, ‘দাবি মানা হবে’ লিখিত চুক্তিতে স্বাক্ষর করেছেন। অবরোধ তুলে নেওয়ার উদ্যোগও নেওয়া হচ্ছিল। তার আগেই বিশ্ববিদ্যালয় শাখা ছাত্রলীগ অবরোধে অংশ নেওয়া শিক্ষার্থীদের ওপর আক্রমণ করে। কেন এই আক্রমণ?\nদু’জন শিক্ষার্থীর মৃত্যুর কারণে শিক্ষার্থীরা বিক্ষুব্ধ ছিল। তাদের জানাজা ক্যাম্পাসের ভেতরে পড়ার উদ্যোগ নেওয়ার ক্ষেত্রে বিশ্ববিদ্যালয় প্রশাসন অসহযোগিতা করেছে। এতে শিক্ষার্থীদের বিক্ষুব্ধতা বৃদ্ধি পেয়েছে। ছাত্রলীগের আক্রমণের পর শিক্ষার্থীরা উপাচার্যের কাছে বিচার চেয়েছে। উপাচার্য সাত দিনের সময় চেয়েছেন, শিক্ষার্থীরা মেনে নিয়েছেন। উপাচার্য ১৫ মিনিটের মধ্যে অবরোধ তুলে নিতে বলেছেন। শিক্ষার্থীরা তাও মেনে নিয়েছে। কিন্তু ১৫ মিনিটের আগেই পুলিশ শিক্ষার্থীদের ওপর আক্রমণ করেছে। শিক্ষার্থীদের একটি সড়ক অবরোধ তুলে নেওয়ার জন্যে ১৫ মিনিট যথেষ্ট সময় নয়। তারপরও ১৫ মিনিট শেষ হওয়ার আগেই কেন পুলিশ আক্রমণ করলো? এমন তো না যে, শিক্ষার্থীরা অবরোধ তুলে নিতে সম্মত হয়নি। ১৫ মিনিটের পরিবর্তে যদি ৩০ মিনিটও লাগত, তাতে এমনকিছু হয়ে যেত না। পুলিশি আক্রমণের যৌক্তিকতা কী?\n৩. এরপর বিক্ষুব্ধ শিক্ষার্থীরা ভিসির বাড়ির টব, জানালা ভাঙচুর করেছে। অধ্যাপক ড. ফারজানা ইসলাম আপনি ভিসি, আপনি শিক্ষার্থীদের অভিভাবক। আপনি হুমকি দিলেন, ১৫ মিনিটের মধ্যে অবরোধ না তুললে, পুলিশ অ্যাকশন নেবে! কেন এই হুমকি দেবেন আপনি? আপনার শর্তে তো শিক্ষার্থীরা রাজি হয়েছিল। তো? পুলিশ দিয়ে অভিভাবক হয়ে শিক্ষার্থীদের লাঠিপেটা করালেন কেন? কেন পুলিশ রাবার বুলেট ছুড়ে আট-দশজন শিক্ষার্থীকে রক্তাক্ত করলো? এই প্রশ্ন আপনি শিক্ষার্থীদের অভিভাবক হয়ে পুলিশকে করলেন না। করবেন কেন, আপনার সম্মতি নিয়ে বা নির্দেশেই তো পুলিশ শিক্ষার্থীদের রক্তাক্ত করেছে। এই কি একজন অভিভাবকের কাজ? উপাচার্যের কাজ? আপনার উপাচার্য হওয়ার যোগ্যতা নিয়ে প্রশ্ন তুলছি না। আপনি নিজেই সেই প্রশ্ন তুলতে সহায়তা করছেন।\nমধ্যরাতে ৪২ জন শিক্ষার্থীকে গ্রেফতার করালেন, ৩১ জনের নামে মামলা দিলেন। পুলিশ চোরের মতো তাদের লাঠিপেটা করে থানায় নিয়ে গেলো। আপনার বিশ্ববিদ্যালয়ের ভেতরে ঘটল এসব ঘটনা। গ্রেফতারকৃতদের মধ্যে ১০ জন নারী শিক্ষার্থী! আপনি একজন নারী। নারী শিক্ষার্থী কী এমন ভয়ঙ্কর অপরাধ করলো যে, আপনি মধ্যরাতে তাদের পুলিশের হাতে তুলে দিলেন?\nশিক্ষক-শিক্ষার্থীদের একটা অংশ যখন আপনার কাছে গিয়ে, শিক্ষার্থীদের রক্ষার দাবি জানালেন, মামলা তুলে নেওয়ার কথা বললেন, প্রকাশ পেলো আপনার দাম্ভিকতা।\n‘মামলা প্রত্যাহার করা সম্ভব নয়’- এই ছিল আপনার বক্তব্য! হয়তো অবাক হওয়া উচিত নয়। যে শিক্ষক-উপাচার্য তার সন্তানতুল্য শিক্ষার্থীদের পুলিশ দিয়ে রক্তাক্ত করাতে পারেন, তিনি এমন কথা বলবেন, সেটাই তো স্বাভাবিক। এতে অবাক হওয়ার কিছু নেই। যোগ্যতা নয়, রাজনৈতিক আনুগত্যের পুরস্কার যখন ‘উপাচার্য পদ’ তখন এমনটাই তো হওয়ার কথা। ভালো কিছু বা ন্যায়-ন্যায্য কিছু প্রত্যাশা করাটাই বোকামি।\n৪. এবার আসি ঢাকা বিশ্ববিদ্যালয় প্রসঙ্গে। শিক্ষকদের সব রকমের নির্বাচন হয়। শিক্ষার্থীদের ছাত্র সংসদ ‘ডাকসু’ নির্বাচন হয় না। শিক্ষকদের ‘সিনেট নির্বাচন’ চলাকালীন ‘ডাকসু’র দাবিতে আন্দোলন করছিল সমাজতান্ত্রিক ছাত্রফ্রন্ট।\nঢাবি ছাত্রফ্রন্টের সভাপতি ইভা মজুমদার বললেন, ‘আমরা সিনেট ভবনে শান্তিপূর্ণভাবে আন্দোলন করছিলাম। এসময় শিক্ষক সমিতির সাধারণ সম্পাদক অধ্যাপক ড. রহমত উল্লাহ ও সহকারী প্রক্টর রবিউল ইসলামের নেতৃত্বে ১৫ থেকে ২০ জন শিক্ষক এসে আমাদের আন্দোলনকে প্রতিহত করার চেষ্টা করেন। এসময় আমাদের নেতাকর্মীদের কিল-ঘুষি মারা হয়।’\nবাম ছাত্র সংগঠনগুলোর ডাকসু নির্বাচনের দাবিটি তো অন্যায় নয়। কিন্তু শিক্ষকরা ক্ষিপ্ত হয়ে উঠলেন। তরুণ শিক্ষকরা কিল-ঘুষি মারলেন আন্দোলনরত শিক্ষার্থীদের। অভিযোগ ‘সিনেট নির্বাচন’ চলাকালীন তারা ভেতরে ঢুকে পড়ার চেষ্টা করে। ঠিক আছে, ধরে নিলাম আপনারাই সঠিক বলছেন। শিক্ষার্থীরা অন্যায় করেছে। শিক্ষক হয়ে সেই অন্যায়ের শাস্তি দিলেন শিক্ষার্থীদের ‘কিল-ঘুষি’ মেরে?\nডাকসু নির্বাচন দেবেন না, নিজেদের নির্বাচন ঠিকই করবেন। আর শিক্ষার্থীরা চুপচাপ শুধু দেখবে? শিক্ষার্থীরা ডাকসুর দাবিতে আন্দোলন করলে তা অন্যায় হবে কেন? সিনেট নির্বাচন চলাকালীন, সিনেট ভবনের ভেতরে ঢোকার চেষ্টা করলে, তাও অন্যায় হবে কেন? শিক্ষার্থীদের নির্বাচন না দিয়ে নিজেরা সব রকমের নির্বাচন করছেন, এটা অন্যায় বা অনৈতিক নয়? অন্যায় বা অনৈতিক কর্মকাণ্ডের প্রতিবাদ করার অধিকার অবশ্যই শিক্ষার্থীদের আছে।\n৫. ঢাকা বিশ্ববিদ্যালয়ের আইবিএ এবং বুয়েট অনেক আগে থেকেই বিভিন্ন প্রতিষ্ঠানের নিয়োগ পরীক্ষা বা অন্যান্য কাজ করে দিয়ে থাকে। তাদের সেই সক্ষমতা আছে। এই ধারাবাহিকতায় ঢাকা বিশ্ববিদ্যালয়ের সামাজিক বিজ্ঞান অনুষদও বিভিন্ন প্রতিষ্ঠানের পরীক্ষা নেওয়ার কাজ করে দেওয়ার উদ্যোগ নিয়েছে। সামাজিক বিজ্ঞান অনুষদের ডিন ড. ফরিদ উদ্দিন আহমদ। তিনি ঠিকাদারি নিয়েছিলেন জনতা ব্যাংকের নিয়োগ পরীক্ষা নিয়ে দেওয়ার। পরীক্ষার আগে সুনির্দিষ্ট অভিযোগ এবং প্রমাণ পাওয়া যায় প্রশ্নপত্র ফাঁসের।\nযে কোনোভাবেই হোক প্রশ্নপত্র ফাঁস হয়তো হতেই পারে। প্রশ্নপত্র ফাঁস হলে, পরীক্ষা বাতিল করা হবে, এটাই স্বাভাবিক প্রক্রিয়া হওয়ার কথা। কিন্তু সামাজিক বিজ্ঞান অনুষদের ডিন ড. ফরিদ উদ্দিন আহমদ ক্ষমতাবান মানুষ। সরকারি দলের রাজনীতি করেন। প্রমাণ থাকলেই কী, তিনি পরীক্ষা বাতিল করবেন না। পরীক্ষার্থীরা নিরুপায় হয়ে আদালতে গেলেন। আদালত নিয়োগ পরীক্ষার ফল প্রকাশে নিষেধাজ্ঞা দিলেন। আদালতে দৌড়াদৌড়ি শুরু করলেন শিক্ষক ড. ফরিদ উদ্দিন আহমদ! আপিল বিভাগে গেলেন, ফল প্রকাশের অনুমতি দেওয়ার আর্জি নিয়ে। নীতি-নৈতিকতা বেচারা কোথায় পালালেন! ফাঁস হওয়া প্রশ্নপত্রে নেওয়া পরীক্ষার ফল প্রকাশের আদালতের নিষেধাজ্ঞা তুলে নেওয়ার জন্যে আদালতে ছোটাছুটি করছেন একজন শিক্ষক। তিনি সামাজিক বিজ্ঞান অনুষদের ডিন, তিনি শিক্ষকদের নেতা!\n৬. ঢাকা বিশ্ববিদ্যালয়ের তরুণ মেধাবী শিক্ষক ড. রিয়াজুল হক। কোনও কারণ না দর্শিয়ে তাকে সাময়িক বহিষ্কার করা হলো। ড. রিয়াজ নিরুপায় হয়ে গেলেন আদালতে। হাইকোর্ট বহিষ্কারাদেশ স্থগিত করে দিলেন। আপিল বিভাগও বহিষ্কারাদেশ বহাল রাখলেন। ড. রিয়াজের নামে মিথ্যা ‘অশ্লীল চিত্র’ প্রদর্শনের প্রচারণা চালাল বিশ্ববিদ্যালয় প্রশাসন। জানা যায়, ড. রিয়াজুলের বিরুদ্ধে মিথ্যা অভিযোগ আনা, প্রপাগান্ডা চালানো এবং বহিষ্কার করানোর নেপথ্যের অন্যতম ড. ফরিদ উদ্দিন আহমদ। সিনেট মূলত তার কারণেই ড. রিয়াজুলের বিরুদ্ধে কোনও অভিযোগ না থাকা সত্ত্বেও ব্যবস্থা নেয়। আদালতে সেই কথিত অভিযোগ মিথ্যা প্রমাণ হলো। ড. ফরিদ উদ্দিন আহমদ যদি শিক্ষকদের নেতা হন, তবে তরুণ শিক্ষকরা শিক্ষার্থীদের কিল-ঘুষি মারবেন, তা তো অস্বাভাবিক কিছু নয়।\n৭. নোয়াখালী বিজ্ঞান ও প্রযুক্তি বিশ্ববিদ্যালয়ের ভিসি অধ্যাপক ড. এম অহিদুজ্জামান আরও চমকপ্রদ ঘটনার জন্ম দিয়েছেন। তার বাসভবনের সীমানা প্রাচীরের কাঁটাতার বিদ্যুতায়িত করার উদ্যোগ নেওয়ার নির্দেশ দিয়েছেন। তিনি একজন শিক্ষক, তিনি একজন উপাচার্য। তার বাসভবনের দেয়াল টপকে নাকি লোকজন ভেতরে প্রবেশ করার চেষ্টা করছে। একজন উপাচার্য এতটা অনিরাপদ ভাবছেন নিজেকে! তিনি কি ভুলে যাচ্ছেন যে, তিনি একটি বিশ্ববিদ্যালয়ের উপাচার্য, কারাগারের কেয়ারটেকার নন। শিক্ষার্থীদের পড়াশোনা করানো, দেখেশুনে রাখা তার দায়িত্ব। কোনও সন্ত্রাসী আটকে রাখা বা পাহারা দেওয়া তার দায়িত্ব নয়। উপাচার্য হয়ে নিজেকে নিরাপদ না ভাবতে পারলে তিনি সেই পদে না থাকার সিদ্ধান্ত নিতে পারেন। নিজের বাসভবনকে কারাগার বানিয়ে নিরাপদ থাকার চিন্তা কি করতে পারেন! সীমানা প্রাচীর বিদ্যুতায়িত করা তো কোনও সুস্থ চিন্তা হতে পারে না।\nআরেক শিক্ষক বিশ্ববিদ্যালয় মঞ্জুরি কমিশনের চেয়ারম্যান। শিক্ষা নিয়ে তার কোনও লেখা চোখে পড়ে না। বিরোধী দলকে বিষাদ্গার করে লেখেন প্রতি সপ্তাহে। যে কাজ আওয়ামী লীগের নেতাদের করার কথা, সেই কাজ করছেন বিশ্ববিদ্যালয় মঞ্জুরি কমিশনের চেয়ারম্যান। বনানী ধর্ষণের ঘটনায় প্রশ্ন তুলেছেন, ‘মেয়ে দু’জন রাত-বিরাতে কেন গেল’ ‘মেয়ের অভিভাবকেরা কেমন শিক্ষা দিলেন যে তারা রাত-বিরাতে হোটেলে যায়’। একজন শিক্ষক হয়ে তিনি দু’জন ছাত্রীকে উদ্দেশ্য করে এসব লিখছেন! তিনি গানম্যান পাচ্ছেন না বলে হা-হুতাশ করে কলাম লিখছেন।\n৮. কারা উপাচার্য হিসেবে নিয়োগ পাচ্ছেন? কারা হচ্ছেন শিক্ষক নেতা? অস্ত্র হাতে ছবিওয়ালা ক্যাডাররাও হচ্ছেন শিক্ষক। তারাই নির্বাচন করছেন নেতা। উপাচার্য বা শিক্ষক নেতারা কখনও তরুণ শিক্ষকদের দিয়ে, কখনও সরকারি ছাত্র সংগঠনকে দিয়ে, কখনও পুলিশ দিয়ে শিক্ষার্থীদের, সত্যিকারের শিক্ষকদের নির্যাতন, অপমান-অসম্মান করাচ্ছেন। সত্যিকারের শিক্ষক ড. রিয়াজুল হকদের বিতাড়িত করার উদ্যোগ নিচ্ছেন। আদালতের শরণাপন্ন হয়ে কোনও ক্রমে তারা টিকে আছেন। টিকে আছেন, এখনও দায়িত্বশীল অভিভাবকরূপী কিছু শিক্ষক আছেন বলে।\n‘উন্নয়ন’র গল্পে তো দেশ এগোবে না। শিক্ষা ধ্বংস করে, অন্যায়-অনৈতিকতার মানদন্ড তৈরি করে অধপতন ডেকে না যাবে। বাংলাদেশের শিক্ষার সব অঙ্গণে তেমনটাই করা হচ্ছে।\n০১ জুন, ২০১৭ ১০:৩৭:৪৪


আপনার জীবন সঙ্গী খুঁজে নিন অংক কষে! - The Dhaka Times\nআপনার জীবন সঙ্গী খুঁজে নিন অংক কষে!\nOn Apr 13, 2015 Last updated Jul 24, 2021\nদি ঢাকা টাইমস্ ডেস্ক ॥ জীবনের একটি গুরুত্বপূর্ণ বিষয় হলো জীবন সঙ্গী। সারা জীবনের জন্য যে আপনার জীবন সঙ্গী হবে সে কেমন চরিত্রের বা তার সবকিছু কেমন সেটি জানা অত্যন্ত দরকারি একটি বিষয়। তাই আপনার জীবন সঙ্গী খুঁজে নিন অংক কষে!\nতবে যদি অংক কষেই সঙ্গী নির্বাচন করতে হয় সেক্ষেত্রে যারা অংকে কাঁচা তারা সাবধান। কারণ অংকে কাঁচা হলেই বিপদ। এই কথাটা প্রেমিক-প্রেমিকাদেরও সব সময় মাথায় রাখা উচিত। এটি কোনো ঠাট্টার কথা নয়।\nআপনার মনের মতো জীবনসঙ্গী খুঁজে পেতে গণিতই যেকোনো মানুষকে সাহায্য করতে পারে। এমনই বার্তা দিচ্ছেন গণিতজ্ঞ হানা ফ্রাই।\nটড বুকস সিরিজে তাঁর সাম্প্রতিক বই ‘দ্য ম্যাথামেটিক্স অফ লাভ: প্যাটার্ন প্রুফস্ অ্যান্ড দ্য সার্চ ফর দ্য আল্টিমেট কোয়েশ্চেন’-এ হানা দেখিয়েছেন যে, কীভাবে গণিতের ফর্মুলা আপনাকে সাহায্য করতে পারে প্রেম নামে এই আবহমান রহস্যময় অনুভূতিটির পাঠোদ্ধার করতে। বিষয়টি একটু জটিল মনে হলেও আপনি ভেবে দেখুন।\nওই গণিতেজ্ঞের মতে, স্রেফ প্যাটার্ন দেখে অংক কষে খুঁজে নিতে পারবেন মনের মতো সঙ্গী। যার সঙ্গে সারা জীবন সুখে শান্তিতে আপনি কাটিয়ে দিতে পারেন। এই মহিলা গণিতজ্ঞ ঠিক তেমনই ইঙ্গিত দিয়েছেন। সারা বিশ্বের সবাইকে অবাক করে ইউনিভার্সিটি কলেজ অফ লন্ডনের সেন্টার ফর অ্যাডভ্যান্স স্পাসিয়াল অ্যানালিসিসের বিজ্ঞানী হানা বলেছেন যে, অংক কষে প্রেম হয়। যদিও এই বইয়ের শুরুতেই তার সাফাই ও জীবনের অধিকাংশ বিষয়ের মতোই প্রেমেরও বেশ কিছু ক্ষেত্রে চেনা ছক খুঁজে পাওয়া সম্ভব।\nতিনি এই প্রসঙ্গে উল্লেখ করেছেন যে, গণিত এক ছক চেনারই খেলা-\nআবহাওয়ার আগাম হদিশ দেওয়া\nশেয়ার বাজারের ওঠা\nএকটা শহরের ছড়িয়ে পড়ার পরিমাপ।\nদুনিয়া জুড়েই এই সব বিষয়বস্তু ঘোরে, ওঠে, পড়ে- ঠিক তেমনিভাবেই চলে প্রেমের ওঠাপড়া।\nকাজেই অন্য বিষয়গুলির মতো math-for-love প্রেমের ক্ষেত্রে একই ধরনের ফর্মূলা প্রয়োগ করে ভবিষ্যত্বাণী করা সম্ভব। সেই ছকটা একবার বুঝে নিতে পারলেই কেল্লাফতে বলে মনে হয়েছে গবেষক হানার।\nকেমন হবে সেই ছক? লক্ষ্য করা যাক অনলাইন ডেটিংয়ের দিকটা। প্রচলিত ধারণা, প্রোফাইল ছবি যত সুন্দর হবে জনপ্রিয় হওয়ার সম্ভাবনা তত বেশি। কিন্তু হানার মতে, এমন ধারণাটা মোটেই ঠিক নয়।\nগণিত বলছে, বরং বাকিদের হতে যদি কেও আলাদা হয়, এমন কী যা প্রচলিত ধারণায় অনেকে পছন্দ করে না তেমন কোনো বিষয়টিকেই গর্বের সঙ্গে তুলে ধরতে হবে। যেমন: টাক আছে? ভালো। ভয়ানক দেখতে ট্যাটু? আরও ভালো।\nতিনি উল্লেখ করেছেন, ডেটিং সাইটে লক্ষ্য করা গেছে মোটামুটি সাধারণ ভালো দেখতে লোকজনের থেকে স্বতন্ত্র কোনো বৈশিষ্ট্য আছে এমন লোকজনের জনপ্রিয়তা অনেক বেশি। এই ধরনের লোকদের সঙ্গে ভাব জমাতে বেশি উৎসাহী বোধ করেন বেশিরভাগ মানুষ। এর পিছনে কারণ হলো- বেশি সুন্দর দেখতে ছবির ক্ষেত্রে অনেকেরই আশংকা থাকে প্রত্যাখ্যাত হয়ে যাওয়ার।\nআবার আলাপ পর্বের পরে প্রশ্ন থেকে যায় সঙ্গী নির্বাচন নিয়ে। গবেষক হানার মতে, প্রথম জীবনে আসা মানুষটিকেই বিয়ে করে সংসার করা একধরনের বোকামি। তবে অনেকের প্রশ্ন জাগতে পারে, কতটা পথ পেরোলে তবেই মনের মানুষ পাওয়া যাবে? এক্ষেত্রে গবেষক হানার ফর্মুলা অনুযায়ী, জীবনে আসা প্রথম ৩৭ শতাংশ মানুষকে অল্প সমস্যাতেই কাটিয়ে দিন। কোনোভাবেই আপস করবেন না। আর এই সময়টা পেরিয়ে যাওয়ার পর প্রথম যে মানুষটিকে মনে ধরবে, তার সঙ্গেই দীর্ঘমেয়াদি সম্পর্কের কথা ভাবা উচিত।\nতবে বর্তমানে এতে ঝুঁকি প্রচুর। কারণ আপনার জন্য একদম উপযুক্ত মানুষটির সঙ্গে আপনার দেখা হলো ওই প্রথম ৩৭ শতাংশের মধ্যে। অথবা ধরুন ৩৭ শতাংশ পার হওয়ার পর যিনি এলেন, তিনি আবার একেবারে মনের মতো হলেন না। তাহলে কি করবেন?\nগবেষক হানার ব্যাখ্যা হলো, এরকম ঝুঁকি তো জীবনে নিতেই হবে। কিন্তু তার সমীক্ষা গবেষণায় এই ৩৭ শতাংশের ফর্মুলার থেকে উপযুক্ত প্যাটার্ন নাকি প্রেমের ক্ষেত্রে একেবারে পাওয়া যায়নি। আসলে যে কোনো মানুষের সহ্যশক্তি তথা পছন্দের বিষয়ে সিদ্ধান্ত নেওয়ার জন্য পরিণত হওয়ার জন্য এই সময়টা তাদের দিতেই হবে।\nআর সম্পর্ক টেকানো কী কর্তব্য? সাধারণ মত হলো, যেসব দম্পতি ছোটখাটো বিষয়ে ঝগড়া করেন না, একে অন্যকে অনেকটা জায়গা দেন, কেবলমাত্র তারাই সম্পর্ক টেঁকাতে সক্ষম হন।\nগবেষক হানার অবশ্য এ বিষয়ে অভিমত হলো, বেশি গুরুত্বপূর্ণ হলো ঝগড়া মেটানোর পদ্ধতি। তিনি লক্ষ্য করেছেন, সেই সব দম্পতিই দীর্ঘমেয়াদী সুখী হয়, যারা একে অন্যের অভিযোগ সম্পর্কে অত্যন্ত সংবেদনশীল। সেক্ষত্রে তারা যেমন ঝগড়া করেন, ঠিক তেমনি আবার ঘুমোবার আগে সেই ঝগড়া মিটিয়েও ফেলতে পারেন।\nগবেষক হানার মতামত কতখানি কার্যকরি তা অবশ্য নির্ভর করবে আপনার এবং আপনার সঙ্গীর জীবনের চলাচল বা সকল আচার-আচরণের উপর। কারণ মানুষ এই পৃথিবীতে জন্মের পর এক এক পরিবেশে বেড়ে ওঠে। আর তাই পরিবেশের ওপরও অনেকটা নির্ভর করে তার চারিত্রিক গুণাবলির বিষয় বা আচার-আচরণ। তাই গবেষণার বিষয়গুলো যেমন গুরুত্ব দেওয়া উচিত তেমনি পারিপার্শিক বিষয়গুলো ভাবা উচিত বলে অভিজ্ঞ মহল মনে করেন।\nFind your lifepartner even in mathঅংক কষেখুঁজে নিনজীবন সঙ্গী\nএইচএসসি ও সমমান পরীক্ষার নতুন সময়সূচী